Delhi, First Published 26, Mar 2019, 11:38 PM IST\nഎം എസ് ധോണി ഫിനിഷറായപ്പോള് ഡല്‍ഹി ക്യാപിറ്റല്‍സിനെതിരെ ചെന്നൈ സൂപ്പര് കിംഗ്‌സിന് ആറ് വിക്കറ്റിന്‍റെ ത്രസിപ്പിക്കുന്ന ജയം.\nദില്ലി: ഐപിഎല്ലില് ഒരിക്കല് കൂടി എം എസ് ധോണി ഫിനിഷറായപ്പോള് ഡല്‍ഹി ക്യാപിറ്റല്‍സിനെതിരെ ചെന്നൈ സൂപ്പര് കിംഗ്‌സിന് ആറ് വിക്കറ്റിന്‍റെ ത്രസിപ്പിക്കുന്ന ജയം. 148 റണ്‍സ് വിജയലക്ഷ്യം രണ്ട് പന്ത് ബാക്കിനില്‍ക്കേ നാല് വിക്കറ്റ് നഷ്ടത്തില് ചെന്നൈ സ്വന്തമാക്കി. ധോണിയും(32) ബ്രാവോയും(4) പുറത്താകാതെ നിന്നു. ബൗളിംഗില് ബ്രാവോയുടെ പ്രകടനവും ചെന്നൈയുടെ ജയത്തില് നിര്‍ണായകമായി.\nമറുപടി ബാറ്റിംഗില് അമ്പാട്ടി റായുഡുവിനെ(5) തുടക്കത്തിലെ നഷ്ടമായെങ്കിലും വാട്‌സണും മൂന്നാമന് റെയ്‌നയും തിളങ്ങി. എന്നാല് വെടിക്കെട്ട് ബാറ്റിംഗ് കാഴ്‌ചവെക്കവെ ഏഴാം ഓവറില് അമിത് മിശ്രയുടെ പന്തില് വാട്‌സണെ(26 പന്തില് 44) ഋഷഭ് പന്ത് മിന്നില് സ്റ്റംപിങിലൂടെ പറഞ്ഞയച്ചു. 16 പന്തില് 30 റണ്‍സെടുത്ത റെയ്‌നയ്ക്കും മികച്ച തുടക്കം നിലനിര്‍ത്താനായില്ല. മിശ്രയുടെ തന്നെ 11-ാം ഓവറില് പന്തിന്‍റെ സുരക്ഷിത കൈകളില് റെയ്‌നയുടെ പോരാട്ടം അവസാനിച്ചു.\nഎന്നാല് ക്രീസില് ഒന്നിച്ച നായകന് എം എസ് ധോണിയും കേദാര് യാദവും ചെന്നൈയെ വീണ്ടും മുന്നോട്ട് നയിച്ചു. അവസാന നാല് ഓവറില് 23 റണ്‍സായിരുന്നു ചെന്നൈയ്ക്ക് ജയിക്കാന് വേണ്ടിയിരുന്നത്. ഈ ലക്ഷ്യം അനായാസം ധോണിപ്പട സ്വന്തമാക്കി. 19-ാം ഓവറില് അമിത് മിശ്രയെ സിക്‌സറടിച്ച് ധോണി കളി കൈയിലാക്കി. അവസാന ഓവറില് രണ്ട് റണ്‍സ് മാത്രമായിരുന്നു ചെന്നൈയ്ക്ക് വേണ്ടിയിരുന്നത്. ആദ്യ പന്തില് ജാദവ്(27) പുറത്തായെങ്കിലും ചെന്നൈ ലക്ഷ്യത്തിലെത്തി.\nടോസ് നേടി ആദ്യം ബാറ്റ് ചെയ്ത ഡല്‍ഹി 20 ഓവറില് ആറ് വിക്കറ്റിന് 147 റണ്‍സെടുത്തു. മൂന്ന് വിക്കറ്റുമായി ഡ്വെയ്ന് ബ്രാവോയാണ് ഡല്‍ഹി ക്യാപിറ്റല്‍സിനെ ചെറിയ സ്‌കോറില് ചുരുട്ടിക്കെട്ടിയത്. പൃഥ്വി ഷാ തുടക്കത്തിലെ അടി തുടങ്ങിയെങ്കിലും 16 പന്തില് 24 റണ്‍സെടുത്ത് പുറത്തായി. ഷായെ അഞ്ചാം ഓവറില് ദീപക് ചഹാര്, വാട്‌സന്‍റെ കൈകളിലെത്തിച്ചു. ഓപ്പണര് ശിഖര് ധവാനെ കൂട്ടുപിടിച്ച് നായകന് ശ്രേയാസ് അയ്യര് രക്ഷാപ്രവര്‍ത്തനം നടത്തി. എന്നാല് 12-ാം ഓവറില് അയ്യറെ(18) താഹിര് എല്‍ബിയില് കുടുക്കി.\nപിന്നാലെ ഋഷഭ് പന്തിന്‍റെ വിളയാട്ടം കണ്ടെങ്കിലും അതിനും അധികം ആയുസുണ്ടായിരുന്നില്ല. 16-ാം ഓവര് എറിഞ്ഞ ഡ്വെയ്ന് ബ്രാവോ ഡല്‍ഹിയെ പിടിച്ചുകുലുക്കി. രണ്ടാം പന്തില് ഠാക്കൂറിന്‍റെ തകര്‍പ്പന് ക്യാച്ചില് ഋഷഭ് പന്ത്(13 പന്തില് 25) പുറത്ത്. നാലാം പന്തില് ഇന്‍ഗ്രാം(2) റെയ്‌നയുടെ കൈയില്. തൊട്ടടുത്ത ഓവറില് കീമോ പോളിനെ(0) ജഡേജ ബൗള്‍ഡാക്കി. ഇതിനിടയില് ധവാന് അര്‍ദ്ധ സെഞ്ചുറി പൂര്‍ത്തിയാക്കി. എന്നാല് 17-ാം ഓവറിലെ ആദ്യ പന്തില് ധവാനെ(51) ബ്രാവോ പറഞ്ഞയച്ചു. അക്ഷാര് പട്ടേലും(9) രാഹുല് തിവാട്ടിയയും(11) പുറത്താകാതെ നിന്നു.\nLast Updated 26, Mar 2019, 11:42 PM IST


Kandahar, Mohanlal, Amitabh Bachchan, Major Ravi, Theatre, കാണ്ഡഹാര്, മോഹന്‍ലാല്, മേജര് രവി, അമിതാഭ് ബച്ചന്, തിയറ്റര്, റിലീസ് - Malayalam Filmibeat\n| Published: Wednesday, December 22, 2010, 14:17 [IST]\nവന് പ്രതീക്ഷകളോടെ തിയറ്ററുകളിലെത്തിയ മോഹന്‍ലാല്-മേജര് രവി ടീമിന്റെ കാണ്ഡഹാറിന് വന്‍തിരിച്ചടി. വിമാനറാഞ്ചലിന്റെ കഥ പറയുന്ന ഈ ബിഗ് ബജറ്റ് ചിത്രം ബോക്‌സ് ഓഫീസില് മൂക്കുംകുത്തി വീഴുകയാണെന്ന് തിയറ്റര് റിപ്പോര്‍ട്ടുകള് സൂചിപ്പിയ്ക്കുന്നു. ഒരു മോഹന്‍ലാല് ചിത്രത്തിന് അടുത്ത കാലത്ത് നേരിടേണ്ടി വന്ന ഏറ്റവും വലിയ തിരിച്ചടിയാണത്രേ കാണ്ഡഹാര് നേരിടുന്നത്.\nഡിസംബര് 16ന് 125 തിയറ്ററുകളില് റിലീസായ ചിത്രം രണ്ടാം ദിവസത്തിന് ശേഷം 80 കേന്ദ്രങ്ങളിലേക്ക് ചുരുങ്ങിയിരുന്നു. അമിതാഭ് ബച്ചനും മോഹന്‍ലാലും ഒന്നിയ്ക്കുന്ന ആദ്യ മലയാള ചിത്രമെന്ന പ്രത്യേകത പോലും സിനിമയ്ക്ക് രക്ഷയായില്ല.\nഅഞ്ചരക്കോടിയോളം മുടക്കി നിര്‍മിച്ച സിനിമയ്‌ക്കേറ്റ തിരിച്ചടിയുടെ കാരണങ്ങള് പരതുന്ന തിരക്കിലാണ് സിനിമാ പണ്ഡിറ്റുകള്. ആദ്യപകുതിയിലെ വിരസത പരത്തുന്ന സെന്റിമെന്റ്‌സ് സീനുകളും ക്ലൈമാക്‌സിലെ പാളിച്ചകളും കാണ്ഡഹാറിന് തിരിച്ചടിയായെന്നാണ് വിലയിരുത്തലുകള്. സിനിമയുടെ ഹൈലൈറ്റായി മാറേണ്ട കമാന്‍ഡോ ഓപ്പറേഷന് രംഗങ്ങള് ലാലിന്റെ കടുത്ത ആരാധകരെ പോലും ആകര്‍ഷിയ്ക്കാന് പോന്നവയായിരുന്നില്ല. ലാലും ബച്ചനുമുള്‍പ്പെടയുള്ള താരങ്ങള് തങ്ങളുടെ റോളുകള് ഭംഗിയാക്കിയെങ്കിലും തിരക്കഥയാണ് കാണ്ഡഹാറിന്റെ നട്ടെല്ലൊടിച്ചതെന്ന് നിരൂപകര് ചൂണ്ടിക്കാട്ടുന്നു.\nമധ്യകേരളത്തിലെ ലാലിന്റെ ശക്തികേന്ദ്രങ്ങളില് പോലും സിനിമ വന്‍തിരിച്ചടിയാണ് നേരിടുന്നത്. വലിയ സീറ്റിങ് കപ്പാസിറ്റിയുള്ള തിയറ്ററുകളില് ഫസ്റ്റ ഷോയ്ക്ക് പോലും 150ല് പരം ആളുകള് മാത്രമാണ് എത്തുന്നതെന്ന് തിയറ്റര് ഉടമകള് പറയുന്പോള് സിനിമ നേരിടുന്ന പ്രതിസന്ധിയുടെ ചിത്രം വ്യക്തമാവും.\nഹോള്‍ഡ് ഓവറാവുന്നതോടെ അധികം വൈകാതെ സിനിമ തിയറ്ററുകളില് നിന്ന് മാറ്റുമെന്ന സൂചനകളും അവര് നല്‍കിയിട്ടുണ്ട്.\nRead more about: amitabh bachchan അമിതാഭ് ബച്ചന് കാണ്ഡഹാര് തിയറ്റര് മേജര് രവി മോഹന്‍ലാല് റിലീസ് kandahar major ravi mohanlal theatre\nStory first published: Wednesday, December 22, 2010, 14:17 [IST]


പ്രിയങ്ക ഗാന്ധിയെ യുപി പൊലീസ് തടഞ്ഞു; റോഡില് കുത്തിയിരുന്ന് പ്രിയങ്കയുടെ പ്രതിഷേധം Priyanka Gandhi Detained by Police UP Protest Dharna\nPriyanka Gandhi Detained By Police Up Protest Dharna\nപ്രിയങ്ക ഗാന്ധിയെ പൊലീസ് കസ്റ്റഡിയിലെടുക്കുകയായിരുന്നു. പിന്നീട് പ്രിയങ്കയെ ഗസ്റ്റ് ഹൗസിലേക്ക് മാറ്റുകയും ചെയ്തു\nJuly 19, 2019 02:03:43 pm\nലക്‌നൗ: കോണ്‍ഗ്രസ് ജനറല് സെക്രട്ടറി പ്രിയങ്ക ഗാന്ധിയെ ഉത്തര്‍പ്രദേശ് പൊലീസ് തടഞ്ഞു. നിരോധനാജ്ഞ ലംഘിച്ചെന്ന് ആരോപിച്ചാണ് പ്രിയങ്കയെ പൊലീസ് തടഞ്ഞത്. പിന്നീട് പ്രിയങ്കയെ പൊലീസ് വാഹനത്തില് ഗസ്റ്റ് ഹൗസിലേക്ക് മാറ്റുകയും ചെയ്തു. പൊലീസ് നടപടിക്കെതിരെ പ്രിയങ്ക ശക്തമായി പ്രതിഷേധിച്ചു. തന്നെ തടഞ്ഞുനിര്‍ത്തിയ പൊലീസ് പിന്നീട് പ്രതിഷേധ സ്ഥലത്തുനിന്ന് തന്നെ നീക്കിയെന്ന് പ്രിയങ്ക ആരോപിച്ചു. എന്നാല്, പ്രിയങ്കയെ തടഞ്ഞിട്ടില്ലെന്ന് പൊലീസ് പറയുന്നു.\nപ്രിയങ്ക ഗാന്ധി പൊലീസ് കസ്റ്റഡിയിൽ\nപ്രിയങ്ക ഗാന്ധി റോഡിൽ കുത്തിയിരുന്ന് പ്രതിഷേധിക്കുന്നു\n“എങ്ങോട്ടാണ് തങ്ങളെ പൊലീസ് കൊണ്ടുപോകുന്നതെന്ന് അറിയില്ല. എങ്ങോട്ട് വേണമെങ്കിലും പോകാൻ തയ്യാറാണ്”- പ്രിയങ്ക ഗാന്ധി സംഭവത്തെ കുറിച്ച് പ്രതികരിച്ചത് ഇങ്ങനെ. “ഇരകളായവരുടെ കുടുംബങ്ങളെ കാണാന് മാത്രമാണ് പോയത്. നാല് പേരെ മാത്രമേ താന് കൂടെ കൊണ്ടുപോകൂ എന്ന് ആദ്യമേ അധികാരികളെ അറിയിച്ചതാണ്. എന്നിട്ടും അവര് മുന്നോട്ട് പോകാന് തങ്ങളെ അനുവദിച്ചില്ല. എന്തുകൊണ്ട് തന്നെ തടഞ്ഞുനിര്‍ത്തിയതെന്ന് പൊലീസ് വ്യക്തമാക്കണം. ഞങ്ങള് ഇവിടെ സമാധാനപൂര്‍വ്വം കുത്തിയിരിക്കുകയായിരുന്നു”- പ്രിയങ്ക ഗാന്ധി പറഞ്ഞു.


ഷാർജ: ഷാർജയിലെ ഒരു വ്യവസായ മേഖലയിലുണ്ടായ തീപിടുത്തത്തിൽ 12 സംഭരണ ശാലകൾ കത്തിനശിച്ചു. ഇൻഡസ്ട്രിയൽ ഏരിയ-13ൽ ഷെയ്ഖ് മുഹമ്മദ് ബിൻ സെയ്ദ് റോഡിലെ സംഭരണ ശാലകളിലാണ് തീ ആളിപ്പടർന്നത്. ആർക്കും പരിക്കില്ലെന്ന് പോലീസ് വ്യക്തമാക്കി.\nതിങ്കളാഴ്ച ഉച്ചയ്ക്ക് 12.18 നാണ് സംഭവം. നിർമാണസാമഗ്രികളും മരം ഉരുപ്പടികളുമാണ് ഇവിടെ സൂക്ഷിച്ചിരുന്നത്. അഗ്‌നിശമന സേനയും പോലീസും സ്ഥലത്തെത്തി തീ നിയന്ത്രിച്ചതിനാൽ കൂടുതൽ അപകടങ്ങളുണ്ടായില്ല. പ്രദേശത്ത് കടുത്ത പുക ഉയർന്നതായി ദൃക്സാക്ഷികൾ പറഞ്ഞു. രണ്ടു മണിക്കൂറോളം കത്തിയ ശേഷമാണ് തീ നിയന്ത്രണവിധേയമാക്കാൻ സാധിച്ചത്.


ഐ മണ്ഡല നാടകക്കളരിയുടെ പുതിയ തിയതികള് പ്രഖ്യാപിച്ചു Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഐ മണ്ഡല നാടകക്കളരിയുടെ പുതിയ തിയതികള് പ്രഖ്യാപിച്ചു\non April 18, 2014\tതാല:ചില സാങ്കേതിക കാരണങ്ങളാല് മാറ്റിവച്ച ഐ മണ്ഡലയുടെ നാടകക്കളരി മെയ് 3, 4,5തിയതികളില് താല സ്‌കൌട്ട് ഹാളില് വച്ച് നടക്കും. ഐറിസ് ഫിലിം സൊസൈറ്റിയുടെയും കേരള ഹൗസിന്റെയും സഹകരണത്തോടെ ആയിരിക്കും നാടക കളരി സംഘടിപ്പിക്കുക. മുതിര്‍ന്നവര്‍ക്കായി 3,4തിയ്യതികളിലും കുട്ടികള്‍ക്കു വേണ്ടി5നും ആണ് വര്‍ക്ക്‌ഷോപ്പ് നടത്തപ്പെടുക.\nഐ മണ്ഡലയുടെ പ്രധാന ലക്ഷ്യങ്ങളിലൊന്ന് കലാസൃഷ്ടികളിലൂടെ ഇന്ത്യന്‍ഐറിഷ് സംസ്‌കാരങ്ങളുടെ ക്രിയാത്മകമായ ഒരു സംവേദനത്തിനും സങ്കലനത്തിനും വേദിയൊരുക്കുക എന്നതാണ്. അതിലൂടെ ഐറിഷ് സമൂഹത്തില്‍പാര്‍ശ്വവല്ക്കരിക്കപ്പെട്ടു കഴിയുന്ന ഇന്ത്യന്‍പ്രവാസികളുടെ പ്രശ്‌നങ്ങള്‍പൊതുസമൂഹത്തിനു മുന്‍പില്‍അവതരിപ്പിക്കാനും ഐ മണ്ഡല ലക്ഷ്യം വക്കുന്നു.\nനാടകക്കളരി നയിക്കുന്ന ശ്രീ കുമാരദാസ് ഇന്ത്യന് നാടകരംഗത്തെ പുതിയ തലമുറയില് പെട്ട പ്രമുഖരില് ഒരാളാണ്. നാഷണല് സ്‌കൂള് ഓഫ് ഡ്രാമ (ഡല്‍ഹി) യില് നിന്നും തിയറ്റര് ഡിസൈനില് ബിരുദാനന്തരബിരുദം കരസ്ഥമാക്കിയ ഇദ്ദേഹം രാജ്യത്തെ പ്രശസ്തമായ പല ഡ്രാമ സ്‌കൂളിലും അധ്യാപകനായി പ്രവര്‍ത്തിച്ചിട്ടുണ്ട്. ഇപ്പോള് മധ്യപ്രദേശ് സ്‌കൂള് ഓഫ് ഡ്രാമയില് ഡിസൈന് വിഭാഗം മേധാവിയായി സേവനം അനുഷ്ടിച്ചു വരുന്നു. ട്രോജാന് വുമണ്: എ ലവ് സ്റ്റോറി, ബ്ലാക്ക് ടാല്‍കം പൌഡര്, ത്രി പെന്നി ഓപെറ തുടങ്ങിയവ അദ്ദേഹം സംവിധാനം നിര്‍വഹിച്ച പ്രമുഖ നാടകങ്ങളില് പെട്ടവയാണ്. കൂടാതെ നിരവധി മള്‍ട്ടി മീഡിയ ആര്‍ട്ട് പ്രോജക്റ്റുകളും ഇദ്ദേഹം അവതരിപ്പിച്ചിട്ടുണ്ട്. അദ്ദേഹം നയിക്കുന്ന വര്‍ക്ഷോപ്പില് പങ്ങെടുക്കുക എന്നത് അയര്‍ലണ്ടിലെ നാടകപ്രേമികള്‍ക്കും തിയേറ്റര് വിദ്യാര്‍ത്ഥികള്‍ക്കും ഒരു മുതല്‍ക്കൂട്ടായിരിക്കും.\nരജിസ്‌ട്രേഷന് കുട്ടികള്‍ക്ക് 15 യൂറോയും മുതിര്‍ന്നവര്‍ക്ക് 50 യൂറോയും ആണ് നിശ്ചയിച്ചിട്ടുള്ളത്. വര്‍ക്ക്‌ഷോപ്പില്‍പങ്കെടുക്കുന്ന എല്ലാവര്‍ക്കും ഭക്ഷണത്തിനുള്ള ക്രമീകരണം ഉണ്ടായിരിക്കുന്നതാണ്. കുട്ടികളുടെ പ്രായപരിധി 10 മുതല്15 വരെയും മുതിര്‍ന്നവരുടെത് 16ഓ അതിനു മുകളിലേക്കോ ആയിരിക്കും. മുതിര്‍ന്നവരുടെ വര്‍ക്ക്‌ഷോപ്പുമായി ബന്ധപ്പെട്ട കൂടുതല്‍വിവരങ്ങള്‍ക്കും രെജിസ്‌ട്രേഷനും ബേസില് സ്‌കറിയ (0877436038), പ്രിന്‍സ് അങ്കമാലി (0862349138) എന്നിവരെ ബന്ധപ്പെടുക. കുട്ടികളുടെ വര്‍ക്ക്‌ഷോപ്പുമായി ബന്ധപ്പെട്ട വിവരങ്ങള്‍ക്കും രെജിസ്‌ട്രേഷനും ബിനു ഡാനിയേല്(0894052681), സലിന് ശ്രീനിവാസ് (0894627113) ബിപിന്‍ചന്ദ് (0894492321) എന്നിവരെയാണ് ബന്ധപ്പെടെണ്ടത്.


വൈദ്യശാസ്ത്രം | niraksharan (നിരക്ഷരൻ)\nSep 1, 2021 @ 8:00 അറിവ്, ഓർമ്മക്കുറിപ്പുകൾ, പരിചിത മുഖങ്ങള്, പുസ്തകം, പുസ്തകാവലോകനം, വൈദ്യശാസ്ത്രംManoj Ravindran\nഗുരുനാഥൻ ജോൺസൺ ഐരൂരിൻ്റെ ഓർമ്മപ്പുസ്തകത്തിൽ എഴുതിയ ലേഖനം – “ഓർമ്മയിലൊരു പാതി ദിവസം“.\nശൈശവം മുതൽ പത്താംക്ലാസ്സ് പ്രായം വരെ താമസിച്ചിരുന്നത് വലിയ വരാന്തകളും പുരയിടവും നിറയെ മരങ്ങളുമൊക്കെയുള്ള ഒരു വീട്ടിലായിരുന്നു. ചെറുക്ലാസ്സുകൾ മുതൽ, രാത്രിയായാലും പകലായാലും, ആ വരാന്തകളിലെ അരമതിലിൽ ഇരുന്നായിരുന്നു പഠനം. പുറത്ത് ഇരുട്ടിലെ ചില ഇലയനക്കങ്ങൾ പോലും ഭയപ്പെടുത്തിയിട്ടുണ്ട് അന്നാളുകളിൽ. ചില രാത്രികൾ വീടിനകത്തുനിന്ന് വരാന്തയിലേക്ക് വരാൻ തന്നെ അകാരണമായ ഒരു ഭയമുണ്ടായിരുന്നു.\nഅച്ഛന്റെ പുസ്തകശേഖരത്തിലെ ചില പുസ്തകങ്ങളായിരുന്നു അത്തരം ഭയപ്പാടുകൾക്ക് വിടുതൽ നൽകിയത്. അക്കൂട്ടത്തിലെ ആദ്യപുസ്തകം ഡോ:എ.ടി.കോവൂരിന്റെ ‘ആനമറുത‘ ആയിരുന്നു. ഒരു ഹൈസ്ക്കൂൾ വിദ്യാർത്ഥിയിലേക്ക് യുക്തിചിന്തയെപ്പറ്റിയും വിശ്വാസങ്ങളുടെ പേരിൽ നടക്കുന്ന തട്ടിപ്പുകളെപ്പറ്റിയും വെളിച്ചം വീശിയത്, പിന്നീട് പലയിടങ്ങളിൽ നിന്നായി തപ്പിയെടുത്ത് വായിച്ച ആ ജനുസ്സിൽപ്പെട്ട ഗ്രന്ഥങ്ങളായിരുന്നു. ഞാനറിയാതെ തന്നെ എന്നിൽ ആ പുസ്തകങ്ങൾ പല പരിവർത്തനങ്ങളും നടത്തിക്കഴിഞ്ഞിരിക്കുന്നെന്ന് പിന്നീട് ബോദ്ധ്യമാകുകയും ചെയ്തു.\nഏതൊരു കുട്ടിയിലേക്കും മതഗ്രന്ഥങ്ങളോ കക്ഷിരാഷ്ട്രീയമീമാംസകളോ അടിച്ചേൽപ്പിക്കുന്നതിന് മുന്നേ വെച്ചുനീട്ടേണ്ടത്, അനാവശ്യ ഭയവും തെറ്റിദ്ധാരണകളും എന്നെന്നേക്കുമായി പറിച്ചെറിയാൻ പോന്ന ഇത്തരത്തിലുള്ള പുസ്തകങ്ങളാണെന്ന് അന്നേയുള്ള അഭിപ്രായമാണ്.\nമേൽപ്പടി പുസ്തകങ്ങളിൽ നിന്നാണ് ജോൺസൺ ഐരൂർ എന്ന പേര് ആദ്യമായി കേൾക്കുന്നത്. വിശ്വാസത്തിന്റെ പേരിൽ തട്ടിപ്പ് നടത്തുന്നവർക്കെതിരെ, യുക്തിസഹജമല്ലാത്ത കാര്യങ്ങൾ പ്രചരിപ്പിക്കുന്നവർക്കെതിരെ ഡോ:കോവൂർ മുന്നോട്ട് വെച്ച വെല്ലുവിളികളും തർക്കങ്ങളും അദ്ദേഹത്തിന്റെ കാലശേഷവും ഏറ്റെടുത്ത് നിലനിർത്തുന്ന അദ്ദേഹത്തിന്റെ ശിഷ്യനെന്ന നിലയ്ക്ക് കോവൂരിനോടുള്ള അതേ ആദവോടെയാണ് ശ്രീ.ജോൺസൺ ഐരൂരിനേയും അദ്ദേഹത്തിന്റെ പുസ്തകങ്ങളേയും കണ്ടിരുന്നതും വായിച്ചിരുന്നതും.\nവായിച്ച് വായിച്ച് നമുക്ക് ചിലരോട് ആരാധനയും നേരിൽ കാണണമെന്നുമൊക്കെ തോന്നുമല്ലോ? ഡോ:കോവൂർ എനിക്ക് പത്ത് വയസ്സാകുന്നതിന് മുന്നേ മൺ‌മറഞ്ഞ് പോയതുകൊണ്ട് അദ്ദേഹത്തെ കാണുന്ന കാര്യം സാദ്ധ്യമല്ല. പക്ഷേ, ജോൺസൺ സാറിനെ എന്നെങ്കിലും നേരിൽ കാണാനാകുമെന്ന പ്രതീക്ഷയുണ്ടായിരുന്നു. പക്ഷേ, വിദേശജോലിയും വാസവുമൊക്കെയായി ആ അവസരം നീണ്ട് നീണ്ട് പൊയ്ക്കൊണ്ടേയിരുന്നു.\nഅങ്ങനെയിരിക്കുമ്പോളാണ് ഒരു ഹിപ്നോട്ടിസ്റ്റിന്റെ അനുഭവങ്ങൾ എന്ന അദ്ദേഹത്തിന്റെ പുതിയ പുസ്തകം കൈയ്യിൽക്കിട്ടിയത്. അത് വായിച്ച് കഴിഞ്ഞപ്പോൾ ഒരു ആസ്വാദനക്കുറിപ്പ് എഴുതിയിടണമെന്ന് തോന്നി. ജോൺസൺ സാറിലേക്കുള്ള വഴി എളുപ്പമാക്കിത്തീർത്തത് ആ പുസ്തകാവലോകനമാണ്.\nഓൺലൈനിൽ എന്റെ ആ ലേഖനം കാണാനിടയായ ജോൺസൺ സാറിന്റെ മകൻ നിഖിൽ ഐരൂരുമായി പെട്ടെന്ന് തന്നെ സൗഹൃദത്തിലായി. നിഖിൽ വഴി ജോൺസൺ സാറിന്റെ നിലമ്പൂരിലെ വീട്ടിലെത്തിപ്പെടാൻ അധികം താമസമുണ്ടായില്ല. പക്ഷേ, വെറുതെയൊരു സന്ദർശനം മാത്രമായി അതൊതുക്കാൻ ഞാനാഗ്രഹിച്ചിരുന്നില്ല. ജോൺസൺ സാറിന് പരിഹരിക്കാൻ കഴിയുമെന്ന് എനിക്കുറപ്പുള്ള ഒരു പ്രശ്നവും പൊക്കിപ്പിടിച്ചാണ് അദ്ദേഹത്തെ കാണാൻ നിലമ്പൂരിൽ തീവണ്ടിയിറങ്ങിയത്.\nഏകാഗ്രത വല്ലാതെ നഷ്ടമായിരിക്കുന്നു. ഒരു പുസ്തകം വായിക്കാനിരുന്നാൽ, എന്തെങ്കിലും എഴുതാനിരുന്നാൽ, ശ്രദ്ധ പെട്ടെന്ന് തന്നെ വിഷയത്തിൽ നിന്ന് വ്യതിചലിക്കുന്നു. എവിടെയാണ് നിന്നിരുന്നതെന്ന് ഒരു ‘യൂ ടേൺ’ എടുത്ത് തിരിച്ച് വരാൻ പോലും പറ്റാത്ത വിധത്തിൽ ചിന്തകളും സ്വബോധവും മറ്റേതോ ലോകത്ത് ചെന്ന് നിൽക്കുന്നു. മനുഷ്യന് പ്രായമേറുമ്പോൾ പ്രാരാബ്ദ്ധങ്ങളും വന്നുകൂടുന്നതുകൊണ്ടുള്ള പ്രശ്നമാകാം എന്നൊക്കെ സമാധാനിക്കാൻ നോക്കിയെങ്കിലും അതൊന്നും പ്രശ്നപരിഹാരമാകുന്നില്ലല്ലോ ?\nനിഖിലിനോട് കാര്യം പറഞ്ഞു. നിഖിൽ, ജോൺസൺ സാറുമായി സംസാരിച്ച് കണ്ടുമുട്ടാനുള്ള ദിവസവും സമയവും ശരിപ്പെടുത്തി. കൃത്യദിവസം തന്നെ നിലമ്പൂരെത്തുമ്പോൾ സത്യത്തിൽ ഞാൻ വലിയ ഉൾപ്പുളകത്തിലായിരുന്നു. ഡോ:കോവൂരിനെ നേരിട്ട് കണ്ടിട്ടുള്ള അദ്ദേഹത്തിന്റെ ശിഷ്യനായ ജോൺസൺ ഐരൂർ സാറിനെ അവസാനം ദാ നേരിൽ കാണാൻ പോകുന്നു.\nപ്രശ്നങ്ങളെല്ലാം അദ്ദേഹത്തിന്റെ മുന്നിൽ അവതരിപ്പിച്ചു. എനിക്കത് വലിയ പ്രശ്നമാണെങ്കിലും അദ്ദേഹത്തിനത് സൂചികൊണ്ട് എടുക്കാൻ പറ്റുന്ന ചെറിയ കരട് മാത്രം. അദ്ദേഹം ഞാനുമായി ഏറെ സംവദിച്ചു. അരദിവസം തന്നെ എനിക്ക് വേണ്ടി ചിലവഴിച്ചു. അച്ഛന്റേയും അമ്മയുടേയും കുടുംബപാരമ്പര്യമടക്കം പലതും ചോദിച്ചറിഞ്ഞു. എന്നെ ഹിപ്പ്നോട്ടിസത്തിന് വിധേയനാക്കി. ജീവിതത്തിലെ രണ്ടാമത്തെ ഹിപ്നോട്ടിസം അനുഭവമായിരുന്നു അത്. മൂന്നാം ക്ലാസ്സിൽ പഠിക്കുമ്പോൾ ചില സഹപാഠികളുമായുള്ള പ്രശ്നങ്ങൾ വല്ലാതെ അലട്ടുകയും പഠനത്തെ അത് മോശമായി ബാധിക്കുകയും ചെയ്തപ്പോൾ ആലുവയിലുള്ള (പേരോർമ്മയില്ലാത്ത) ഒരു ഡോൿടർ കാര്യമായ കടലാസ് പരീക്ഷകൾ നടത്തിയ ശേഷം, പഠനത്തിലല്ല പ്രശ്നമെന്നും സ്ക്കൂളും സഹപാഠികളുമാണ് പ്രശ്നമെന്ന് കണ്ടെത്തിയത് ഹിപ്നോട്ടിസത്തിലൂടെ ആയിരുന്നു.\nഹിപ്പ്നോട്ടിസത്തിന് ശേഷം ജോൺസൺ സാർ പ്രശ്നത്തിനുള്ള പരിഹാരം നിർദ്ദേശിച്ചു. സെൽഫ് സജഷൻ !!\nനമ്മൾ നമ്മുടെ മനസ്സിനോട് തന്നെ ശരിയല്ലാത്ത മാർഗ്ഗത്തിൽ പോകരുതെന്ന് പറഞ്ഞ് പഠിപ്പിക്കുന്ന ഒരു സമ്പ്രദായമാണത്. വെറുതെ സ്വന്തം മനസ്സിനോട് പറയുന്നതിനപ്പുറം ഒരു ശാരീരിക ഇടപെടൽ കൂടിയുണ്ട് ഇപ്പറഞ്ഞ സെൽഫ് സജഷനിൽ. അത് തന്നെയാണ് സെൽഫ് സജഷന്റെ മർമ്മവും.\nഒരു ക്ലിക്കിൽ ഇന്റർനെറ്റിൽ ആർക്കും വേണമെങ്കിൽ സെൽഫ് സജഷൻ എന്താണെന്ന് മനസ്സിലാക്കാനും സ്വായത്തമാക്കാനും പറ്റിയെന്നിരിക്കും. പക്ഷേ ഗുരുമുഖത്ത് നിന്ന് നേരിട്ട്, അതും ജോൺസർ സാറിനെപ്പോലുള്ള പ്രഗത്ഭനായ ഒരു ഗുരുവിൽ നിന്ന് ആ വിദ്യ പഠിക്കുന്നതിന്റെ സന്തോഷം ചില്ലറയൊന്നുമല്ലല്ലോ. പ്രത്യേകിച്ചും അങ്ങനെയൊന്നിനെപ്പറ്റി ആദ്യമായി കേൾക്കുന്ന എന്നെപ്പോലൊരു നിരക്ഷരന്.\nചെയ്യേണ്ട കാര്യങ്ങൾ അദ്ദേഹമെനിക്ക് കടലാസിൽ എഴുതിത്തരുകയും ചെയ്തു. ഒരു ഓട്ടോഗ്രാഫ് എന്നപോലെ ഇന്നും ഞാനത് സൂക്ഷിക്കുന്നു. സെൽഫ് സജഷൻ എനിക്ക് ഏകാഗ്രത തിരികെ തന്നു. പിന്നീട് വിരലിലെണ്ണാവുന്ന ചിലർക്കെങ്കിലും അത് പറഞ്ഞു കൊടുക്കാനും എനിക്കായി.\nചുമ്മാ ഒരു കാര്യം മാത്രം ചോദിച്ച് പരിഹാരമുണ്ടാക്കി പോകാനല്ല ഞാൻ ചെന്നിരിക്കുന്നത്. ചോദിച്ചറിയാനുള്ള ഒരുപാട് കാര്യങ്ങൾ സങ്കോചമൊന്നും ഇല്ലാതെ ചോദിച്ചു. അല്ലെങ്കിലും ഹിപ്നോട്ടൈസ് ചെയ്ത് മനസ്സ് വായിച്ചിരിക്കുന്ന ആ ഗുരുവിന്റെ മുന്നിൽ ഇനിയെന്ത് മറയ്ക്കാൻ ? എല്ലാ ചോദ്യങ്ങൾക്കും വ്യക്തവും കൃത്യവുമായ മറുപടി ഗുരുമുഖത്തുനിന്ന് ലഭിച്ചു.\nഅരദിവസം എനിക്ക് വേണ്ടി ചിലവഴിച്ചതിനും ചികിത്സയ്ക്കും ഫീസ് കൈപ്പറ്റാൻ അദ്ദേഹം തയ്യാറായില്ല. ഞാൻ വല്ലാതെ നിർബന്ധിച്ചതുമില്ല. പക്ഷേ, മറ്റൊന്ന് എനിക്ക് നിർബന്ധമുണ്ടായിരുന്നു. ഒരുപാട് ശിഷ്യന്മാർ ഉണ്ടാകുമല്ലോ അദ്ദേഹത്തിന്. ഒരു ദിവസം ഒരു പ്രാവശ്യമേ കണ്ടിട്ടുള്ളെങ്കിലും ഒരു ശിഷ്യന്റെ സ്ഥാനമെനിക്ക് തന്ന് ഗുരുദക്ഷിണ കൈപ്പറ്റണം. ആ ആഗ്രഹം അദ്ദേഹത്തിന് നിഷേധിക്കാനായില്ല. ദക്ഷിണ കൈപ്പറ്റിയെങ്കിലും അതിനേക്കാളൊക്കെ മൂല്യം വരുന്ന, ഞാൻ വായിച്ചിട്ടില്ലാത്ത അദ്ദേഹത്തിന്റെ പുസ്തകങ്ങളുടെ കോപ്പികളും തന്നാണ് എന്നെ യാത്രയാക്കിയത്. ഓർമ്മയിലിന്നും പച്ചപിടിച്ചു നിൽക്കുന്ന ഒരു പാതി ദിവസം.\nഇതിനൊപ്പം നിൽക്കുന്ന സന്തോഷമുള്ള മറ്റൊരു കാര്യം കൂടെ പിന്നീടുണ്ടായി. അദ്ദേഹത്തിലേക്ക് എന്നെ കൊണ്ടെത്തിച്ച ‘ഒരു ഹിപ്നോട്ടിസ്റ്റിന്റെ അനുഭവങ്ങൾ‘ എന്ന പുസ്തകത്തിന്റെ രണ്ടാമത്തെ പതിപ്പ് തൃശൂർ സാഹിത്യ അക്കാഡമി ഹാളിൽ വെച്ച് പ്രകാശനം ചെയ്തപ്പോൾ, ആശംസാ പ്രസംഗം ചെയ്യാൻ, ഒരുപാട് വലിയ വ്യക്തികൾക്കൊപ്പം എനിക്കും അവസരം തന്നു ജോൺസൺ സാർ. എനിക്കത് വലിയൊരു അംഗീകാരമായിരുന്നു.\nഅതായിരുന്നു അവസാനത്തെ കൂടിക്കാഴ്ച്ച. പിന്നീടറിയുന്നത് രോഗവിവരമാണ്. ഇടയ്ക്ക് നിഖിൽ വഴി വിശേഷങ്ങളൊക്കെ അറിയും. രോഗസംബന്ധമായ വലിയ വേദനയെപ്പോലും നിസ്സാരമായി നേരിടുവാൻ അദ്ദേഹത്തെപ്പോലെ എല്ലാവർക്കും കഴിഞ്ഞെന്ന് വരില്ല. ഇടയ്ക്ക് ‘നിരക്ഷരനെ’ അന്വേഷിക്കാറുണ്ടായിരുന്നെന്ന് നിഖിൽ പറഞ്ഞറിഞ്ഞപ്പോൾ, രണ്ട് പ്രാവശ്യം മാത്രം നേരിട്ട് കണ്ടിട്ടുള്ള ഒരാൾക്ക് കിട്ടാവുന്ന സ്നേഹവായ്പ്പും അനുഗ്രഹവും സന്തോഷവുമായി അതിപ്പോഴും നെഞ്ചേറ്റുന്നു.\nLast 30 days: 103,303


ദേ ചട്ടീം കലോം’ ചലഞ്ച്...!\nBy: K B Bainda Published on: 11 November, 2020 1:06 PM IST\nമുക്കം: കോവിഡ് കാലത്ത് പ്രതിസന്ധിയിലായ മൺപാത്ര നിർമാണ തൊഴിലാളികൾക്ക് കൈത്താങ്ങായി ‘ദേ ചട്ടീം കലോം’ ചലഞ്ച്. അഗസ്ത്യൻമുഴി കേന്ദ്രമായി പ്രവർത്തിക്കുന്ന നാട്ടുകൂട്ടം നാട്ടരങ്ങ് കൂട്ടായ്മയാണ് ചേർത്തു നിർത്തലിന്റെ നല്ല പാഠമായത്.\nവെസ്റ്റ് മാമ്പറ്റ ചെറുതടത്തിലെ നിരവധി കുടുംബങ്ങളാണ് മൺപാത്ര നിർമാണത്തിലൂടെ ഉപജീവനം നടത്തുന്നത്. കോവിഡ് മഹാമാരിമൂലം ദുരിതത്തിലായ ഇവരെക്കുറിച്ച് നേരത്തേ പത്രങ്ങൾ വാർത്തയാക്കിയിരുന്നു.\nമൺപാത്രങ്ങൾക്ക് വിപണിസാധ്യതയൊരുക്കിയാണ് ‘ദേ ചട്ടീം കലോം’ എന്ന പേരിൽ അഗസ്ത്യൻമുഴിയിൽ മൺപാത്രച്ചന്ത നടത്തിയത്. ഒറ്റദിവസംകൊണ്ട് നാൽപ്പതിനായിരത്തോളം രൂപയുടെ ഉത്പന്നങ്ങൾ വിറ്റഴിക്കാൻ സാധിച്ചതായി ഭാരവാഹികൾ പറഞ്ഞു. അഗസ്ത്യൻമുഴി നിവാസികളുടെ നല്ലമനസ്സ് തങ്ങൾക്ക് വലിയ ആശ്വാസമായതായി മൺപാത്രനിർമാണ തൊഴിലാളികളും പറഞ്ഞു.\nസാമൂഹികമാധ്യമങ്ങൾ വഴിയുള്ള പ്രചാരണത്തിലൂടെയാണ് ചന്തയിലേക്ക് ഉപഭോക്താക്കളെ എത്തിച്ചത്.ഇനിയും മങ്കലങ്ങൾ ആവശ്യമുള്ളവർക്ക് വാങ്ങാവുന്നതാണ്. പരിസ്ഥിതിക്കനുയോജ്യമായ മങ്കലങ്ങളിൽ ഭക്ഷണം പാകം ചെയ്തു കഴിക്കുന്നതിനെ പ്രോത്സാഹിപ്പിക്കുക. മങ്കല നിർമ്മാണം ഉപജീവനമാർഗമാക്കിയ ഒരു ജനവിഭാഗത്തെ സംരക്ഷിക്കുകകൂടിയാണ് .\nപ്രതീക്ഷിച്ചതിനപ്പുറം ആളുകൾ എത്തിച്ചേർന്നതും മൺപാത്രങ്ങൾ വിറ്റഴിക്കപ്പെട്ടതും നാട്ടുകൂട്ടം പ്രവർത്തകർക്കും മൺപാത്ര നിർമാതാക്കൾക്കും ആശ്വാസമായി. റൈനീഷ് നീലാംബരി, ബിജു പാറക്കൽ, പ്രിൻസ് മാമ്പറ്റ തുടങ്ങിയവരാണ് പ്രവർത്തനങ്ങൾക്ക് നേതൃത്വം നൽകിയത്.\nകൂടുതൽ അനുബന്ധ വാർത്തകൾക്ക് : കണ്ണി വലുപ്പം കുറഞ്ഞ മത്സ്യബന്ധന വലകള്‍ക്ക് നിരോധനം\nEnglish Summary: Chatteem Kalavum ’Challenge


ദൈവം നമ്മുടെ പ്രാർഥന കേൾക്കുകയും ഉത്തരം നൽകുകയും ചെയ്യുന്നുണ്ടോ?\nനമ്മുടെ പ്രാർഥന ആരെങ്കിലും കേൾക്കുന്നുണ്ടോ?\nആരും കേൾക്കാനില്ലാത്തതിനാൽ വെറുതെ സമയം പാഴാക്കലാണ് പ്രാർഥന എന്ന് ചിലർ വിചാരിക്കുന്നു. മറ്റു ചിലരാകട്ടെ, പ്രാർഥിക്കാറുണ്ടെങ്കിലും തങ്ങൾക്ക് ഉത്തരം ലഭിച്ചിട്ടില്ല എന്നോർത്ത് പരിതപിക്കുന്നു. ഒരു നിരീശ്വരവാദി തന്‍റെ സങ്കൽപ്പത്തിലുള്ള ദൈവത്തോട് “എന്‍റെ പ്രാർഥനയ്‌ക്ക് ചെറുതായെങ്കിലും ഒന്ന് ഉത്തരം തരേണമേ” എന്ന് പ്രാർഥിച്ചു. എന്നാൽ ദൈവം “മിണ്ടിയതേയില്ല” എന്ന് അദ്ദേഹം പറഞ്ഞു.\nഒരു ദൈവമുണ്ടെന്നും ദൈവം നമ്മുടെ പ്രാർഥനകൾ കേൾക്കുന്നുണ്ടെന്നും ബൈബിൾ ഉറപ്പുനൽകുന്നു. വളരെക്കാലംമുമ്പ് ദൈവം തന്‍റെ ജനത്തോട് ഇങ്ങനെ പറഞ്ഞിരിക്കുന്നതായി ബൈബിളിൽ രേഖപ്പെടുത്തിയിട്ടുണ്ട്: “നിങ്ങളുടെ നിലവിളിയുടെ ശബ്ദത്തിങ്കൽ അവന്നു (ദൈവം) നിശ്ചയമായിട്ടു കരുണ തോന്നും; അതു കേൾക്കുമ്പോൾ തന്നേ അവൻ ഉത്തരം അരുളും.” (യെശയ്യാവു 30:19) “നേരുള്ളവരുടെ പ്രാർത്ഥനയോ അവന്നു പ്രസാദം” എന്ന് മറ്റൊരു ബൈബിൾവാക്യവും പറയുന്നു.—സദൃശവാക്യങ്ങൾ 15:8.\nയേശു തന്‍റെ പിതാവിനോട് പ്രാർഥിക്കുകയും അതിന് “ഉത്തരം ലഭിക്കുകയും ചെയ്‌തു.”—എബ്രായർ 5:7\nഅത് മാത്രമല്ല, ചിലർ പ്രാർഥിച്ചപ്പോൾ ദൈവം അവരുടെ പ്രാർഥന കേട്ടതായുള്ള രേഖയും ബൈബിളിൽ അടങ്ങിയിട്ടുണ്ട്. ഉദാഹരണത്തിന് യേശു, “തന്നെ മരണത്തിൽനിന്നു രക്ഷിപ്പാൻ കഴിയുന്നവനോടു. . . അപേക്ഷ” കഴിക്കയും “ഉത്തരം ലഭിക്കുകയും ചെയ്‌തു” എന്ന് ഒരു ബൈബിൾവാക്യം പറയുന്നു. (എബ്രായർ 5:7) മറ്റു ചില ഉദാഹരണങ്ങൾ ദാനീയേൽ 9:21-ലും2ദിനവൃത്താന്തം 7:1-ലും കാണാനാകും.\nഅങ്ങനെയെങ്കിൽ, പ്രാർഥനകൾക്ക് ഉത്തരം ലഭിക്കുന്നില്ല എന്ന് ചിലർക്ക് തോന്നുന്നത് എന്തുകൊണ്ടാണ്? മറ്റ് ദൈവങ്ങളോടോ പൂർവികരോടോ പ്രാർഥിക്കുന്നതിനു പകരം യഹോവയോട് മാത്രമേ പ്രാർഥിക്കാവൂ എന്നാണ് ബൈബിൾ പറയുന്നത്. * കൂടാതെ, “തിരുഹിതപ്രകാരം” അതായത് ദൈവം അംഗീകരിക്കുന്ന കാര്യങ്ങൾക്കുവേണ്ടിയായിരിക്കണം നമ്മൾ പ്രാർഥിക്കേണ്ടതെന്നും അത് പറയുന്നു. ഈ വിധത്തിൽ പ്രാർഥിക്കുമ്പോൾ ദൈവം ‘കേൾക്കും’ എന്നും ബൈബിൾ ഉറപ്പുനൽകുന്നു. (1 യോഹന്നാൻ 5:14) അതുകൊണ്ട്, നമ്മുടെ പ്രാർഥനകൾ കേൾക്കണമെങ്കിൽ ദൈവത്തെക്കുറിച്ചും ദൈവത്തിന്‍റെ ഇഷ്ടത്തെക്കുറിച്ചും അറിയേണ്ടതുണ്ട്.\nപ്രാർഥന എന്നത് മതപരമായ ചടങ്ങ് മാത്രമല്ലെന്നും ദൈവം നമ്മുടെ പ്രാർഥന കേൾക്കുകയും ഉത്തരം നൽകുകയും ചെയ്യുന്നുണ്ടെന്നും അനേകർ വിശ്വസിക്കുന്നു. കെനിയയിൽ താമസിക്കുന്ന ഐസക്ക് പറയുന്നു: “ബൈബിളിനെക്കുറിച്ച് മനസ്സിലാക്കാൻ എന്നെ സഹായിക്കണേ എന്ന് ഞാൻ പ്രാർഥിച്ചതേയുള്ളൂ. അല്‌പസമയത്തിനുള്ളിൽ ഒരാൾ എന്‍റെ അടുത്തുവന്ന് ബൈബിൾ പഠിപ്പിക്കാമെന്ന് പറഞ്ഞു. “ഫിലിപ്പീൻസുകാരിയായ ഹിൽഡ പുകവലി നിറുത്താൻ ആഗ്രഹിച്ചിരുന്നു. അതിനായി ശ്രമിച്ച് പലതവണ പരാജയപ്പെട്ടപ്പോൾ “എന്തുകൊണ്ട് ഇക്കാര്യത്തെക്കുറിച്ച് ദൈവത്തോട് പ്രാർഥിച്ചുകൂടാ?” എന്ന് അവളുടെ ഭർത്താവ് ചോദിച്ചു. അത് കൊള്ളാമെന്ന് ഹിൽഡയ്‌ക്ക് തോന്നി. “എന്‍റെ പ്രാർഥനയ്‌ക്ക് ദൈവം ഉത്തരം നൽകിയ വിധം എന്നെ അതിശയിപ്പിച്ചു. പുകവലിയോടുള്ള താത്‌പര്യം പതുക്കെപ്പതുക്കെ കുറഞ്ഞുവന്നു. ഒടുവിൽ എനിക്ക് അത് നിറുത്താനും കഴിഞ്ഞു” എന്ന് ഹിൽഡ പറയുന്നു.\nനിങ്ങളുടെ വ്യക്തിപരമായ പ്രശ്‌നങ്ങളിൽ നിങ്ങളെ സഹായിക്കാൻ ദൈവത്തിന് താത്‌പര്യമുണ്ടോ, പ്രത്യേകിച്ചും അത് ദൈവത്തിന്‍റെ ഇഷ്ടത്തോട് ചേർച്ചയിലായിരിക്കുമ്പോൾ?\n^ ഖ.6ബൈബിൾ പറയുന്നതനുസരിച്ച് ദൈവത്തിന്‍റെ പേര് യഹോവ എന്നാണ്.


അലിസൺ ബെക്കർ – ഒരു വർഷം3ഗോൾഡൻ ഗ്ലോവ് നേടുന്ന ആദ്യ താരം\nകോപ്പ അമേരിക്ക ബ്രസീൽ നേടിയപ്പോൾ ഒരു അത്യപൂർവ റെക്കോർഡും കൂടെ പിറന്നു. അലിസൺ ബെക്കർ എന്ന വൻ മതിൽ ഒരു വർഷത്തിൽ3ടൂർണമെന്റിൽ മികച്ച ഗോളിയായി തിരഞ്ഞെടുക്കപ്പെട്ടു. പ്രീമിയർ ലീഗിലെയും, ചാമ്പ്യൻസ് ലീഗിലെയും മികച്ച ഗോളിയായി ബെക്കർ തെരഞ്ഞെടുക്കപ്പെട്ടിരുന്നു. കോപ്പയിലും ഇത് ആവർത്തിച്ചപ്പോൾ റെക്കോർഡ് ഈ വൻ മതിലിനു സ്വന്തം.\nഅത് മാത്രമല്ല ഈ വർഷത്തിൽ ഏറ്റവും കൂടുതൽ ക്ലീൻ ഷീറ്സ് നേടിയ ഗോളിയും അദ്ദേഹം ആണ്. 62 കളികൾ കളിച്ച അദ്ദേഹം ൩൬ ക്ലീൻ ഷീറ്സ് ആണ് സ്വന്തമാക്കിയത്. പ്രീമിയർ ലീഗിൽ മാത്രം 21 ക്ലീൻ ഷീറ്സ് സ്വന്തമാക്കിയ ബെക്കർ. ആയതിനാൽ ബെക്കർ വാലാകാത്തതിനാൽ അകെ ഒരു കളി മാത്രമാണ് ലിവർപൂൾ കഴിഞ്ഞ സീസണിൽ ഇംഗ്ലണ്ടിൽ തോറ്റത്.\nബെക്കർ ലോക ശ്രദ്ധ നേടിയത് യോർഗെൻ ക്ളോപ്പ് അദ്ദേഹത്തെ 67 മില്യൺ യൂറോ കൊടുത്തു സ്വന്തമാക്കിയപ്പോൾ ആയിരുന്നു. ആദ്യമായിട്ടായിരുന്നു ഒരു ഗോൾ കീപ്പറെ ഇത്രയും തുക മുടക്കി ഒരു ടീം സ്വന്തമാക്കിയത്. ക്ളോപ്പിന്റെ നടപടിയെ ഭ്രാന്ത് എന്ന വിശേഷിപ്പിച്ച പണ്ഡിതരും കുറവല്ല. എന്നാൽ തന്റെ വിലയെ തികച്ചും ന്യായികരിക്കുന്ന പ്രകടനമാണ് ബെക്കർ ഈ വര്ഷം കാഴ്ച വെച്ചത്.3പ്രമുഖ ടൂർണമെന്റ് കളിച്ചപ്പോൾ അതിൽ രണ്ടെണ്ണത്തിൽ കിരീടം ചൂടനും അദ്ദേഹത്തിന് ആയി. പ്രീമിയർ ലീഗിൽ ആകട്ടെ വെറും ഒരു പോയിന്റിനാണ് ലിവർപൂളിന് കിരീടം നഷ്ടമായത്.\nഏതായലും ഈ ഒരു തലമുറ കണ്ട ഏറ്റവും മികച്ച ഗോൾ കീപ്പർ ആയി ബെക്കർ മാറി എന്ന് ആരെങ്കിലും അഭിപ്രായപ്പെട്ടാൽ അത്ഭുതപ്പെടാനില്ല. ഏതായാലും വല കാക്കുന്നവരുടെ അളവ് കോൽ നന്നായി ഉയർത്താൻ ഈ താരത്തിനായി എന്ന് നിസംശയം പറയാം.


M.C. Kamaruddin arrest എം.സി. കമറുദ്ദീന്റെ അറസ്റ്റ് തെരഞ്ഞെടുപ്പ് മുന്നില് കണ്ട്: പ്രതിപക്ഷ നേതാവ്\nഎം.സി. കമറുദ്ദീന്റെ അറസ്റ്റ് തെരഞ്ഞെടുപ്പ് മുന്നില് കണ്ട്: പ്രതിപക്ഷ നേതാവ്\nഎം.സി. കമറുദ്ദീന് എംഎല്‍എയുടെ അറസ്റ്റ് തെരഞ്ഞെടുപ്പ് മുന്നില് കണ്ടെന്ന് പ്രതിപക്ഷ നേതാവ് രമേശ് ചെന്നിത്തല. അന്വേഷണത്തെ യുഡിഎഫ് തടസപ്പെടുത്തില്ല. കമറുദ്ദീന് അഴിമതി നടത്തിയിട്ടില്ല. നിയമം നിയമത്തിന്റെ വഴിക്കു പോകുമെന്നും രമേശ് ചെന്നിത്തല തിരുവനന്തപുരത്ത് പറഞ്ഞു.\nRead Also : ഫാഷന് ഗോള്‍ഡ് തട്ടിപ്പ് കേസ്; എം സി കമറുദ്ദീന് എംഎല്‍എയെ അറസ്റ്റ് ചെയ്തു\nഅതേസമയം, അറസ്റ്റ് രാഷ്ട്രീയ പ്രേരിതമെന്ന് എം.സി. കമറുദ്ദീന് എംഎല്‍എ പ്രതികരിച്ചു. വൈദ്യ പരിശോധനയ്ക്കായി ആശുപത്രിയില് എത്തിച്ചപ്പോള് മാധ്യമങ്ങളോട് പ്രതികരിക്കുകയായിരുന്നു എംഎല്‍എ. അറസ്റ്റ് രാഷ്ട്രീയ പ്രേരിതമാണ്. തിങ്കളാഴ്ച ഈ കേസ് ഹൈക്കോടതി വരുന്നുണ്ട്. അതുപോലും പരിഗണിച്ചില്ല. കരുതിക്കൂട്ടി വിളിച്ചുവരുത്തി അറസ്റ്റ് ചെയ്യുകയായിരുന്നുവെന്ന് എം.സി. കമറുദ്ദീന് പറഞ്ഞു.\nRead Also : അറസ്റ്റ് രാഷ്ട്രീയ പ്രേരിതമെന്ന് എം.സി. കമറുദ്ദീന് എംഎല്‍എ\nഇന്ന് 3.30 ഓടെയാണ് ജ്വല്ലറി നിക്ഷേപ തട്ടിപ്പ് കേസില് എംസി കമറുദ്ദീന് എംഎല്‍എയെ അറസ്റ്റ് ചെയ്തത്. ചന്ദേര സ്റ്റേഷനില് രജിസ്റ്റര് ചെയ്ത കേസുകളിലാണ് അറസ്റ്റ്. 15 കോടിയുടെ തട്ടിപ്പ് തെളിഞ്ഞെന്ന് പൊലീസ് പറയുന്നു. എംഎല്‍എയ്ക്ക് എതിരെ ചുമത്തിയത് ഗുരുതര വകുപ്പുകളാണ്. തെളിവുകളെല്ലാം എംഎല്‍എയ്ക്ക് എതിരെന്ന് അന്വേഷണ സംഘം പറയുന്നു. കേസില് ജ്വല്ലറി മാനേജിംഗ് ഡയറക്ടര് ടി കെ പൂക്കോയ തങ്ങളെയും അറസ്റ്റ് ചെയ്‌തേക്കും. തങ്ങളെ എസ് പി ഓഫീസിലേക്ക് വിളിപ്പിച്ചിട്ടുണ്ട്.\nStory Highlights – M.C. Kamaruddin arrest\nRead more on: mc kamarudheen | ramesh chennithala


ആണ്‍കുഞ്ഞിനെ വേണമെങ്കില് ഇതാണ് വഴി | Try These Techniques To Get Pregnant With Baby Boy - Malayalam BoldSky\nആണ്‍കുഞ്ഞിനെ വേണമെങ്കില് ഇതാണ് വഴി\n| Updated: Friday, April 20, 2018, 21:26 [IST]\nജനിയ്ക്കുന്ന കുഞ്ഞ് ആണാണെങ്കിലും പെണ്ണാണെങ്കിലും പൊന്‍കുഞ്ഞെന്നതാണ് സത്യം. എങ്കില്‍പ്പോലും ആണ്‍കുഞ്ഞിനേ വേണം, അല്ലെങ്കില് പെണ്‍കുഞ്ഞിനെ വേണം എന്ന് ആഗ്രഹമില്ലാത്തവര് ചുരുങ്ങും.\nആണ്‍കുഞ്ഞ് അല്ലെങ്കില് പെണ്‍കുഞ്ഞ് ഉത്തരവാദിത്വം അച്ഛനാണെന്നു വേണം, പറയാന്. കാരണം എക്‌സ്, വൈ ക്രോമസോകുകളാണ് പുരുഷശരീരത്തിലുള്ളത്. എക്‌സ് ക്രോമസോമുകള് മാത്രമാണ് സ്ത്രീ ശരീരത്തില്. പുരുഷസ്ത്രീ ശരീരത്തിലെ ക്രോമസോമുകള് ചേര്‍ന്നാണ് കുഞ്ഞിന്റെ ലിംഗനിര്‍ണയം നടക്കുന്നത്. അതായത് പുരുഷശരീരത്തില് നിന്നു വരുന്ന എക്‌സ് ക്രോമസോമുയായാണ് സ്ത്രീയുടെ എക്‌സ് ചേരുന്നതെങ്കില് പെണ്‍കുഞ്ഞ്. ആണ്‍കുഞ്ഞെങ്കില് ആണ്‍ശരീരത്തിലെ വൈ ക്രോമസോമാണ് സ്ത്രീയിലെ എക്‌സുമായി ചേരുന്നത്\nശാസ്ത്രപരമായും അല്ലാതെയുമെല്ലാം ആണ്‍കുഞ്ഞുണ്ടാകാന് പറയുന്ന ചില പ്രത്യേക വഴികളുണ്ട്. ഇതെക്കുറിച്ചറിയൂ,\nകുഞ്ഞ് ആണാണോ പെണ്ണാണോയെന്നു തീരുമാനിയ്ക്കുന്നതില് പുരുഷബീജത്തിനാണ് കൂടുതല് പ്രാധാന്യം, പുരുഷബീജത്തില് രണ്ടും എക്‌സ് ക്രോമസോമെങ്കില് പെണ്‍കുഞ്ഞും ഒന്ന് വൈ ആണെങ്കില് ആണ്‍കുഞ്ഞുമായിരിയ്ക്കും. സാധാരണ ഗതിയില് പുരുഷക്രോമസോമുള്ള ബീജം കനം കുറഞ്ഞതും പെട്ടെന്നു തന്നെ അണ്ഡത്തിനു സമീപം എത്താന് സാധിയ്ക്കുന്നതുമാണ്. എന്നാല് ഇവയ്ക്ക് ആയുസു കുറവാണ്. രണ്ടോ മൂന്നോ ദിവസം മാത്രം. നേരെ മറിച്ചാണ് സ്ത്രീ ക്രോമസോമുള്ള പുരുഷബീജം.\nസെക്‌സിലെ മെഷീനറി പൊസിഷന് ഒഴിവാക്കുക. ഡീപ് പെനിട്രേഷന് ടെക്‌നിക്കുകള് പരീക്ഷിയ്ക്കുക. ഇത് പുരുഷക്രോമസോമുള്ള ബീജത്തിന് അണ്ഡവുമായുള്ള ദൂരം കുറയ്ക്കും. പെട്ടെന്നു തന്നെ അണ്ഡസംയോഗം നടക്കാനും ഇട വരുത്തും.\nസ്ത്രീ ശരീരത്തില് ആല്‍ക്കലൈന് അന്തരീക്ഷം സൃഷ്ടിയ്ക്കുക. കാരണം അസിഡിറ്റിയുള്ള അന്തരീക്ഷത്തില് പുരുഷക്രോമസോമുകള് പെട്ടെന്നു ചത്തു പോകും. ചില ഭക്ഷണങ്ങള്, പ്രത്യേകിച്ച് ചെറുനാരങ്ങ, ലെറ്റൂസ്, സെലറി, ആപ്പിള്, ഒലീവ് ഓയില്, ഗ്രീന് ടീ, ക്യാരറ്റ്, തക്കാളി, തണ്ണിമത്തന്, ബദാം, ചീര എന്നിവയെല്ലാം ശരീരത്തില് ആല്‍ക്കലിയുടെ തോത് വര്‍ദ്ധിപ്പിയ്ക്കുന്നവയാണ്.\nസെക്‌സ് ക്ലൈമാക്‌സ്, അഥവാ സ്ത്രീയ്ക്ക് ഓര്‍ഗാസമുണ്ടാകുന്നതും പുരുഷന് ശരിയായി സ്ഖലനം നടക്കുന്നതും സ്ത്രീയുടെ യോനി കൂടുതല് ആല്‍ക്കലൈനാക്കി മാറ്റും. ഇത് ആണ്‍കുഞ്ഞുണ്ടാകാന് സഹായകമാകും.\nസ്ത്രീ അല്‍പനേരം കിടക്കുന്നത്\nസെക്‌സിനു ശേഷം സ്ത്രീ അല്‍പനേരം കിടക്കുന്നത് ആണ്‍കുഞ്ഞുണ്ടാകാനുള്ള സാധ്യതകള് വര്‍ദ്ധിപ്പിയ്ക്കുമെന്നു പഠനങ്ങള് തെളിയിച്ചിട്ടുണ്ട്. ഇത് പുരുഷക്രോമസോം ബീജത്തിന്റെ സഞ്ചാരം സുഗമമാക്കുന്നു.\nസെക്‌സിനു മുന്‍പ് പുരുഷന് കാപ്പി കുടിയ്ക്കുന്നത് ആണ്‍കുഞ്ഞുണ്ടാകാനുള്ള സാധ്യത വര്‍ദ്ധിപ്പിയ്ക്കുമത്രെ. ഇത് പുരുഷബീജത്തിന് വേഗത്തില് നീങ്ങാനുള്ള ശക്തി നല്‍കും. എന്നാല് കാപ്പികുടി അധികമാകരുത്.\nഗര്‍ഭിണികളോട് കുഞ്ഞിന്റെ ആരോഗ്യത്തിനു വേണ്ടി ഫോളിക് ആസിഡ് കഴിയ്ക്കാന് നിര്‍ദേശിയ്ക്കാറുണ്ട്. ഇത് ഗര്‍ഭം ധരിയ്ക്കാന് ശ്രമിയ്ക്കുമ്പോള് കഴിയ്ക്കുന്നത് ആണ്‍കുഞ്ഞുണ്ടാകാനുള്ള സാധ്യത വര്‍ദ്ധിപ്പിയ്ക്കുന്നു. ഫോളിക് ആസിഡ് അടങ്ങിയ ചീര, ആസ്പരാഗസ് (ശതാവരി), ധാന്യങ്ങള്, കരള് തുടങ്ങിയവ കഴിയ്ക്കുന്നത് നല്ലതാണ.്\nമാട്ടിറച്ചി മിതമായ അളവില് കഴിയ്ക്കുന്നത് ആണ്‍കുഞ്ഞുണ്ടാകാനുള്ള സാധ്യത വര്‍ദ്ധിപ്പിയ്ക്കുന്നു. ഇവയിലെ പ്രോട്ടീനുകളും ന്യൂട്രിയന്റുകളും പുരുഷക്രോമസോം ഉല്‍പാദനത്തിനു സഹായകമാണ്. എന്നാല് ഇത് കൂടുതല് കഴിയ്ക്കുന്നത് സ്ത്രീ ശരീരത്തിലെ അസിഡിറ്റി വര്‍ദ്ധിപ്പിയ്ക്കുമെന്നും ഓര്‍ത്തിരിയ്ക്കുക\nപെല്‍വിസിനു ചുറ്റും കോള്‍ഡ് കംപ്രസ് വയ്ക്കുന്നത് പുരുഷബീജങ്ങള്‍ക്ക് കൂടുതല് ആയുസു നല്‍കും. കാരണം ചൂട് പുരുഷ ക്രോമസോമിനെ പെട്ടെന്നു കൊല്ലും. ഇതുപോലെ വൃഷണങ്ങള് ചൂടാകാതിരിയ്ക്കാനുള്ള വഴികള് തേടുക.\nഡ്രൈ ഫ്രൂട്‌സ് ധാരാളം കഴിയ്ക്കുന്നതും ആണ്‍കുഞ്ഞിനുള്ള സാധ്യത വര്‍ദ്ധിപ്പിയ്ക്കുന്ന ഒരു പ്രധാന ഘടകമാണ്. ഇവ ശരീരത്തെ ആല്‍ക്കലൈന് മീഡിയമാക്കുന്നു. അരവണ്ണം കുറഞ്ഞ സ്ത്രീയെങ്കില് നല്ല ഉദ്ധാരണം\nസ്ത്രീകള്‍ക്കു സെക്‌സ് സമയത്ത് ഓര്‍ഗാസമുണ്ടാകുന്നത് ആണ്‍കുഞ്ഞിനുള്ള സാധ്യത വര്‍ദ്ധിപ്പിയ്ക്കും. കാരണം ഈ സമയത്തുണ്ടാകുന്ന ഹോര്‍മോണുകള് ശരീരം ആല്‍ക്കലൈനാക്കും.\nഓവുലേഷന് സമയം നോക്കി സെക്‌സിലേര്‍പ്പെടുന്നത് ആണ്‍കുഞ്ഞിനുള്ള സാധ്യത വര്‍ദ്ധിപ്പിയ്ക്കുന്നുവെന്നു പഠനങ്ങള് പറയുന്നു. വേഗത്തില് സഞ്ചരിയ്ക്കാന് കഴിയുന്ന പുരുഷബീജത്തിലെ പുരുഷക്രോമസോം അണ്ഡവുമായി ചേരാനുള്ള സാധ്യത കൂടുതലാണ്ഇതിന് ഓവുലേഷന് ദിവസം അറിയേണ്ടത് പ്രധാനം. ഓവുലേഷന് നടക്കുന്ന ദിവസം തന്നെ, അല്ലെങ്കില് ഓവുലേഷന്റെ തുടക്കത്തില് തന്നെ ലൈംഗികബന്ധം പ്രധാനം.\nബീജത്തിലെ വൈ ക്രോമസോം, അതായത് ആണ്‍കുഞ്ഞുണ്ടാകാന് കാരണമായ ക്രോമസോമാണ് കൂടുതല് ചെറുതും വേഗത്തില് സഞ്ചരിയ്ക്കുന്നതും ചലനശേഷി കൂടുതലുള്ളതും.\nഓവുലേഷന് തൊട്ടുമുന്‍പുള്ള രണ്ടുമൂന്നു ദിവസങ്ങളില് പുരുഷ്മാര് ലൈംഗികബന്ധം ഒഴിവാക്കുന്നത് ആണ്‍കുഞ്ഞുണ്ടാകാനുള്ള സാധ്യത വര്‍ദ്ധിപ്പിയ്ക്കുംവൈ ക്രോമസോമിനേക്കാള് എക്‌സ് ക്രോമസോമിനാണ് ആയുസു കൂടുതല്. അതായത് സെക്‌സിനു ശേഷം ബീജത്തിലെ എക്‌സ് ക്രോമസോമിന് കൂടുതല് സമയം സ്ത്രീ ശരീരത്തില് ജീവനോടെയിരിയ്ക്കാന് സാധിയ്ക്കും. ഈ സമയത്ത് ഓവുലേഷന് നടന്നാല് ഇതുകൊണ്ടുതന്നെ ഈ എക്‌സ് ക്രോമസോമും സ്ത്രീ ശരീരത്തിലെ എക്‌സ് ക്രോമസോമും ചേര്‍ന്ന് പെണ്‍കു്ഞ്ഞിനുള്ള സാധ്യത വര്‍ദ്ധിയ്ക്കും.\nRead more about: pregnancy pregnant baby\nTry These Techniques To Get Pregnant With Baby Boy\nTry These Techniques To Get Pregnant With Baby Boy, Read more to know about,


രസിലെയെ കൊലപ്പെടുത്തിയത് ജോലി പോകുന്ന ഭീതിമൂലമെന്ന് പ്രതി\nHome News Kerala News രസിലെയെ കൊലപ്പെടുത്തിയത് ജോലി പോകുന്ന ഭീതിമൂലമെന്ന് പ്രതി\nതനിക്കെതിരെ പരാതിനല്‍കിയാല് ജോലിയും മാനവും നഷ്ടപ്പെടുമെന്ന ഭീതിമൂലമാണ് മലയാളി യുവതി രസില രാജുവിനെ കൊലപ്പെടുത്തിയതെന്ന് അറസ്റ്റിലായ സെക്യൂരിറ്റി ഗാര്‍ഡ് ഭാബെന് ഭരാലി സൈകിയ. പുണെ പൊലീസിന് നല്‍കിയ മൊഴിയിലാണ് പ്രതി ഇക്കാര്യം വ്യക്തമാക്കിയത്.\nജനുവരി 29ന് രാത്രി ഒമ്പതോടെയാണ് ഇന്‍ഫോസിസിലെ മലയാളി സോഫ്റ്റ്വെയര് എന്‍ജിനീയര് രസില രാജുവിനെ ഇന്‍റര്‍നെറ്റ് കേബിള് കഴുത്തില് കുരുങ്ങി കൊല്ലപ്പെട്ട നിലയില് കണ്ടത്തെിയത്. പ്രത്യേക പ്രോജക്ടുമായി ബന്ധപ്പെട്ട് അവധിദിവസം തനിച്ച് ജോലിക്കത്തെിയതായിരുന്നു രസില.\nസംഭവദിവസം ജോലിക്കത്തെിയ തന്നെ ഭാബെന് സൈകിയ തുറിച്ചുനോക്കിയത് രസില ചോദ്യംചെയ്യുകയും ബന്ധപ്പെട്ടവര്‍ക്ക് പരാതിനല്‍കുമെന്ന് പറയുകയും ചെയ്തു. പരാതിപ്പെട്ടാല് ജോലി നഷ്ടപ്പെടുമെന്ന് കണ്ട ഭാബെന് മാപ്പാക്കാനും പരാതിപ്പെടരുതെന്നും ആവശ്യപ്പെട്ടു.എന്നാല് രസില അത് ചെവിക്കൊണ്ടില്ലെന്ന് ഇയാല് പറയുന്നു. രസിലയെ ഓണ്‍ലൈനിലും ഫോണിലും ലഭിക്കാത്തതിനെ തുടര്‍ന്ന് ബംഗളൂരുവിലുള്ളവര് പുണെയിലെ സഹപ്രവര്‍ത്തകരോട് അന്വേഷിക്കാന് ആവശ്യപ്പെടുകയായിരുന്നു.\nPrevious articleവരുമാന സർട്ടിഫിക്കേറ്റിന്റെ കാലാവധിയിൽ മാറ്റം\nNext articleലോ അക്കാദമി ഭൂമി പ്രശ്നം: കളക്ടര് റവന്യൂ മന്ത്രിയ്ക്ക് റിപ്പോര്‍ട്ട് കൈമാറി


ചന്ദ്രനിലേക്ക്: പൊടിയെവിടെ? കുഴിയെവിടെ?\npicture taken by Collins from CM\n'അമ്പിളിക്കുട്ടന്'മാരുടെ സംശയപ്രവാഹത്തിന്റെ അണമുറിയുന്നില്ല. കാരണം അവരുടെ പണി താരതമ്യേന എളുപ്പമാണ്. വെറുതെ സംശയങ്ങള് ഉന്നയിച്ചുകൊണ്ടിരുന്നാല് കച്ചവടം നടക്കും. കൗതുകം പൂണ്ട് ആദ്യമൊക്കെ ലാടവൈദ്യന്‍മാരുടെ പിന്നാലെയെന്നപോലെ ജനം ചുറ്റും കൂടും. കള്ളി പൊളിയുന്നതോടെ ഇക്കൂട്ടരെ ഇരുത്തേണ്ടിടത്ത് ഇരുത്തുന്നതും ഇതേ ജനമായിരിക്കും. ചാന്ദ്രവാഹനം(Lunar Module) ചെന്നിറിങ്ങുമ്പോള് അതിന്റെ ആഘാതം മൂലം ചാന്ദ്രോപരിതലത്തില് ഒരു വന് ഗര്‍ത്തം(crater) തന്നെ രൂപം കൊള്ളേണ്ടതല്ലേ? ചാന്ദ്രധൂളി (lunar dust) അവിടെയെല്ലാം തെറിക്കേണ്ടതല്ലേ? ടണ്‍ക്കണക്കിന് ഭാരമുള്ള വാഹനം പൂഴിയില് പുതഞ്ഞുപോകേണ്ടതല്ലേ? മനുഷ്യനേയും കൊണ്ട് ചന്ദ്രനിലിറങ്ങിയ വാഹനങ്ങള് ആരോ അവിടെ മൃദുവായി കൊണ്ടുചെന്നുവെച്ചതുപോലെ കാണപ്പെടുന്നതിന്റെ രഹസ്യമെന്ത്? ഭൂമിയില് നിന്നും ലക്ഷക്കണക്കിന് കിലോമീറ്റര് സഞ്ചരിച്ച ഒരു വാഹനം ചന്ദ്രനിലേക്ക് ചെന്നുവീഴുമ്പോള് ലാന്‍ഡിംഗിന്റെ ആഘാതത്തില് ഒരു വലിയ ഗര്‍ത്തം ഉണ്ടായേ തീരൂ, ആഘാതത്തില് ചിതറിത്തെറിക്കുന്ന ധൂളി വളരെ ദൂരത്തില് പരക്കുകയും...- ചിലരെങ്കിലും ശഠിച്ചു.\nചന്ദ്രനിലെ ഓരോ കാര്യത്തെക്കുറിച്ച് പയുമ്പോഴും ഭൂമിയിലെ സമാനമായ സാഹചര്യങ്ങളെക്കുറിച്ചാണ് നമ്മുടെ മസ്തിഷ്‌ക്കം ചിന്തിക്കുക. ഇന്ത്യന് രാഷ്ട്രപതി ഹെലികോപ്റ്ററില് കൊല്ലം ആശ്രമം മൈതാനത്ത് വന്നിറങ്ങുന്നതിന് സാക്ഷ്യം വഹിച്ചിട്ടുണ്ട്. ഹെലികോപ്റ്റര് നിലംതൊട്ടതും പത്തു മിനിറ്റ് പൊടി കാരണം ആര്‍ക്കും പരസ്പരം കാണാന് പോലും സാധിച്ചിരുന്നില്ല. തിരികെ പോകാനായി പറന്നുപൊങ്ങിയപ്പോഴും സമാനമായ സാഹചര്യം. ഇതുപോലുള്ള ഭൗമസാഹചര്യങ്ങള് മനസ്സില് പേറിക്കൊണ്ട് ചന്ദ്രനിലെ ലാന്‍ഡിംഗും ടേക്ക് ഓഫുമൊക്കെ വിഭാവനം ചെയ്യാന് പലരും ശ്രമിക്കുന്നത്. ഒരു കാര്യം ആദ്യമേ സൂചിപ്പിക്കാം. ചന്ദ്രോപരിതലത്തില് ധൂളിനിക്ഷേപമുണ്ട്. പക്ഷെ അവിടെ പൊടി പറക്കുമെങ്കില് കൊടിയും പറക്കും. അന്തരീക്ഷരഹിതമായ ചന്ദ്രനില് ഇത് രണ്ടും സാധ്യമല്ല. ആഘാതം മൂലം ധൂളിതന്മാത്രകള് അലങ്കോലപ്പെട്ട് (disturbed) പൊങ്ങിയുയരും, ചിതറി വീഴുകയും ചെയ്യും. എന്നാല് ഉപരിതലത്തിന് മുകളില് തങ്ങിനില്‍ക്കില്ല.\nഓര്‍ക്കുക, ലൂണാര്‍മോഡ്യൂള് ചന്ദ്രനിലേക്ക് ഇടിച്ചിറങ്ങുകയായിരുന്നില്ല. അത് നിയന്ത്രിതമായ (controlled) ഒരു വീഴ്ചയായായിരുന്നു. ഭൂമിയില് ഒരു വസ്തു വന്നിറങ്ങുന്നതിലും വളരെ കുറഞ്ഞ ആഘാതമേ ചന്ദ്രനില് ചെന്നിറങ്ങുമ്പോള് സൃഷ്ടിക്കപ്പെടുകയുള്ളുവെന്ന് നമുക്കറിയാം. ചന്ദ്രന്റെ കുറഞ്ഞ ഗുരുത്വാകര്‍ഷണം തന്നെകാരണം. അതായത് ചന്ദ്രനിലേക്ക് ചെന്നുവീഴുന്ന വസ്തുവിന്റെ മേല് താഴോട്ടുള്ള ആകര്‍ഷണം ബലം ഭൂമിയെ അപേക്ഷിച്ച് താരതമ്യേന കുറവാണ്.\nഎന്നുകരുതി ചക്കവെട്ടിയിടുന്നതുപോലെ വാഹനം നിലംപതിച്ചാല് പിന്നെ തൂത്തുവാരുകയേ നിവൃത്തിയുള്ളു. മാത്രമല്ല അന്തരീക്ഷമില്ലാത്തതിനാല് വീഴ്ചയ്‌ക്കെതിരെ ഭൂമിയില് അനുഭവപ്പെടുന്ന പ്രതിരോധം ചന്ദ്രനിലില്ല. ചന്ദ്രനിലേക്ക് വീണ ല്യൂണാര് മോഡ്യൂളില് ഒരു എന്‍ജിന് മുഖേനെ(descent engine) നിയന്ത്രിച്ചിരുന്നതെന്ന് സൂചിപ്പിച്ചല്ലോ. ഈ എന്‍ജിന് ലാന്‍ഡിംഗിന് തൊട്ടുമുമ്പേ ഓഫാക്കി (shut down) വാഹത്തിന്റെ വേഗത പരമാവധി കുറച്ചിരുന്നു. മോഡ്യൂളിന്റെ ലാന്‍ഡിംഗ് പാഡിന്റെ താഴേക്ക് നീളുന്ന ഒരു കേബിള് വയറുണ്ടായിരുന്നു. ഇലക്‌ട്രോണിക് സെന്‍സറുകളുണ്ടായിരുന്ന ഈ കേബിള് ചന്ദ്രോപരിതലത്തില് തൊട്ട നിമിഷം മോഡ്യൂളിലെ ഡാഷ്‌ബോര്‍ഡില് ഇതുസംബന്ധിയായ ഒരു ലൈറ്റ് (Contact Light) തെളിയുകയുണ്ടായി. തറനിരപ്പിലേക്ക് വാഹനം അടുത്തുവെന്ന വിവരം സഞ്ചാരികള്‍ക്ക് ലഭിക്കുകയും അവര് എന്‍ജിന് ഓഫ് ചെയ്യുകയും ചെയ്തു.\nഅപ്പോളോ-11 ന്റെ ലാന്‍ഡിംഗ് വേളയില് സഞ്ചരികള് നാസയുമായി നടത്തിയ ആശയവിനിമയത്തിന്റെ മുഴുവന് രേഖകളും നമുക്ക് ലഭ്യമാണ്. ല്യൂണാര് മോഡ്യൂള് കുത്തനെ നിലംപതിക്കുകയായിരുന്നില്ല. മറിച്ച് മുന്നോട്ട് വേഗതയില് പറന്ന് താഴുകയായിരുന്നു. പൈലറ്റായിരുന്ന ബുസ് ഓള്‍ഡ്രിന് അനുമിമിഷം വാഹനത്തിന്റെ ഉയരം (altitude), സമാന്തര വേഗത (horizontal velocity), ലംബവേഗത (vertical velocity) എന്നിവ സംബന്ധിച്ചുള്ള വിവരം ഹൂസ്റ്റണിലേക്ക് വിളിച്ചു പറയുന്നുണ്ടായിരുന്നു. താഴേക്കുള്ള വേഗതയാണ് ലംബവേഗത;സമാന്തരവേഗതയാകട്ടെ മുന്നോട്ടുള്ള വേഗതയും. ''കുറേശ്ശെ പൊടി കാണുന്നുണ്ട്'' ('picking up some dust') എന്ന് ഓള്‍ഡ്രിന് ഹൂസ്റ്റണിലേക്ക് വിളിച്ചു പറഞ്ഞതിന് ശേഷമുള്ള ട്രാന്‍സ്‌ക്രിപ്റ്റില് നിന്നും ചന്ദ്രനില്‍നിന്നും കേവലം 20 അടി ഉയരത്തില് എത്തിയ വേളയില് വാഹനത്തിന്റെ താഴേക്കുള്ള വേഗത സെക്കന്‍ഡില് 0.5 അടിയും (0.5ft/s)മുന്നോട്ടുള്ള വേഗത സെക്കന്‍ഡില്4അടിയുമാണെന്ന് (4 ft/s)ഓള്‍ഡ്രിന് റിപ്പോര്‍ട്ട് ചെയ്യുന്നത് നമുക്ക് കേള്‍ക്കാം.\nവാഹനം ചന്ദ്രനില് നിന്ന്5അടി ഉയരത്തിലെത്തിയപ്പോഴാണ് താഴേക്കിട്ട കേബിള് തറ തൊടുകയും കോണ്ടാക്റ്റ് ലൈറ്റ് കത്തുകയും ചെയ്തത്. അതോടെ ഓള്‍ഡ്രിന് എന്‍ജിനും ഓഫാക്കി. ഏതാണ്ട് ഒരു വലിയ പക്ഷി വന്ന് പറന്നിറങ്ങുന്നതുപോലെയാണ് 'ഈഗിള്' ലാന്‍ഡ് ചെയ്തതെന്നാണ് ഇത് വ്യക്തമാക്കുന്നത്. 'ഈഗിള്' എന്ന പേര് കൊണ്ട് നാസ ഉദ്ദേശിച്ചതും മറ്റൊന്നാകാനിടയില്ല. മാത്രമല്ല 20 അടി പൊക്കത്തിലെത്തുമ്പോഴും4ft/s വേഗത മുന്നോട്ടുള്ളതിനാല് വാഹനത്തിന്റെ പുകക്കുഴലില് നിന്നും പ്രവഹിക്കുന്ന ധൂമക്കാറ്റില് പൊടി നാലുപാടും ചിതറി പോകാനുള്ള സാധ്യതയാണ് കാണുന്നത്. ലംബവേഗതയാണ് കൂടുതലെങ്കില് പുറത്തേക്കുള്ള ധൂമപ്രവാഹം തറയിലേക്ക് കേന്ദ്രീകൃതമായി പതിച്ച് അവിടെ ഒരു ഗര്‍ത്തം രൂപംകൊള്ളാനുള്ള സാധ്യത താരതമ്യേന വര്‍ദ്ധിക്കുമായിരുന്നു. രണ്ടായാലും സെക്കന്‍ഡില് 0.5 അടി എന്നാല് മണിക്കൂറില് അര കിലോമീറ്ററേ വരൂ. വളരെ വളരെ കുറഞ്ഞ വേഗതയാണിതെന്ന് പ്രത്യേകം പറയേണ്ടതില്ലല്ലോ.\nഅപ്പോളോദൗത്യം പര്യാലോചിക്കുന്ന വേളയില് ചാന്ദ്രോപരിതലത്തിലെ ധൂളിയുടെ അളവിനെക്കുറിച്ച് രണ്ടഭിപ്രായമുണ്ടായിരുന്നു. ബില്യണ് കണക്കിന് വര്‍ഷങ്ങളിലായി രൂപംകൊണ്ട ധൂളി നല്ല ആഴത്തില് ചാന്ദ്രോപരിതലത്തില് നിക്ഷേപിക്കപ്പെട്ടിട്ടുണ്ടാകുമെന്നായിരുന്നു ഒരു കൂട്ടരുടെ വാദം. അതായത് ചാന്ദ്രോപരിതലം മീറ്ററുകള് ആഴമുള്ള ഒരു 'ധൂളിമെത്ത' (dust bed) ആണെന്നും അവിടെ ടണ്‍കണക്കിന് ഭാരമുള്ള ഒരു വാഹനം എത്ര സാവധാനം ചെന്നിറങ്ങിയാലും തിരിച്ചെടുക്കാനാവാത്ത വിധം പുതഞ്ഞുകയറുമെന്നായിരുന്നു അനുമാനം. ഒരുപക്ഷെ 'ഈഗിളി'ന്റെ രൂപരേഖയില് നീണ്ട കാലുകള് ഉള്‍പ്പെടുത്താന് ഡിസൈനര്‍മാര് തുനിഞ്ഞതിന്റെ ഒരു കാരണം ഇതായിരിക്കണം. മാത്രമല്ല ല്യൂണാര് മോഡ്യൂള് അഥവാ പുതഞ്ഞുകയറിയാലും അതിന്റെ കീഴ്ഭാഗം ഉപേക്ഷിച്ച് തിരിച്ചുകയറാനാവുന്ന വിധമാണ് വിക്ഷേപണം തയ്യാറാക്കിയിരുന്നത്. 'ഈഗിളും' മറ്റു വാഹനങ്ങളും പുതഞ്ഞുകയറിയില്ല. പക്ഷെ കീഴ്ഭാഗം ഉപേക്ഷിച്ച് തന്നെയാണ് എല്ലാ യാത്രികരും ചന്ദ്രനില്‍നിന്ന് തിരികെ കയറിയതെന്നോര്‍ക്കുക.\nഅതേസമയം, ഏതാനും ഇഞ്ച് ആഴത്തിലുള്ള ധൂളിനിക്ഷേപമേ ചാന്ദ്രോപരിതലത്തിലുള്ളുവെന്നും അതിന് കീഴില് കട്ടികൂടിയ ചന്ദ്രശിലാപാളികള് ആണെന്നുമായിരുന്നു മറ്റൊരു കൂട്ടരുടെ അഭിപ്രായം. ഈ വാദമാണ് ആത്യന്തികമായി ശരിയായത്. ആദ്യവാദം ശരിയായിരുന്നുവെങ്കില് ഒരുപക്ഷെ 'പാരച്യൂട്ട്' വഴി ചന്ദ്രനിലിറങ്ങുന്നതിനെപ്പറ്റി ആലോചിക്കേണ്ടി വരുമായിരുന്നു. ഭൂമിയിലെ അന്തരീക്ഷത്തില് സാധാരണ ഉപയോഗിക്കുന്ന വായുമര്‍ദ്ദം പ്രയോജനപ്പെടുത്തുന്ന പാരച്യൂട്ടല്ല മറിച്ച് സാവാധാനം ചെന്നിറങ്ങാന് സഹായിക്കുന്ന റിട്രോറോക്കറ്റുകളും (retro rockets) ഷോക്ക അബ്‌സോര്‍ബറുകളുമുള്ള ഒരു പാരച്യൂട്ട് സംവിധാനമാണ് ഉദ്ദേശിക്കുന്നത്.\n'ഗര്‍ത്തമെവിടെ?' എന്ന ചോദ്യത്തിന് ഹേതുവാകുന്നത് ഒരു താരതമ്യമാണ്. ലൂണാര് ലാന്‍ഡിംഗിന് മുമ്പ് ചന്ദ്രനില് ചെന്നിറങ്ങിയാല് എങ്ങനെയുണ്ടാവും എന്ന് ഭാവനയില് കണ്ടുകൊണ്ട് നാസ ചുമതലപ്പെടുത്തിയ ചിത്രകാരന്‍മാര് ചില ചിത്രങ്ങള് (sketches) വരച്ചിരുന്നു. ഈ ചിത്രങ്ങളില് വാഹനം ചെന്നിറങ്ങുന്നിടത്ത് ഒരു ഗര്‍ത്തം (a big blast crater) രൂപം കൊള്ളുന്നതായി കാണിച്ചിരുന്നു. അതായിരുന്നു അന്നത്തെ അനുമാനം. എന്നാല് അപ്പോളോ-11 ലാന്‍ഡ് ചെയ്തശേഷമുള്ള അസ്സല് ചിത്രത്തില് (photograph) ഗര്‍ത്തമില്ല. നാസ ലോകത്തെ ബോധ്യപ്പെടുത്തിയ കാര്യം അവര്‍തന്നെ പിന്നീട് തള്ളിപ്പറഞ്ഞെന്നായിരുന്നു ഇതിനെക്കുറിച്ചുള്ള ഹോക്‌സ് വാദക്കാരുടെ പരിഭവം. ചന്ദ്രോപരിതലത്തെ കുറിച്ച് വ്യക്തമായ ധാരണയുണ്ടാകുന്നതിന് മുമ്പ് ഭാവനയെ ആധാരമാക്കി വരച്ച ചിത്രങ്ങളെ യാഥാര്‍ത്ഥ്യവുമായി കൂട്ടിക്കുഴയ്ക്കുന്നതില് കഥയില്ലെന്ന് സാമാന്യബുദ്ധിയുള്ളവര്‍ക്ക് മനസ്സിലാകും. എന്തുചെയ്യാം, 'common sense is not that common' എന്നാണല്ലോ കവിവാക്യം!\nതാഴേക്കിറങ്ങുന്ന ചാന്ദ്രവാഹനത്തിന് എന്‍ജിന് ഉണ്ട്. അതായത്, നിലംപതിക്കുന്ന വസ്തുവായി അത് താഴേക്ക് വീഴുന്നുവെങ്കിലും വീഴ്ചയുടെ വേഗത നിയന്ത്രിക്കാന് അപ്പോളോ യാത്രികര്‍ക്ക് കഴിയുമായിരുന്നു. കൃത്യമായും അത് തന്നെയാണവര് ചെയ്തതും. ചാന്ദ്രോപരിതലത്തിലേക്ക് അടുത്തുകൊണ്ടിരിക്കവെ അവര് എന്‍ജിന് നിയന്ത്രിച്ച് (throttled back on the engine) അതിന്റെ വേഗത ഗണ്യമായി കുറച്ചിരുന്നു. മുന്‍നിശ്ചയപ്രകാരം ലാന്‍ഡ് ചെയ്യാന് ശ്രമിച്ചപ്പോള് ആ ഭാഗം ശരിക്കും ഒരു ഗര്‍ത്തമാണെന്ന് തിരിച്ചറിഞ്ഞ് കുറേക്കൂടി മുന്നോട്ട് മാറി ലാന്‍ഡിംഗ് നടത്താനുള്ള ആംസ്‌ട്രോങിന്റെ തീരുമാനം വളരെ നിര്‍ണ്ണായകമായി തീര്‍ന്ന കാര്യം മുമ്പ് വിശദീകരിച്ചല്ലോ.\nഏതാനും ഇഞ്ച് കനത്തിലുള്ള ചാന്ദ്രധൂളി നിക്ഷേപമേ ചന്ദ്രന്റെ ഉപരിതലത്തിലുണ്ടായിരുന്നുള്ളു. അതിനടിയിലാകട്ടെ കട്ടികൂടിയ ശിലാഭാഗവും. ചാന്ദ്രവാഹനത്തിന്റെ ലാന്‍ഡിംഗ് മൂലം തുളയ്ക്കാന് കഴിയുന്നതിലും അധികം കട്ടിയുള്ള ശിലഭാഗമാണത്. അതേസമയം, വാഹനം ചെന്നിറങ്ങിയപ്പോള് ധൂളി തെറിച്ചിട്ടുണ്ട്. ചെറിയൊരു കുഴി രൂപം കൊള്ളാനുള്ള സാധ്യതയുമുണ്ട്. ഈ ചെറുഗര്‍ത്തം രൂപം കൊള്ളാനിടയുള്ളത് ലാന്‍ഡറിന്റെ കീഴ്ഭാഗത്തായതിനാല് (underneath the LEM engine) നമുക്കത് കാണാനായില്ലെന്ന് മാത്രം. മാത്രമല്ല ദൗത്യത്തിന് ശേഷം തിരിച്ച് പറന്നുപൊങ്ങിയപ്പോള് ലാന്‍ഡറിന്റെ അടിഭാഗം അവിടെ നിന്ന് മാറ്റപ്പെടുന്നില്ല. അതിപ്പോഴും അവിടെയുണ്ട്. അതുകൊണ്ട് തന്നെ ഗര്‍ത്തം ശരിക്കും കാണാന് അതവിടെനിന്നും മാറ്റേണ്ടതുണ്ട്.\nലാന്‍ഡിംഗ് വേളയില് ഈഗിള് പറപ്പിച്ചുകളഞ്ഞ ധൂളി വാഹനത്തിന് ചുറ്റുമായി ചിതറി വീഴുകയായിരുന്നു. ലാന്‍ഡിംഗിന് ശേഷം മണിക്കൂറുകള്‍ക്ക് ശേഷമെടുത്ത ചിത്രങ്ങളാണ് നമുക്ക് ലഭ്യമായിട്ടുള്ളത്. അതില് നിന്നും തെറിച്ചുവീണ ധൂളിയേത് മുമ്പേ ഉണ്ടായിരുന്നവയേത് എന്നൊന്നും അനുമാനിക്കാനാവില്ലല്ലോ. തീര്‍ച്ചയായും ചാന്ദ്രധൂളി വാഹനത്തില് പൊതിഞ്ഞ് പറ്റിപിടിക്കുകയുണ്ടായി. മാത്രമല്ല ചാന്ദ്ര യാത്രികരുടെ പാദമുദ്ര ഇത്രയും വ്യക്തമായി ആഴത്തില് പതിയാന് ഒരു കാരണം ഇത്തരത്തില് ഇളക്കിയെറിഞ്ഞ ധൂളി ലാന്‍ഡറിന്റെ ചുറ്റുമുണ്ടായിരുന്നു എന്നതു കൂടിയാണ്.\nജലരഹിതമായ ചാന്ദ്രധൂളിയില് ഇത്രയും സുവ്യക്തവും ആഴമുള്ളതുമായ പാദമുദ്ര ഒരിക്കലുമുണ്ടാകില്ലെന്നായിരുന്നവല്ലോ മറ്റൊരു ഹോക്‌സ് ആരോപണം. പക്ഷെ ഇതും വസ്തുതാ വിരുദ്ധമാണ്. ചാന്ദ്രധൂളി തികച്ചും സവിശേഷമാണ്. ഭൂമിയില് കാണുന്ന ധൂളിയുമായി അതിനെ താരതമ്യപ്പെടുത്തരുത്. ചാന്ദ്രധൂളി ഉണങ്ങിവരണ്ടതാണെന്നതില് സംശയമില്ല. പക്ഷെ പാദമുദ്ര പതിയാനായി ഈര്‍പ്പമുണ്ടാകണമെന്ന് നിര്‍ബന്ധിമില്ല. ഉദാഹരണമായി ഈര്‍പ്പരഹിതമായ ടാല്‍ക്കം പൗഡര്. തറയില് ടാല്‍ക്കം പൗഡറോ സമാനമായതോ ആയ വസ്തു നിലത്ത് വിതറിയിട്ട് മുകളിലൂടെ ഷൂസ് ധരിച്ച് നടന്നാല് പാദമുദ്ര വ്യക്തമായി തന്നെ പതിയും. ചാന്ദ്രധൂളിക്കും അത്തരം സവിശേഷതയുണ്ട്. ഭൂമിയില് വെച്ച് ഇത് പരീക്ഷിച്ചറിഞ്ഞിട്ടുള്ളതാണ്.\nഇത്രയധികം പൊടി ലാന്‍ഡറിന് ചുറ്റും പരന്നെങ്കില് എന്തുകൊണ്ട് സഞ്ചാരികളുടെ കുപ്പായമൊക്കെ വളരെ വൃത്തിയായി കാണപ്പെട്ടു?! ദേ വരുന്നു അടുത്ത ചോദ്യം! ഒന്നാമതായി, ചാന്ദ്രധൂളി തങ്ങിനില്‍ക്കില്ല. മാത്രമല്ല ലാന്‍ഡ് ചെയ്തിട്ട് മണിക്കൂറുകള്‍ക്ക് ശേഷമാണ് സഞ്ചാരികള് 'ഈഗിളി'ല് നിന്ന് പുറത്തിറങ്ങിയത്. ഇതൊക്കെയായിട്ടും ചാന്ദ്രോപരിതലത്തില് നിന്നും തിരിച്ച് ലാന്‍ഡറിനുള്ളില് കയറിയശേഷം തങ്ങളുടെ കുപ്പായവും വസ്തുക്കളുമൊക്കെ വൃത്തിയാക്കാന് സഞ്ചാരികള് മണിക്കൂറുകള് കഷ്ടപ്പെട്ടിട്ടുണ്ട്. അല്ലെങ്കില് ലാന്‍ഡറിനുള്ളിലാകെ പൊടി പുരളുമായിരുന്നു.\nഇതുസംബന്ധിച്ച മറ്റൊരു ആരോപണമിതാണ്: ലൂണാര് മോഡ്യൂളിന്റെ മുകള്‍ഭാഗം ചന്ദ്രനില്‍നിന്ന് പറന്നുപൊങ്ങിയപ്പോള് ഉണ്ടായ റോക്കറ്റ് സ്‌ഫോടനത്തിന്റെ ജ്വലനത്തിന്റെ യാതൊരു ലക്ഷണമൊന്നും കാണാനായില്ല. ഭൂമിയില് കാണുന്നതുപോലുള്ള പൊട്ടിത്തെറിയും ജ്വാലയും ('blast' flame) പ്രഭാപൂരവുമൊന്നും നാം കാണുന്നില്ല. സിനിമയിലെ സംഘട്ടനരംഗത്ത് കാണുന്നതുപോലെ കേബിള് വയറുപയോഗിച്ച് പൊക്കി ഉയര്‍ത്തിയതു പോലെയാണ് ലാന്‍ഡറിന്റെ മുകള്‍ഭാഗം ഉയരുന്നത്! വിക്ഷേപണത്തിന്റെ വിഡിയോ മാത്രമാണ് നമുക്ക് കാണാന് സാധിച്ചിട്ടുള്ളത്. വിക്ഷേപണത്തോടനുബന്ധിച്ച് തീര്‍ച്ചയായും സ്‌ഫോടനം സംഭവിക്കുന്നുണ്ട്. കുറെ പാറക്കണങ്ങളും പൊടിപടലവും പുറത്തേക്ക് തെറിക്കുന്നത് കാണാം. ഒരു കഷണം കാമറയുടേ അടുത്തേക്കാണ് തെറിച്ച് വീഴുന്നത്.\nഅന്തരീക്ഷരഹിതമായ ചന്ദ്രനില് സ്‌ഫോടനസംഭവിയായ ജ്വാലയും പ്രഭാപൂരവും ദൃശ്യമാകാത്തത് സ്വഭാവികം മാത്രം. ഒന്നാമതായി കത്താന് സഹായിക്കുന്ന ഓക്‌സിജന് അവിടെയില്ല. ബഹിരാകാശത്ത് സഞ്ചരിക്കുന്ന ഏതൊരു വാഹനവും ജ്വലനത്തിനാവാശ്യമായ ഓക്‌സിജന് ദ്രവരൂപത്തില് കൂടെ കരുതേണ്ടി വരുന്നതിന്റെ കാരണവുമിതുതന്നെ. അന്തരീക്ഷവായു ആഹരിച്ച് ജ്വലനം നടത്തുന്ന ജെറ്റ് എന്‍ജിനില് (jet engines) നിന്നും വിരുദ്ധമായി ബഹിരാകാശത്ത് സഞ്ചരിക്കുന്ന റോക്കറ്റുകള് ജ്വലനത്തിന് ആവശ്യമായ മുഴുവന് രാസപദാര്‍ത്ഥങ്ങളും ഉള്ളില് കരുതിയിട്ടുണ്ടാവും. ബഹിരാകാശത്ത് നടക്കുന്ന സ്‌ഫോടനത്തിന് ('blast') ആ പേര് കൊടുക്കാമോ എന്നു സംശയമുണ്ട്. കാരണം അവിടെ നടക്കുന്ന ജ്വലനം('burn') നമുക്ക് ഭൂമിയില് പരിചിതമായ ഒന്നല്ല. ജ്വലനത്തിന് ഭൂമിയിലേതുപോലുള്ള പ്രഭയോ ധൂമമോ ('flame') ഉണ്ടാവില്ല.\nബഹിരാകാശത്ത് റോക്കറ്റുകള് പ്രവര്‍ത്തിക്കുന്നത് വ്യത്യസ്തമായ രീതിയിലാണ്. ഭൂമിയിലെപ്പോലെ വന് സ്‌ഫോടനവും ഉഗ്രശബ്ദവും രാക്ഷസീയമായ പുകയുമൊന്നും അവിടെയുണ്ടാകില്ല. വിവിധ അറകളിലായി സൂക്ഷിച്ചിരുന്ന വ്യത്യസ്ത രാസപദാര്‍ത്ഥങ്ങള് നിശ്ചിത അളവില് കൂട്ടിക്കലരാന് (mix) അനുവദിക്കുകയാണ് ചെയ്യുന്നത്. ഈ രാസപ്രവര്‍ത്തനഫലമായുണ്ടാകുന്ന ഊര്‍ജ്ജം വാഹനത്തിന്റെ മുഖാഗ്രത്തിലൂടെ (nozzle)പുറത്തുവിടുന്നു. ബാക്കിയൊക്കെ ന്യൂട്ടന്റെ മൂന്നാം ചലന നിയമമനുസരിച്ച് നടക്കുന്നു.\nഭൂമിയില് വെച്ച് ലൂണാര് മോഡ്യൂളിന്റെ ലാന്‍ഡിംഗും വിക്ഷേപണവും പലകുറി പരീക്ഷണം നടത്തി ന്യൂനതകള് പരിഹരിച്ച ശേഷമാണ് അപ്പോളോ-11 ലെ സഞ്ചാരികള് ചന്ദ്രനിലിറങ്ങിയത്. ആറിരട്ടി ഗുരുത്വബലവും നിറഞ്ഞ അന്തരീക്ഷവുമുള്ള ഭൂമിയില് വിക്ഷേപണവും ലാന്‍ഡിംഗുമൊക്കെ കൂടുതല് സാഹസികമാണെന്ന് പ്രത്യേകം പറയേണ്ടതില്ലല്ലോ. വിക്ഷേപണവസ്തു കത്തിയെരിയാനുള്ള സാധ്യത വളരെയേറെയാണ്. ഇത്തരത്തില് ഭൂമിയില് വെച്ച് നടത്തിയ ഒരു പരീക്ഷണ ലാന്‍ഡിംഗിനിടെ ഉണ്ടായ അപകടത്തില് നിന്നും തലനാരിഴ വ്യത്യസത്തിലാണ് നീല് ആംസ്‌ട്രോങ് രക്ഷപെട്ടത്. നിയന്ത്രണം നഷ്ടപ്പെട്ട് കത്തിയെരിഞ്ഞ് താഴേയ്ക്ക് നിലംപതിച്ച ലാന്‍ഡറില് നിന്നും തക്കസമയത്ത് പാരച്ച്യൂട്ടില് താഴേക്ക് ചാടുകയായിരുന്നു അദ്ദേഹം.\nApollo-9 LM docked with command\nModule in space\nഅപ്പോളോ-9 ല് തന്നെ ല്യൂണാര് മോഡ്യൂള് ബഹിരാകാശത്തേക്ക് കൊണ്ടുപോയിരുന്നു. ബഹിരാകാശ സഞ്ചാരത്തിന് അനുയോജ്യമാണതെന്ന് പരീക്ഷിച്ചുറപ്പ് വരുത്തുകയായിരുന്നു ലക്ഷ്യം. ഭൗമഭ്രമണപഥത്തില് വെച്ച് ബഹിരാകാശ സഞ്ചാരവും ബഹിരാകാശത്ത് വെച്ചുള്ള സംഘാടനവും(docking) നടത്തുന്നതില് ലൂണര് മോഡ്യൂള് വിജയമാണെന്ന് കണ്ടെത്തിയിരുന്നു. ഇത്തരം സംരംഭങ്ങള് വിജയകരമായി നിര്‍വഹിക്കാന് അപ്പോളോ-9 യാത്രികര്‍ക്കായി. അപ്പോളോ-9 ലെ ല്യൂണാര് മോഡ്യൂള് ബഹിരാകാശയാത്രയ്ക്ക് ശേഷം ഭൂമിയിലേക്ക് തിരികെ കൊണ്ടുപോന്നു. അതിപ്പോള് പരസ്യപ്രദര്‍ശനത്തിന് വെച്ചിട്ടുണ്ട്.\nഎന്നാല് അപ്പോളോ-10 (1969 മേയ്-18) ഒരുപടി കൂടി കടന്നു. തോമസ് സ്റ്റഫോഡ്(Thomas P. Stafford), യൂജിന് സെര്‍നാന് (Eugene A. Cernan), ജോണ് ഡബ്ലിയു യംങ് (John W. Young) എന്നീ മൂന്നു സഞ്ചാരികളുമായി ചാന്ദ്രഭ്രമണപഥത്തിലെത്തി. ശേഷം യംഗിനെ കമാന്‍ഡ് മോഡ്യൂലില് ഇരുത്തി 13941 കിലോഗ്രാം ഭാരമുള്ള സ്‌നൂപ്പി (Snoopy) എന്ന ല്യൂണാര് മോഡ്യൂളില് കയറി സ്റ്റഫോഡും സെര്‍നാനും വേര്‍പെട്ടു. സാധാരണയായി ചാന്ദ്രോപരിതലത്തില് നിന്നും 111 കിലോമീറ്റര് ഉയരത്തിലാണ് എല്ലാ കമാന്‍ഡ് മോഡ്യൂളുകളും ചന്ദ്രനെ വലം വെക്കുക. സ്‌നൂപ്പി ആ ഉയരത്തില് നിന്നും മാതൃവാഹനത്തില്‍നിന്ന് താഴോട്ട് വീണു. ശരിക്കും ചന്ദ്രനിലേക്ക് 'ഇറങ്ങു'കയായിരുന്നു അവര്. ചന്ദ്രനിലിറങ്ങിയ ആദ്യത്തെ മനുഷ്യര്!!! ചന്ദ്രോപരിതലത്തിന് 15.6 കിലോമീറ്റര് ഉയരത്തില് വരെ അവരെത്തി. പക്ഷെ ലാന്‍ഡ് ചെയ്തില്ല. ഇതു തന്നെയാണ് രണ്ടു മാസത്തിന് ശേഷം ആംസ്‌ട്രോങും ഓള്‍ഡ്രിനും ചെയ്തത്. സെര്‍നാനും സ്റ്റഫോഡും ആംസ്‌ട്രോങിനും ഓള്‍ഡ്രിനും ഇറങ്ങേണ്ട സ്ഥലം (sea of tranquility) നിരീക്ഷിക്കുകയുണ്ടായി. വാസ്തവത്തില് ലാന്‍ഡിംഗ് ഒഴികെയുള്ള മിക്ക കാര്യങ്ങളും അപ്പോളോ-10 ലെ സഞ്ചാരികള് നിര്‍വഹിച്ചിരുന്നു. അവര്‍ക്ക് ലാന്‍ഡ് ചെയ്തുകൂടായിരുന്നോ?\nകൊളളാം, നല്ല ചോദ്യം തന്നെ! സ്‌നൂപ്പിയില് ലാന്‍ഡിംഗിനുള്ള സംവിധാനം ഇല്ലായിരുന്നു. തിരിച്ച് പൊങ്ങാനുള്ള ഇന്ധനവും കമ്മിയായിരുന്നു. തങ്ങള് ഒരു കാരണവശാലും ചന്ദ്രനിലിറങ്ങരുതെന്ന് ചിലര്‍ക്ക് നിര്‍ബന്ധമുണ്ടായിരുന്നുവെന്നാണ് സെര്‍നന് ഇതിനെക്കുറിച്ച് തമാശരൂപത്തില് പിന്നീട് പറഞ്ഞത്. ''അവര്‍ക്ക് ലാന്‍ഡ് ചെയ്യാനുള്ള യാതൊരു അവസരവും കൊടുക്കാന് പാടില്ല. കൊടുത്താല് അത് ചെയ്യാനിടയുണ്ടെന്ന് ഞങ്ങളെ നന്നായി അറിയാവുന്ന പലരും ചിന്തിച്ചിട്ടുണ്ടാവണം'' ('A lot of people thought about the kind of people we were: 'Don't give those guys an opportunity to land, 'cause they might!'') എന്നുകൂടി അദ്ദേഹം പറയുകയുണ്ടായി. ഒരുപക്ഷെ ആംസ്‌ട്രോങിനും ഓള്‍ഡ്രിനും മുമ്പേ ചന്ദ്രനിലിറങ്ങേണ്ടവരാണ് സെര്‍നനും യംങും. പക്ഷെ നാമവരെ കുറിച്ച് അധികം കേട്ടിട്ടില്ല. എല്ലാ പ്രശസ്തിയും അപ്പോലോ-11 ലെ സഞ്ചാരികള്‍ക്കാണ് ലഭിച്ചത്. ഇതിനെ 'തലവര' എന്ന് അന്ധവിശ്വാസികള് വിലയിരുത്തും. കൃത്യമായ സാങ്കേതികാസൂത്രണവും പടിപടിയായ നിര്‍വഹണവുമെന്ന് ശാസ്ത്രബോധമുള്ളവരും***\nPosted by രവിചന്ദ്രന് സി at 20:26\nBaiju Elikkattoor6November 2011 at 22:28\nസുശീല് കുമാര്7November 2011 at 07:48\nChethuVasu7November 2011 at 07:55\nപ്രചാരണങ്ങള് 'തവിടുപൊടി'യായല്ലോ !! എല്ലാം വെറും 'പൊടിക്കൈ' ആണെന്നാണോ ..?\nചന്ദ്രനില് പൊടി പറക്കുമ്പോള് ആംസ്ട്രോങ്ങ് എന്ത് കൊണ്ട് തുമ്മിയില്ല എന്നതിന് താങ്കള്‍ക്ക് ഇപ്പോഴും മറുപടി പറയാന് കഴിയുന്നില്ല !!\nJayanKR9November 2011 at 22:11\nപൊടിയുടെ പുറകെ പോയി കാര്യങ്ങള് പോടിപൂരമാക്കുകയാണ് ചില ദൈവകിങ്കരപ്പട. മറ്റുള്ളവരുടെ കണ്ണില് പൊടിയിടാതെ ജീവിതമില്ലാത്തവരാണ് അവര്. അപ്പോളോ 10 പറന്നു പൊങ്ങുന്പോള് ഉണ്ടാകുന്ന പൊടി ഭുമിയിലായിരുന്നെന്കില് താഴേക്കു പതിച്ചു കാഴ്ച ശരിയകുവാന് വളരെ സമയം എടുക്കുമായിരുന്നു. എന്നാല് അപ്പോളോ 10 പറന്നു പോങ്ങുപോള് ഉണ്ടാകുന്ന പൊടി എത്ര പെട്ടെന്നാണ് ക്ലിയരാകുന്നത്.എത്ര സുഗ്രാഹ്യമായി കാര്യങ്ങള് വിശദീകരിച്ചാലും വിശ്വാസത്തിന്റെ പൊടിപടലങ്ങളാല് കണ്ണുമൂടിയവര്‍ക്ക് അത് കാണാന് കഴിയുന്നില്ല എന്നുള്ളതാണ് വാസ്തവം. ഭുമിയില് ജീവിയ്ക്കുന്നത് കൊണ്ടാകാം വിശ്വാസത്തിന്‍റെ പൊടിപടലങ്ങള് പെട്ടെന്ന് അടങ്ങുന്നില്ല. കാഴ്ച തെളിയുന്നതുമില്ല. ക്ഷമവേണ്ടിവരും!!\nവീ കെ 12 November 2011 at 13:26\nകുറെയേറെ വിവരങ്ങൾ മനസ്സിലാക്കാൻ കഴിഞ്ഞു.


മൻസൂറിന്റെ കൊലപാതകം; കസ്റ്റഡിയിലുള്ള പ്രതിയുടെ അറസ്റ്റ് രേഖപ്പെടുത്തി |\nകൂത്തുപറമ്പ് : മൻസൂർ വധക്കേസിൽ കസ്റ്റഡിയിലുള്ള സിപിഐഎം പ്രാദേശിക പ്രവർത്തകൻ ഷിനോസിന്റെ അറസ്റ്റ് രേഖപ്പെടുത്തി. കൊലപാതകവുമായി ബന്ധപ്പെട്ട് ഷിനോസിനെ ഇന്നലെയാണ് പൊലീസ് കസ്റ്റഡിയിൽ എടുത്തത്. കേസിലെ മറ്റ് പ്രതികൾക്കായുള്ള അന്വേഷണം പൊലീസ് ശക്തമാക്കിയിട്ടുണ്ട്.\nമൻസൂറിന്റെ സഹോദരൻ മുഹ്‌സിനെ ലക്ഷ്യമിട്ടാണ് അക്രമി സംഘം എത്തിയതെന്ന് ഷിനോസ് പൊലീസിന് മൊഴി നൽകിയിരുന്നു. എന്നാൽ അപ്രതീക്ഷിതമായാണ് മുഹ്‌സിന്റെ സഹോദരൻ മൻസൂർ സംഭവ സ്ഥലത്തേക്ക് എത്തിയത്. ബോംബ് എറിഞ്ഞ് പ്രദേശത്ത് ഭീകരാന്തരീക്ഷം സൃഷ്ടിക്കുകയായിരുന്നു അക്രമി സംഘത്തിന്റെ ലക്ഷ്യമെന്നും ഷിനോസ് വ്യക്തമാക്കി.\nവോട്ടെടുപ്പ് ദിനം രാത്രി എട്ട് മണിയോടെയാണ് പാനൂർ മുക്കിൽപീടികയിൽ വച്ച് മുസ്ലിം ലീഗ് പ്രവർത്തകരായ മൻസൂറും സഹോദരൻ മുഹ്സിനും ആക്രമിക്കപ്പെട്ടത്. ആക്രമികളിൽ നിന്ന് ഓടി രക്ഷപ്പെടാൻ ശ്രമിക്കുന്നതിനിടെ ഒരു സംഘം ബോംബെറിഞ്ഞ് വീഴ്ത്തുകയായിരുന്നു. ചോര വാർന്ന നിലയിൽ കണ്ടെത്തിയ മൻസൂറിനെ ആശുപത്രിയിലെത്തിച്ചെങ്കിലും രക്ഷിക്കാനായില്ല.\nPrevious ഇന്ത്യയിൽ നിന്നുള്ള യാത്രക്കാർക്ക് കടുത്ത യാത്രാ വിലക്ക് ഏർപ്പെടുത്തി ന്യൂസിലാന്റ്\nNext കോവിഡ് : ഇന്ന് മുതൽ നിയന്ത്രണങ്ങൾ കർശനമാക്കും


Finally Vasu convinces Superstar Rajini പറയുന്നത് മറ്റൊരു കഥ - Malayalam Filmibeat\n52 min ago സിനിമാ ചിത്രീകരണത്തിനിടെ പൃഥ്വിരാജ് സുകുമാരന് കോവിഡ്\nപറയുന്നത് മറ്റൊരു കഥ\n| Published: Friday, March 7, 2008, 15:46 [IST]\nകഥ പറയുമ്പോള് കുചേലന് എന്ന പേരില് തമിഴില് റീമേക്ക് ചെയ്യുമ്പോള് കഥ പറയുന്നത് എങ്ങനെയായിരിക്കണം? കഥ പറയുമ്പോഴില് മമ്മൂട്ടി അവതരിപ്പിച്ചതു പോലൊരു അതിഥി വേഷത്തില് ആ കഥാപാത്രം തമിഴില് ചെയ്യുന്ന രജനീകാന്ത് പ്രത്യക്ഷപ്പെട്ടാല് അത് മെഗാതാരത്തിന്റെ ആരാധകര്‍ക്ക് ഉള്‍ക്കൊള്ളാനാവുമോ? രജനി പത്ത് ഗുണ്ടകളെയെങ്കിലും അടിച്ചുപറത്തുകയും രണ്ട് ഗാനരംഗത്തിലെങ്കിലും താരസുന്ദരികള്‍ക്കൊപ്പം ആടുകയും ചെയ്തില്ലെങ്കില് സിനിമ കാണാന് ആരാധകരെത്തുമോ?\nകുചേലനിലെ നായകന് രജനീകാന്തും സംവിധായകന് പി.വാസുവും തമ്മില് ചിത്രം റീമേക്ക് ചെയ്യാന് തീരുമാനിച്ചതു മുതല് ഈ ചോദ്യങ്ങള്‍ക്ക് രണ്ടു തരത്തിലാണ് ഉത്തരം പറയുന്നത്. രണ്ടു പേര്‍ക്കു രണ്ടഭിപ്രായങ്ങള്. രജനി മുഴുനീള കഥാപാത്രമായി ചിത്രത്തില് പ്രത്യക്ഷപ്പെടണമെന്ന് പി.വാസു. ഒറിജിനലില് നിന്നും യാതൊരു മാറ്റവും വരുത്താതെ മതി തമിഴ് റീമേക്കെന്ന് രജനി. അഭിപ്രായവ്യത്യാസങ്ങള് ദിവസങ്ങളോളം തുടര്‍ന്നു.\nഒടുവില് ഇരുവരും ഒരു തീരുമാനത്തിലെത്തി. എന്തുകൊണ്ട് രജനി മുഴുനീള കഥാപാത്രമായി ചിത്രത്തില് പ്രത്യക്ഷപ്പെടണമെന്ന തന്റെ അഭിപ്രായം കൃത്യമായ ഒരു വിശദീകരണത്തിലൂടെ രജനിയെ ബോധ്യപ്പെടുത്താന് പി.വാസുവിന് കഴിഞ്ഞു. അങ്ങനെ മമ്മൂട്ടി മലയാളത്തില് ചെയ്തതു തന്നെ തനിക്ക് തമിഴിലും ചെയ്താല് മതിയെന്ന അഭിപ്രായത്തില് രജനി മാറ്റം വരുത്തി.\nസിനിമയില് രണ്ടു സംഘട്ടനരംഗങ്ങളില് ഗുണ്ടകളെ അടിച്ചുതകര്‍ക്കുന്ന വീരനായകനായി രജനി പ്രത്യക്ഷപ്പെടും. മലയാളത്തില് മമ്മൂട്ടി ഒരു ഗാനരംഗത്തില് മാത്രമാണ് പ്രത്യക്ഷപ്പെടുന്നതെങ്കില് കുചേലനില് രജനീകാന്ത് നാല് ഗാനരംഗങ്ങളിലാണ് ആടുക. അതില് രണ്ട് ഗാനരംഗങ്ങളും നയന്‍താരയ്ക്കൊപ്പമാവും. ചന്ദ്രമുഖിയില് നയന്‍താരയെ തന്റെ നായികയാക്കിയ രജനി ശിവാജിയില് നയന്‍താരയ്ക്കൊപ്പമുള്ള ഒരു ഗാനരംഗം ഉള്‍പ്പെടുത്തിയിരുന്നു. മൊത്തം അഞ്ച് ഗാനരംഗങ്ങളാണ് കുചേലനിലുണ്ടാവുക.\nകുചേലന് കഥ പറയുമ്പോള് എന്ന മലാള ചിത്രവുമായി വിദൂരമായ ബന്ധമേ ഉണ്ടാവൂവെന്ന് ഇതോടെ ഉറപ്പായിക്കഴിഞ്ഞു. കഥ പറയുമ്പോഴില് മമ്മൂട്ടി ഏതാനും രംഗങ്ങളില് മാത്രമാണ് പ്രത്യക്ഷപ്പെടുന്നത്. മണിച്ചിത്രത്താഴിന്റെ റീമേക്കായ ചന്ദ്രമുഖിയിലും ഇതുപോലെ ഒറിജിനലില് നിന്നും കാര്യമായ മാറ്റങ്ങള് വരുത്തിയിരുന്നു.\nഗ്ലാമര് പ്രദര്‍ശനം തൊഴിലിന്റെ ഭാഗം: സോന\nപഞ്ച് ഡയലോഗും പാട്ടും ഡാന്‍സുമായി രജനീകാന്ത്! തരംഗമായി ദര്‍ബാര് ട്രെയിലര്\nRead more about: കഥ പറയുമ്പോള് കുചേലന് പി.വാസു രജനീകാന്ത് p.vasu\nStory first published: Friday, March 7, 2008, 15:46 [IST]


എസ്.പി. ബാലസുബ്രഹ്മണ്യം അന്തരിച്ചു | KOYILANDY DIARY\nചെന്നൈ: തെന്നിന്ത്യന് ചലച്ചിത്ര സംഗീതത്തിൻ്റെ ഹൃദയം തൊട്ട ആ നാദം നിലച്ചു. ആസ്വാദക മനസുകളില് എണ്ണിയാലൊടുങ്ങാത്ത ഗാനങ്ങള് ബാക്കിയാക്കി എസ്പിബി വിടവാങ്ങി. കോവിഡ് ബാധിച്ച് ചെന്നൈ എംജിഎം ഹെല്‍ത്ത് കെയറില് ചികില്‍സയിലായിരുന്ന എസ് പി ബാലസുബ്രഹ്മണ്യം ഇന്ന് ഉച്ചയോടെയാണ് അന്ത്യശ്വാസം വലിച്ചത്. 74 വയസായിരുന്നു.\nആഗസ്ത് അഞ്ചിനാണ് കോവിഡ് ബാധിച്ച് ആശുപത്രിയില് പ്രവേശിപ്പിച്ചത്. പേടിക്കേണ്ടതില്ലെന്നും എല്ലാം നിയന്ത്രണവിധേയമാണെന്നും അറിയിച്ച് ഗായകന് തന്നെ ആശുപത്രിയില് നിന്നുള്ള വീഡിയോ സമൂഹ മാധ്യമത്തിലൂടെ പങ്കുവച്ചിരുന്നു. സ്ഥിതി വഷളായതിനെ തുടര്‍ന്ന് 14ന് വെന്റിലേറ്ററിലേക്ക് മാറ്റി.\nഅരനൂറ്റാണ്ടിലേറെ നീണ്ട സംഗീത സപര്യയില് പതിനാറ് ഭാഷകളിലായി 40,000ത്തിലധികം ഗാനങ്ങള് പാടിയ എസ്പിബി നിരവധി റെക്കോഡുകളും സ്വന്തമാക്കി. ഏറ്റവും കൂടുതല് ഗാനങ്ങള് റെക്കോഡ് ചെയ്ത പിന്നണി ഗായകനെന്ന ഗിന്നസ് റെക്കോഡാണ് അതില് പ്രധാനം.\n1966 ഡിസംബര് 15 നാണ് പിന്നണി ഗായകനായി അരങ്ങേറ്റം. എസ് പി കോദണ്ഡപാണിയുടെ‘ശ്രീ ശ്രീ മര്യാദ രാമണ്ണ ‘ തെലുങ്കു സിനിമയില് ഹരിഹരനാരായണോ, ഏമിയേ വിന്ത മോഹം എന്നീ ഗാനങ്ങള് പാടി.‘ കടല്‍പ്പാലം’ എന്ന സിനിമയില് വയലാര് എഴുതി ദേവരാജന് സംഗീതം നല്‍കിയ‘ഈ കടലും മറുകടലും’ എന്ന പാട്ടിലുടെ മലയാളത്തില് അരങ്ങേറി.\nഗായകനുള്ള ദേശീയ അവാര്‍ഡ് ആദ്യമായി ലഭിച്ചത് ശങ്കരാഭരണത്തിലെ പാട്ടുകളിലൂടെ. ആറു തവണ ദേശീയ പുരസ്കാരം തേടിയെത്തി. രാജ്യം 2011ല് പത്മഭൂഷന് നല്‍കി ആദരിച്ചു. മികച്ച അഭിനേതാവായും തിളങ്ങി. 72 സിനിമകളിള് വേഷമിട്ടു.നൂറിലേറെ സിനിമകള്‍ക്ക് ഡബ്ബ് ചെയ്തു. 46 സിനിമകള്‍ക്ക് സംഗീത സംവിധാനവും നിര്‍വഹിച്ചു.


ടി.പി വധക്കേസ്: സി.ബി.ഐ പിന്മാറിയതിനുപിന്നില് സി.പി.എം - കോണ്‍ഗ്രസ് ധാരണയെന്ന് രമ - Malayalam Daily News\nടി.പി വധക്കേസ്: സി.ബി.ഐ പിന്മാറിയതിനുപിന്നില് സി.പി.എം – കോണ്‍ഗ്രസ് ധാരണയെന്ന് രമ\nApr 1, 2014 സ്വന്തം ലേഖകന്\nകോഴിക്കോട്: ടി.പി വധക്കേസ് ഏറ്റെടുക്കേണ്ട എന്ന സി.ബി.ഐ തീരുമാനം സി.പി.എമ്മും കോണ്‍ഗ്രസും തമ്മിലുള്ള ഒത്തുതീര്‍പ്പിന്‍െറ ഭാഗമാണോയെന്ന് സംശയിക്കുന്നതായി കെ.കെ. രമ. സി.ബി.ഐ കൂട്ടിലടച്ച തത്തയാണെന്നും സര്‍ക്കാര് മാറിവരുമ്പോള് ഈ തത്തയെ കൈകാര്യം ചെയ്യുന്നത് യു.പി.എ ആയിരിക്കില്ലന്നും സി.പി.എം പി.ബി അംഗം എസ്.രാമചന്ദ്രന്‍പിള്ള പറഞ്ഞിരുന്നു. കേന്ദ്രത്തില് കോണ്‍ഗ്രസ് സര്‍ക്കാറിനെ സി.പി.എം പിന്തുണക്കേണ്ടിവരുമെന്ന് എ.കെ. ആന്‍റണിയും പ്രസ്താവിച്ചു. ഇതിന് പിന്നാലെയാണ് സി.ബി.ഐ കേസ് ഏറ്റെടുക്കുകയില്ലന്ന വിവരം പുറത്തുവരുന്നത്. ഇതൊക്കെ കൂട്ടി വായിക്കുമ്പോള് എന്തൊക്കെയോ ഗൂഢാലോചന നടക്കുന്നതായി ന്യായമായും സംശയിക്കാമെന്ന് അവര് പറഞ്ഞു.\nസംസ്ഥാന പൊലീസ് അന്വേഷിച്ച കേസ് ദേശീയ ഏജന്‍സി ഏറ്റെടുക്കേണ്ട കാര്യമില്ലന്നാണ് സി.ബി.ഐ കേന്ദ്രത്തെ അറിയിച്ചത്. അന്വേഷണവും വിചാരണയും പൂര്‍ത്തിയായ കേസാണിതെന്നിരിക്കേ, ഈ ഘട്ടത്തില് സി.ബി.ഐ അന്വേഷിച്ചതു കൊണ്ട് കൂടുതലായി എന്തെങ്കിലും കണ്ടത്തൊനാവുമെന്ന് പ്രതീക്ഷയില്ലന്നാണ് സി.ബി.ഐയുടെ അഭിപ്രായം.\nദുബൈ മുനിസിപ്പാലിറ്റി ജൂലൈ ആദ്യം മുതല് പ്ലാസ്റ്റിക് ബാഗുകള്‍ക്ക് സ്റ്റോറുകളില് 25 ഫില്‍സ് വീതം ഫീസ് ഈടാക്കുകയാണ്. ദുബൈ: ഒത്തവണ ഉപയോഗത്തിനുള്ള...\nDubai, UAE: Union Coop announced the implementation of an initiative named policy to reduce single-use bags starting...


കോമണ്‍വെല്‍ത്ത് ടേബിള് ടെന്നീസ് ചാമ്പ്യന്‍ഷിപ്പ്-പുരുഷ, വനിതാ വിഭാഗത്തില് ഇന്ത്യ ചാമ്പ്യന്മാര് - Malayalam MyKhel\n» കോമണ്‍വെല്‍ത്ത് ടേബിള് ടെന്നീസ് ചാമ്പ്യന്‍ഷിപ്പ്; പുരുഷ, വനിതാ വിഭാഗത്തില് ഇന്ത്യ ചാമ്പ്യന്മാര്\nUpdated: Saturday, July 20, 2019, 10:31 [IST]\nകട്ടക്: കോമണ്‍വെല്‍ത്ത് ടേബിള് ടെന്നീസ് ചാമ്പ്യന്‍ഷിപ്പില് ഇന്ത്യയുടെ പുരുഷ, വനിതാ വിഭാഗം ടീമുകള് ചാമ്പ്യന്മാരായി. ഫൈനലില് ഇംഗ്ലണ്ടിനെതിരെ 3-2 എന്ന മാര്‍ജിനിലാണ് ഇന്ത്യന് പുരുഷന്മാര് ജേതാക്കളായത്. വനിതാ വിഭാഗത്തില് ഇന്ത്യ ഇംഗ്ലണ്ടിനെതിരെ 3-0 എന്ന നിലയിലും ചാമ്പ്യന്‍ഷിപ്പ് സ്വന്തമാക്കി. 1997ല് മുതല് വനിതാ വിഭാഗത്തില് ചാമ്പ്യന്മാരായിരുന്ന സിംഗപ്പൂരിന് ഇത്തവണ കിരീടനേട്ടം ആവര്‍ത്തിക്കാനായില്ല.\nടേബിള് ടെന്നീസിലെ ലോക ശക്തിയായ സിംഗപ്പൂര് ഇക്കുറി രണ്ടാംനിര ടീമിനെയാണ് ചാമ്പ്യന്‍ഷിപ്പിനയച്ചത്. പുരുഷ വിഭാഗത്തില് ഇന്ത്യയുടെ തുടര്‍ച്ചയായ രണ്ടാം കിരീടമാണിത്. 2004ല് ആണ് ഇന്ത്യ ആദ്യമായി കിരീടം നേടിയത്. പിന്നീട് സൂറത്തില് നടന്ന 2015ലെ ചാമ്പ്യന്‍ഷിപ്പിലും ഇന്ത്യ കിരീടം സ്വന്തമാക്കി. ഇരു വിഭാഗങ്ങളിലും ഇന്ത്യ ഒരുമിച്ച് കിരീടം നേടുന്നത് ഇതാദ്യമാണ്.\nവനിതാ വിഭാഗത്തില് അര്‍ച്ചന കാമത്ത്, മാനിക ബത്ര, മധുരിക എന്നിവര് മികച്ച പ്രകടനം നടത്തി. മൂന്നു മത്സരങ്ങളിലും ഇന്ത്യ എതിരാളികള്‍ക്ക് അവസരം നല്‍കിയില്ല. പുരുഷ വിഭാഗത്തില് 0-2 എന്ന നിലയില് പിറകിലായശേഷമായിരുന്നു ഇന്ത്യയുടെ തിരിച്ചുവരവ്. ഹര്‍മീത് ദേശായി, സത്യന്, ശരത് കമല് എന്നിവരാണ് ഇന്ത്യയ്ക്കായി ജയം നേടിയത്.


ശ്രീചിത്രയില് നിന്ന് ആശ്വാസ വാര്‍ത്ത; നിരീക്ഷണത്തില് കഴിഞ്ഞ ആര്‍ക്കും കൊവിഡ് ബാധയില്ല - themediasyndicate\nശ്രീചിത്രയില് നിന്ന് ആശ്വാസ വാര്‍ത്ത; നിരീക്ഷണത്തില് കഴിഞ്ഞ ആര്‍ക്കും കൊവിഡ് ബാധയില്ല\nതിരുവനന്തപുരം: ശ്രീചിത്ര ആശുപത്രിയില് നിരീക്ഷണത്തില് ഉണ്ടായിരുന്ന 12 പേരുടെ സാമ്പിള് പരിശോധനാ ഫലം കൂടി നെഗറ്റീവ്. ഇതോടെ ആശുപത്രിയില് നിരീക്ഷണത്തില് ആയിരുന്ന 176 പേര്‍ക്കും കൊവിഡ് വൈറസ് ബാധയില്ലെന്ന് സ്ഥിരീകരിച്ചു.\nകൊവിഡ് സ്ഥിരീകരിച്ച് ചികിത്സയില് കഴിഞ്ഞിരുന്ന ശ്രീചിത്ര ആശുപത്രിയിലെ ഡോക്ടറുടെ പരിശോധനാ ഫലവും നെഗറ്റീവാണ്. ഇതോടെ തിരുവനന്തപുരത്ത് ചികിത്സയില് കഴിയുന്നവരുടെ എണ്ണം മൂന്നായി കുറഞ്ഞു. ഏറ്റവും ഒടുവില് രോഗം സ്ഥിരീകരിച്ച മണക്കാട് സ്വദേശിയുടെ വിമാനത്തിലെ സഹയാത്രികനെ തിരിച്ചറിഞ്ഞിട്ടുണ്ട്. ഇയാളുമായി അടുത്തിടപഴകിയവരെയും കണ്ടെത്തി നിരീക്ഷണത്തിലാക്കിയിട്ടുണ്ട്\nജില്ലയില് 7854 പേര് വീടുകളിലും, 114 പേര്‍ആശുപത്രികളിലും നിരീക്ഷണത്തിലുണ്ട്.ആകെ പരിശോധനയ്ക്ക് അയച്ച 1174 സാമ്പിളുകളില് 888 പരിശോധനാഫലം നെഗറ്റീവാണ്.\n240 സാമ്പിളുകളുടെ പരിശോധനാ ഫലം ലഭിക്കാനുണ്ട്. ജില്ലയിലെ5കൊവിഡ് കെയര് ഹോമുകളിലായി 181 പേര് നിരീക്ഷണത്തിലുണ്ട്. ഇതില് 30 പേരുടെ പരിശോധന ഫലം നെഗറ്റീവാണ്. അടിയന്തര സാഹചര്യം ഉണ്ടായാല് നേരിടാനായി കൂടുതല് കെയര് ഹോമുകള് സജ്ജമാക്കിയിട്ടുണ്ട്.\nഅതേസമയം ശ്രീചിത്രയില് ടെലിമെഡിസിന് സൗകര്യം ഏര്‍പ്പെടുത്തിയിട്ടുണ്ട്. ശ്രീചിത്രയില് തുടര്‍ചികിത്സയിലുള്ള രോഗികള്‍ക്ക് ടെലിമെഡിസിന് സംവിധാനം വഴി ഒപി ചികിത്സ ലഭ്യമാക്കും. സ്‌പെഷ്യാലിറ്റി ക്ലിനിക്കുകളില് ചികിത്സയിലുള്ളവര്‍ക്കും ഈ സേവനം ലഭ്യമാകും. അപ്പോയ്‌മെന്റ് ലഭിച്ചിട്ടുള്ളവര്‍ക്ക് അതാത് ക്ലിനിക് ദിവസങ്ങളില് രാവിലെ9മണി മുതല് 10 മണി വരെ ഡോക്ടര്‍മാരുമായി സംസാരിക്കാവുന്നതാണ്.\nTags: ശ്രീചിത്രയില് നിന്ന് ആശ്വാസ വാര്‍ത്ത; നിരീക്ഷണത്തില് കഴിഞ്ഞ ആര്‍ക്കും കൊവിഡ് ബാധയില്ല\nരാജ്യത്ത് കോവിഡ് ബാധിതരുടെ എണ്ണം 499 , അതിര്‍ത്തി അടച്ച് ഇന്ത്യ, 23 സംസ്ഥാനങ്ങളിലും7കേന്ദ്രഭരണപ്രദേശങ്ങളിലും ലോക്ക് ഡൌണ്\nരാജസ്ഥാനിലെ ഫുലേരയില് ട്രെയിന് പാളംതെറ്റി; ആര്‍ക്കും പരിക്കില്ല


സോഷ്യല് മീഡിയയിലൂടെ പരിചയപ്പെട്ട് വീട്ടിലേക്ക് ക്ഷണിച്ച യുവതിയെ തടഞ്ഞുവെച്ച് പീഡിപ്പിച്ചു; യുവാവിന് ശിക്ഷ | UAE court sentences man for sexually assaulting woman after confining her in his villa for hours\nഹോട്ടലില് സമയം ചിലവഴിച്ച ശേഷം യുവാവ്, യുവതിയെ തന്റെ വില്ലയിലേക്ക് ക്ഷണിച്ചു. തന്റെ കാര് വില്ലയിലേക്ക് കൊണ്ടുവരാന് ഒരു സുഹൃത്തിനോട് ആവശ്യപ്പെട്ട ശേഷം യുവതിയും പ്രതിയുടെ കാറിലാണ് സഞ്ചരിച്ചത്.\nDubai - United Arab Emirates, First Published Aug 2, 2021, 8:32 AM IST\nദുബൈ: വിദേശ യുവതിയെ പീഡിപ്പിക്കുകയും ഏഴ് മണിക്കൂറോളം സ്വന്തം വില്ലയില് തടഞ്ഞുവെയ്‍ക്കുകയും ചെയ്‍ത യുവാവിന് ദുബൈ കോടതി രണ്ട് വര്‍ഷം ജയില് ശിക്ഷ വിധിച്ചു. സാമൂഹിക മാധ്യമങ്ങളിലൂടെ പരിചയപ്പെട്ട യുവതിയെ, യുവാവ് തന്റെ വീട്ടിലേക്ക് ക്ഷണിക്കുകയായിരുന്നുവെന്നാണ് കോടതി രേഖകള് വ്യക്തമാക്കുന്നത്.\nകഴിഞ്ഞ വര്‍ഷം ഏപ്രിലിലാണ് സോഷ്യല് മീഡിയയിലൂടെ യുവാവിനെ പരിചയപ്പെട്ടതെന്നും പിന്നീട് സൗഹൃദം ദൃഢമായപ്പോള് ഒരു ഹോട്ടലില് വെച്ച് മറ്റ് അഞ്ച് പേര്‍ക്കൊപ്പം കണ്ടുമുട്ടുകയായിരുന്നുവെന്നും യുവതി മൊഴി നല്‍കി. ഹോട്ടലില് സമയം ചിലവഴിച്ച ശേഷം യുവാവ്, യുവതിയെ തന്റെ വില്ലയിലേക്ക് ക്ഷണിച്ചു. തന്റെ കാര് വില്ലയിലേക്ക് കൊണ്ടുവരാന് ഒരു സുഹൃത്തിനോട് ആവശ്യപ്പെട്ട ശേഷം യുവതിയും പ്രതിയുടെ കാറിലാണ് സഞ്ചരിച്ചത്. വീട്ടിലെത്തിയപ്പോഴേക്കും തന്റെ കാര് അവിടെ പാര്‍ക്ക് ചെയ്‍തിരിക്കുന്നത് കണ്ടുവെന്നും എല്ലാവരും അവിടെ ഉണ്ടായിരിക്കുമെന്നാണ് കരുതിയതെന്നും യുവതിയുടെ മൊഴിയിലുണ്ട്.\nവീട്ടിലെത്തിയ യുവതിയെ പ്രതി മുകളിലെ നിലയിലേക്ക് കൊണ്ടുപോയി. ബാത്ത് റൂം എവിടെയാണെന്ന് ചോദിച്ചപ്പോഴേക്കും തന്നെ കടന്നുപിടിച്ച് ലൈംഗികമായി ഉപദ്രവിക്കാന് തുടങ്ങിയെന്ന് യുവതി പറഞ്ഞു. ചെറുക്കാന് ശ്രമിച്ചപ്പോള് മുഖത്ത് അടിക്കുകയും കൊല്ലുമെന്ന് ഭീഷണിപ്പെടുത്തുകയും ചെയ്‍തു. തനിക്ക് വഴങ്ങിയില്ലെങ്കില് മറ്റ് സുഹൃത്തുക്കളെയും വിളിച്ചുവരുത്തി ഉപദ്രവിക്കുമെന്ന് ഭീഷണിപ്പെടുത്തി.\nയുവാവിനെ ശാരീരികമായി പ്രതിരോധിക്കാന് താന് അശക്തയായിരുന്നുവെന്ന് പരാതിക്കാരി പൊലീസിനോട് പറഞ്ഞു. ഏഴ് മണിക്കൂറിന് ശേഷമാണ് യുവതിയെ അവിടെ നിന്ന് മോചിപ്പിച്ചത്. പുറത്തിറങ്ങിയ ശേഷം യുവതി വിവരം പൊലീസിനെ അറിയിച്ചു. പൊലീസ് സംഘം ഉടന് തന്നെ സ്ഥലത്തെത്തി പ്രതിയെ അറസ്റ്റ് ചെയ്‍ത് തുടര് നടപടികള്‍ക്കായി പബ്ലിക് പ്രോസിക്യൂഷന് കൈമാറി. സാമൂഹിക മാധ്യമങ്ങളിലൂടെ സംസാരിച്ചിരുന്ന സമയത്ത് ഇയാള് മാന്യമായാണ് തന്നോട് പെരുമാറിയിരുന്നതെന്നും യുവതി പറഞ്ഞു.\nLast Updated Aug 2, 2021, 8:32 AM IST\nSexual assault in UAE\nsocial media friend assaulted in UAE\nDubai court verdict\nയുഎഇയില് ലൈംഗിക പീഡനം\nസോഷ്യല് മീഡിയ സുഹൃത്തിനെ ഉപദ്രവിച്ചു\nദുബൈ കോടതി വിധി


കാലാവസ്ഥാ വ്യതിയാന നിഷേധി യു.എസ് പരിസ്ഥിതി ഏജന്‍സി മേധാവി – Chandrika Daily\nBy chandrika Thursday December 8, 2016 18:13 pm\nകാലാവസ്ഥാ വ്യതിയാന നിഷേധി യു.എസ് പരിസ്ഥിതി ഏജന്‍സി മേധാവി\nന്യൂയോര്‍ക്ക്: അമേരിക്കന് പരിസ്ഥിതി പ്രവര്‍ത്തകരെ നിരാശയിലാഴ്ത്തി ഒക്‌ലഹോമ അറ്റോര്‍ണി ജനറല് സ്‌കോട്ട് പ്രുയിറ്റ് പരിസ്ഥിതി സംരക്ഷണ ഏജന്‍സി മേധാവിയാകുന്നു. നിയുക്ത പ്രസിഡന്റ് ഡൊണാള്‍ഡ് ട്രംപാണ് അദ്ദേഹത്തിന്റെ പേര്…\nന്യൂയോര്‍ക്ക്: അമേരിക്കന് പരിസ്ഥിതി പ്രവര്‍ത്തകരെ നിരാശയിലാഴ്ത്തി ഒക്‌ലഹോമ അറ്റോര്‍ണി ജനറല് സ്‌കോട്ട് പ്രുയിറ്റ് പരിസ്ഥിതി സംരക്ഷണ ഏജന്‍സി മേധാവിയാകുന്നു. നിയുക്ത പ്രസിഡന്റ് ഡൊണാള്‍ഡ് ട്രംപാണ് അദ്ദേഹത്തിന്റെ പേര് നാമനിര്‍ദേശം ചെയ്തത്. കാലാവസ്ഥാ വ്യതിയാനത്തിനെതിരെ പ്രസിഡന്റ് ബറാക് ഒബാമ കൊണ്ടുവന്ന പരിസ്ഥിതി സംരക്ഷണ നയങ്ങളെ ശക്തമായി വിമര്‍ശിക്കുന്ന വ്യക്തിയാണ് പ്രുയിറ്റ്. കാലാവസ്ഥാ വ്യതിയാനമെന്ന ആശയം തന്നെ അദ്ദേഹം അംഗീകരിക്കുന്നില്ല.\nപ്രുയിറ്റിന്റെ നിയമനം ഔദ്യോഗികമായി പ്രഖ്യാപിച്ചിട്ടില്ലെങ്കിലും ട്രംപിന്റെ സീനിയര് അഡൈ്വസര് കെല്ലിയാന് കോണ്‍വേ ഇതുസംബന്ധിച്ച് വ്യക്തമായ സൂചന നല്‍കിയിട്ടുണ്ട്. അറ്റോര്‍ണി ജനറല് പ്രുയിറ്റിന് വലിയ യോഗ്യതകളും പ്രവര്‍ത്തന പാരമ്പര്യവുമുണ്ടെന്ന് അവര് പറഞ്ഞു.\nഅമേരിക്കന് പരിസ്ഥിതി സംരക്ഷണ ഏജന്‍സിക്കെതിരെ പ്രുയിറ്റ് നിരവധി തവണ കോടതി കയറിയിരുന്നു. അടുത്ത കാലത്ത് വൈദ്യുതി നിലയങ്ങളില്‍നിന്ന് പുറത്തുവിടുന്ന കാര്‍ബണിന്റെ അളവ് കുറക്കാന് ലക്ഷ്യമിട്ട് ഒബാമ മുന്നോട്ടുവെച്ച ക്ലീന് പവര് പ്ലാനിനെയും അദ്ദേഹം വിമര്‍ശിക്കുകയുണ്ടായി. കല്‍ക്കരി അധിഷ്ഠിത ഊര്‍ജ നിലയങ്ങളെ അടച്ചുപൂട്ടാനുള്ള നീക്കത്തിന്റെ ഭാഗമാണ് ഇതെന്ന് അദ്ദേഹം ആരോപിക്കുന്നു. ആഗോളതാപനത്തിന് കാരണം മനുഷ്യന്റെ പ്രവര്‍ത്തനങ്ങളാണെന്ന വാദം പ്രുയിറ്റ് അംഗീകരിക്കുന്നില്ല. ഒബാമയുടെ പരിസ്ഥിതി സംരക്ഷണ നയങ്ങളോട് ട്രംപിനും കടുത്ത എതിര്‍പ്പുണ്ട്. ദേശീയ താല്‍പര്യത്തിന് വിരുദ്ധവും തൊഴിലാളികള്‍ക്ക് ദോഷകരവുമായ കാലഹരണപ്പെട്ടതും അനാവശ്യവുമായ നയങ്ങളെല്ലാം റദ്ദാക്കുമെന്ന് അദ്ദേഹം പ്രഖ്യാപിച്ചിരുന്നു. ദു:ഖകരവും അപടകരവുമായ നീക്കമാണ് ഇതെന്ന് ഡെമോക്രാറ്റിക് സെനറ്റര് ബേണി സാന്‍ഡേഴ്‌സ് പറഞ്ഞു.


നിന്നെ വെടിവെച്ച് കൊല്ലും; ജിഗ്‌നേഷ് മേവാനിയ്ക്ക് വധഭീഷണി – Chandrika Daily\nBy chandrika Wednesday June 6, 2018 18:29 pm\nനിന്നെ വെടിവെച്ച് കൊല്ലും; ജിഗ്‌നേഷ് മേവാനിയ്ക്ക് വധഭീഷണി\nഗുജറാത്ത് എം.എല്.എയും ദളിത് ന്യൂനപക്ഷാവകാശ പ്രവര്‍ത്തകനുമായ ജിഗ്‌നേഷ് മേവാനിക്ക് വധഭീഷണി. ഫോണ് വഴി വധഭീഷണി ഉണ്ടായെന്ന് ജിഗ്നേഷ് തന്നെയാണ് ട്വിറ്ററിലൂടെ വ്യക്തമാക്കിയത്. 7255932433 എന്ന ഫോണ് നമ്പറില്…\nഗുജറാത്ത് എം.എല്.എയും ദളിത് ന്യൂനപക്ഷാവകാശ പ്രവര്‍ത്തകനുമായ ജിഗ്‌നേഷ് മേവാനിക്ക് വധഭീഷണി. ഫോണ് വഴി വധഭീഷണി ഉണ്ടായെന്ന് ജിഗ്നേഷ് തന്നെയാണ് ട്വിറ്ററിലൂടെ വ്യക്തമാക്കിയത്.\n7255932433 എന്ന ഫോണ് നമ്പറില് നിന്നും തന്റെ നമ്പറിലേക്ക് വന്ന കോളില് തന്നെ വെടിവച്ചു വീഴ്ത്തുമെന്ന് ഭീഷണിയുണ്ടായതായാണ് മേവാനിയുടെ ട്വീറ്റ്. ജിഗ്നേഷിന്റെ നമ്പര് ഇപ്പോള് ഉപയോഗിക്കുന്ന സഹപ്രവര്‍ത്തകന് കൗശിക് പാര്‍മറിനാണ് കോള് ലഭിച്ചതെന്നും, കൗശിക് ഇപ്പോള് തന്നെ വിളിച്ച് കാര്യം അറിയിച്ചുവെന്നും മേവാനി പറയുന്നു.\nനേരത്തെ ഭിമാ കൊറേഗാവ് കലാപത്തിലെ പ്രതി മനോഹര് ഭിഡെ കുറ്റവിമുക്തനായി നടക്കുകയാണെന്നും കേസില് ദളിത് അവകാശ പ്രവര്‍ത്തകരായ സുധീര് ധവാലെ, അഡ്വ. സുരേന്ദ്ര ഗാഡ്ലിങ്ങ്, റോണ വില്‍സണ് എന്നിവരെ മാത്രമേ പൊലീസ് അറസ്റ്റ് ചെയ്തുള്ളുവെന്നും ജിഗ്‌നേഷ് ആരോപിച്ചിരുന്നു.\nജനുവരി ഒന്നിന് നടന്ന ഭിമ കൊറേഗാവ് കലാപത്തില് ബന്ധമാരോപിച്ച് അഞ്ച് ദളിത് പ്രവര്‍ത്തകരെ മൂന്ന് വ്യത്യസ്ത നഗരങ്ങളില് നിന്നും ഇന്നാണ് പൊലീസ് അറസ്റ്റ് ചെയ്തത്, ഇതില് പ്രതിഷേധിച്ചായിരുന്നു ജിഗ്‌നേഷിന്റെ പ്രസ്താവന.\nഅറസ്റ്റ് ചെയ്ത അഞ്ച് പേര്‍ക്കും പൊലീസ് യു.എ.പി.എ ചുമത്തിയിട്ടുണ്ട്.


എല്ലാം കൊണ്ടുപോയ കഴിഞ്ഞ പ്രളയദിനത്തിന്റെ ഓര്‍മ്മയില് പത്തനംതിട്ട സ്വദേശിനി ശാന്തമ്മ | Reporter Live\nഎല്ലാം കൊണ്ടുപോയ കഴിഞ്ഞ പ്രളയദിനത്തിന്റെ ഓര്‍മ്മയില് പത്തനംതിട്ട സ്വദേശിനി ശാന്തമ്മ\nBy Web Desk\tAugust 15, 2019 3:12 pm A+ A-\nമഹാ പ്രളയം സംഭവിച്ച് ഒരു വർഷം തികയുമ്പോൾ പത്തനംതിട്ട സ്വദേശിനി ശാന്തമ്മ പ്രളയദിനം ഓർത്തെടുക്കുകയാണ്. പമ്പാ നദിയിൽ നിന്നും വെള്ളം ഇരച്ച് കയറി വീട് നദിയെടുത്തെങ്കിലും ശാന്തമ്മയ്ക്ക് ജീവൻ മാത്രം തിരിച്ച് കിട്ടി. പ്രളയം തകർത്ത വീട്ടിൽ അവശേഷിക്കുന്ന അടുക്കളയിലാണ് ശാന്തമ്മ ഇപ്പോഴും കഴിയുന്നത്.\n2018 ഓഗസ്റ്റ് 14ന് അര്‍ധരാത്രിയാണ് പത്തനംതിട്ട അത്തിക്കയം സ്വദേശിനി ശാന്തമ്മയുടെ ജീവിതത്തില് ഒരിക്കലും മറക്കാനാകാത്ത ആ ദുരന്തമുണ്ടായത്. പമ്പാ നദിക്കരയിലാണ് ശാന്തമ്മയുടെ വീട്. അന്ന് സന്ധ്യയോടെ പമ്പാ നദിയില് ക്രമാതീതമായി ജലനിരപ്പ് ഉയര്‍ന്നെങ്കിലും പതിവ് സംഭവമെന്നേ ശാന്തമ്മയ്ക്ക് തോന്നിയുള്ളൂ. രാത്രി ഉറക്കത്തിനിടെ വലിയ ശബ്ദം കേട്ടാണ് ശാന്തമ്മ ഉണരുന്നത്. വീടിനകത്തേയ്ക്ക് വെള്ളവും മരത്തടികളുമൊക്കെ ഇരച്ചുകയറുന്ന കാഴ്ചയാണ് കണ്ടത്.\nവെള്ളം ശക്തമായി അകത്തേയ്ക്ക് കയറുന്നത് കണ്ടതോടെ ശാന്തമ്മ ഇവിടെ നിന്ന് ഓടി രക്ഷപ്പെടുകയായിരുന്നു. വെള്ളം ഇരച്ചുകയറി ശാന്തമ്മയുടെ വീട് തകര്‍ന്നു. ഒരു ചെറിയ ഭാഗം മാത്രമാണ് അവശേഷിച്ചത്. ഇപ്പോള് കിടക്കുന്നതും ഭക്ഷണം പാകം ചെയ്യുന്നതുമെല്ലാം ഇടിഞ്ഞുവീഴാറായ ഈയൊരു മുറിയിലാണ്. 35 വര്‍ഷമായി പ്രദേശത്ത് താമസിച്ചു വരുന്ന വ്യക്തിയാണ് ശാന്തമ്മ. ഇപ്പോള് സര്‍ക്കാര് സഹായത്തോടെ പുതിയൊരു വീടിന്റെ വീട് സമീപത്തു തന്നെ നിര്‍മ്മിക്കുന്നുണ്ട്. ഈ വീടിന്റെ നിര്‍മ്മാണ പ്രവൃത്തികള് പുരോഗമിക്കുകയാണ്.\nഇത്തവണയും പമ്പാനദിയില് ജലനിരപ്പുയര്‍ന്നപ്പോള് ഈ ഭാഗത്തേയ്ക്ക് വെള്ളം കയറിയിരുന്നു. വെള്ളത്തില് ഒഴുകിയെത്തിയ കൂറ്റന് മരത്തടികള് പുരയിടത്തില് കിടപ്പുണ്ട്. പട്ടയം ലഭിക്കാത്തതിനാല് വാങ്ങിയ അഞ്ച് സെന്റ് സ്ഥലത്ത് സര്‍ക്കാര് സഹായത്താല് വീട് വെയ്ക്കാന് സാധിച്ചില്ല. ഇതേത്തുടര്‍ന്നാണ് പഴയ വീടിനോട് ചേര്‍ന്നുതന്നെ പുതിയ വീട് നിര്‍മ്മിക്കേണ്ടി വന്നത്. പ്രളയം കഴിഞ്ഞ് ഒരു വര്‍ഷം പിന്നിടുമ്പോള് പുതിയ വീട്ടിലേക്ക് മാറാനുള്ള തയ്യാറെടുപ്പിലാണ് ശാന്തമ്മ.\nAug 15, 2019 3:12 pm


സാധാരണ വായ്പ (മെഡി\n1. വിദഗ്ദ്ധ ചികിത്സയ്ക്ക് മെഡിക്കല് കോളേജ് ആശുപത്രികളിലോ ചികിത്സ ലഭ്യമാക്കുന്ന മറ്റ് ആശുപത്രികളിലോ, ഡോക്ടര്‍മാര് റഫര് ചെയ്യുന്ന കേസുകളില് ചികിത്സയ്ക്കായി 1,00,000/-രൂപ വരെ വ്യക്തികള്‍ക്കു സാധാരണ വായ്പയായി അനുവദിക്കുന്നതാണ്. രോഗിയുടെ പേരുള്‍പ്പെടുന്ന റേഷന്‍കാര്‍ഡ് ഹാജരാക്കണം. രോഗിയെ ചികിത്സിച്ച ഡോക്ടര്‍മാരില് നിന്നു മറ്റ് ആശുപത്രികളിലേക്ക് റഫര് ചെയ്തതിനേയും രോഗവിവരത്തേയും സംബന്ധിച്ച് സര്‍ട്ടിഫിക്കറ്റ് ഹാജരാക്കണം\n2. റഫര് ചെയ്യപ്പെട്ട ആശുപത്രിയിലെ ഡോക്ടര്‍മാരില് നിന്നും ചികിത്സ ഏറ്റെടുത്തു നടത്തുന്നതിന്‍റെ സര്‍ട്ടിഫിക്കറ്റും, ചികിത്സയ്ക്ക് ഉദ്ദേശം വരുന്ന ചിലവ് സംബന്ധിച്ച വിവരങ്ങളും ഹാജരാക്കണം.\n3. പ്രായപൂര്‍ത്തിയാകാത്ത രോഗിയുടെ കാര്യത്തില് ചികിത്സാ ചിലവു വഹിക്കുന്ന രക്ഷിതാവിനും ടി വായ്പയ്ക്ക് അപേക്ഷിക്കാം. രോഗി സ്വബോധമില്ലാത്ത, അവശതയായ അവസ്ഥയില് തൊട്ടടുത്ത ബന്ധുവിന്/രക്ഷിതാവിന് വായ്പയ്ക്ക് അപേക്ഷിക്കാം.\n4. വായ്പത്തുക 100 പ്രതിമാസ തവണകളിലായി തിരിച്ചടയ്ക്കണം.\n5. നിലവില് ഈ ബാങ്കില് നിന്നും വായ്പ/ഓവര്‍ഡ്രാഫ്റ്റ് വാങ്ങി ബാക്കി നില്‍പ്പുളളവര്‍ക്ക് ഈ വായ്പ അനുവദിക്കുന്നതല്ല.\n6. ഈ വായ്പയ്ക്ക് പലിശ ഈടാക്കുന്നതല്ല. എന്നാല് കുടിശ്ശിക സംഖ്യക്ക് താഴെ കാണിച്ചിരിക്കുന്ന വിധം പലിശ ഈടാക്കുന്നതായിരിക്കും. തുടര്‍ച്ചയായി3തവണ കുടിശ്ശിക വരുത്തിയാല് കുടിശ്ശികയായ ദിവസം മുതല് മുഴുവന് വായ്പ സംഖ്യയ്ക്കും6ശതമാനം പലിശ ഈടാക്കുന്നതായിരിക്കും. വീണ്ടും കുടിശ്ശിക വരുത്തിയാല് കുടിശ്ശിക സംഖ്യയ്ക്ക്3ശതമാനം നിരക്കില് അധിക പലിശ ഈടാക്കുന്നതാണ്.\n7. വായ്പാപേക്ഷ ഫോറം ലഭിക്കുന്നതിന് അപേക്ഷകന് ബന്ധപ്പെട്ട ബ്രാഞ്ചില്, മേല് 2,3 ഉപവകുപ്പുകളില് കാണിച്ചിരിക്കുന്ന രേഖകള് സഹിതം നിശ്ചിത ഫോറത്തില് അപേക്ഷ സമര്‍പ്പിക്കേണ്ടതാണ്. ബ്രാഞ്ച് മാനേജരുടെ ശുപാര്‍ശ പ്രകാരം അര്‍ഹതയുണ്ടെങ്കില് അപേക്ഷ ഫോറം നല്‍കുന്നതിന് ബ്രാഞ്ച് മാനേജര്‍ക്ക് ഈ ഓഫീസില് നിന്നും നിര്‍ദ്ദേശം നല്‍കുന്നതാണ്. അതിനുശേഷം വായ്പാപേക്ഷയുടെ വില അടയ്ക്കുന്ന മുറയ്ക്ക് ബ്രാഞ്ചില് നിന്നും അപേക്ഷ ഫോറം ലഭിക്കുന്നതാണ്. പൂരിപ്പിച്ച അപേക്ഷഫോറവും അനുബന്ധ പ്രമാണങ്ങളും ബ്രാഞ്ചില് സമര്‍പ്പിക്കേണ്ടതാണ്.\n8. ആശുപത്രിയില് ചികിത്സയില് കഴിയുന്ന ആളിനുവേണ്ടി അനുവദിക്കുന്ന വായ്പ ആശുപത്രിയുടെ പേരില് ഡിമാന്‍റ് ഡ്രാഫ്റ്റ് (A/C.Payee) ആയി നല്‍കുന്നതാണ്.\n9. ഒഴിച്ചുകൂടാനാവാത്ത സാഹചര്യത്തില് ചികിത്സ കഴിഞ്ഞ് മൂന്നു മാസം വരെ വായ്പാപേക്ഷ ബ്രാഞ്ചില് സമര്‍പ്പിക്കാവുന്നതാണ്. മൂന്ന് മാസത്തിന് ശേഷം സമര്‍പ്പിക്കപ്പെടുന്ന അപേക്ഷകള് പരിഗണിക്കുന്നതല്ല.\n10. ഇപ്രകാരം സമര്‍പ്പിക്കപ്പെടുന്ന വായ്പാപേക്ഷയോടൊപ്പം മുഴുവന് ബില്ലുകളും ഹാജരാക്കേണ്ടതാണ്. ബില്ലിന്‍റെ പകര്‍പ്പുകള് പരിഗണിക്കുന്നതല്ല.\n11. അപേക്ഷിക്കുന്ന വായ്പത്തുകയോ ബില്ലുകള് പ്രകാരമുളള തുകയോ ഏതാണോ കുറവ് അതായിരിക്കും വായ്പയായി അനുവദിക്കുന്നത്.\n12. സാധാരണ വായ്പയ്ക്ക് ബാധകമായ മറ്റെല്ലാ വ്യവസ്ഥകളും ഈ വായ്പയ്ക്ക് ബാധകമായിരിക്കുന്നതാണ്.\nടൂറിസം വികസനത്തിന് സാദ്ധ്യതകളുള്ള ഗ്രാമീണ മേഖലയില് ആയത് വികസിപ്പിക്കുന്നതിനാവശ്യമായ അടിസ്ഥാന സൗകര്യങ്ങള് ലഭ്യമാക്കുകയാണ് ഈ പദ്ധതി ലക്ഷ്യമിടുന്നത്. വിനോദ സഞ്ചാര വ്യവസായം കേരളത്തിലെ വിശിഷ്യാ എറണാകുളം ജില്ലയിലെ ഒരു പ്രധാന വ്യവസായമായി വളര്‍ന്നു വരുന്ന സാഹചര്യത്തില് ഈ പദ്ധതി വളരെ പ്രസക്തമാണ്. പദ്ധതിയുടെ വിശദ വിവരം താഴെ ചേര്‍ത്തിരിക്കുന്നു.\n1. ടൂറിസ്റ്റ് ഹോം, റസ്റ്റോറന്‍റ്, ടൂറിസ്റ്റ് ബോട്ട് എന്നീ ആവശ്യങ്ങള്‍ക്കാണ് ഈ പദ്ധതി പ്രകാരം വായ്പ അനുവദിക്കുന്നത്. കൂടാതെ വീടുകളില് Bed & Breakfast പദ്ധതി പ്രകാരം ടൂറിസ്റ്റുകള്‍ക്ക് പ്രഭാതഭക്ഷണവും രാത്രി തങ്ങുന്നതിനുള്ള സൗകര്യം ഒരുക്കുന്നതിനും വായ്പ ലഭ്യമാണ്.\n2. വായ്പ പരിധി\nA) ടൂറിസ്റ്റ് ഹോം, റസ്റ്റോറന്‍റ് എന്നിവ പണിയുന്നതിന് എസ്റ്റിമേറ്റിന്‍റെ 70 ശതമാനത്തിലധികരിക്കാതെ പരമാവധി 25 ലക്ഷം രൂപ വരെ. കാലാവധി 10 വര്‍ഷം4ഗഡുക്കളിലായി വായ്പ വിതരണം ചെയ്യുന്നു. മൊറട്ടോറിയം6മാസം കൂടാതെ വര്‍ക്കിങ് ക്യാപിറ്റല് ആവശ്യമെങ്കില് പരമാവധി5ലക്ഷം രൂപ വരെ അനുവദിക്കുന്നതാണ്.\nB) ടൂറിസ്റ്റ് ബോട്ട്, ഇന്‍വോയ്സിന്‍റെ 80 ശതമാനത്തിലധികരിക്കാതെ പരമാവധി 10 ലക്ഷം. കാലാവധി 60 മാസം മൊറട്ടോറിയം6മാസം.\nC) Bed & Breakfast ഒന്നില് കൂടുതല് മുറികള് ഉള്ള വീട് സ്വന്തമായി ഉണ്ടായിരിക്കണം. വീട് മോടി പിടിപ്പിക്കുന്നതിനും മറ്റും എസ്റ്റിമേറ്റിന്‍റെ 70 ശതമാനത്തിലധികരിക്കാതെ പരമാവധി5ലക്ഷം രൂപ വരെ വായ്പ അനുവദിക്കുന്നു.പ്രവര്‍ത്തന മൂലധനമായി പരമാവധി2ലക്ഷം രൂപ വരെ ഓവര്‍ഡ്രാഫ്റ്റായും അനുവദിക്കുന്നതാണ്.\n3. അപേക്ഷിക്കുന്ന വായ്പത്തുകയുടെ 5% വരുന്ന തുക മുന്‍കൂറായി വായ്പാപേക്ഷകന് തുടങ്ങിയിട്ടുള്ള അക്കൗണ്ടില് അടയ്ക്കേണ്ടതാണ്.\n4. പലിശ നിരക്ക് അതാതുകാലം ബാങ്ക് നിശ്ചയിക്കുന്നതായിരിക്കും. സാധാരണ വായ്പയ്ക്ക് ബാധകമായ പലിശ നിരക്ക് ആയിരിക്കും. കുടിശ്ശി തുകയ്ക്ക് 3% നിരക്കില് അധിക പലിശ ഈടാക്കുന്നതാണ്.\n5. അപേക്ഷിക്കുന്ന വായ്പതുകയുടെ 170% വില മതിപ്പുള്ള വസ്തു ഈട് കൂടാതെ കരം തീര്‍ത്ത രസീതുള്ള ഒരാള് ജാമ്യവും ഹാജരാക്കേണ്ടതാണ്. ടൂറിസ്റ്റ്ഹോം. റസ്റ്റോറന്‍റ് എന്നിവ പണിയുന്നതിനുള്ള വായ്പയ്ക്ക് പണിയുന്ന കെട്ടിടവും സ്ഥലവും ഈട് മതിയാകുന്നതാണ്. വായ്പ മൂലം സ്വരുപിക്കുന്ന ബോട്ട് ബാങ്കിന്‍റെ പേരില് ഹൈപ്പോത്തിക്കേറ്റ് ചെയ്യേണ്ടതും വിവരം RC ബുക്കില് രേഖപ്പെടുത്തേണ്ടതുമാണ്. വായ്പ വാങ്ങി സ്വരൂപിച്ച എല്ലാ വസ്തുക്കളും ബാങ്കിന്‍റെ പേരില് ഹൈപ്പോത്തിക്കേറ്റ് ചെയ്യേണ്ടതാണ്.\n6. വായ്പ വാങ്ങി സ്വരൂപിക്കുന്ന എല്ലാ സ്ഥാവര/ജംഗമ സ്വത്തുക്കളും ബാങ്കിന്‍റെയും വായ്പക്കാരന്‍റെയും കൂട്ടായ പേരില് ഇന്‍ഷ്വര് ചെയ്തിരിക്കേണ്ടതാണ്.\n7. റസ്റ്റോറന്‍റ്, ടൂറിസ്റ്റ് ഹോം, ബോട്ടിംഗ് എന്നിവ നടത്തുന്നതിനാവശ്യമായ ലൈസന്‍സും മറ്റു രേഖകളും ബന്ധപ്പെട്ട അധികാരികളില് നിന്നും വാങ്ങേണ്ടതും പകര്‍പ്പ് ബ്രാഞ്ചില് ഹാജരാക്കേണ്ടതുമാണ്.\n8. വായ്പ ഉപയോഗിച്ച് തുടങ്ങിയിട്ടുള്ള സംരംഭങ്ങള് പരിശോധന നടത്തുന്നതിനും സ്റ്റോക്ക് പരിശോധിക്കുന്നതിനും ബാങ്കിന് അധികാരമുണ്ടായിരിക്കുന്നതാണ്.\n9. എസ്റ്റിമേറ്റ്/ഇന്‍വോയ്സ് തുകയും ബാങ്ക് അനുവദിക്കുന്ന വായ്പത്തുകയും തമ്മിലുള്ള വ്യത്യാസം വായ്പക്കാരന് മൂന്‍കൂറായി വിനിയോഗിച്ചിരിക്കുകയോ അപേക്ഷകന്‍റെ പേരിലുള്ള അക്കൗണ്ടില് നിക്ഷേപിക്കുകയോ വേണ്ടതാണ്.\n10. സാധാരണ വായ്പ (ടൂറിസം) വര്‍ക്കിംഗ് ക്യാപിറ്റല് ഓവര്‍ഡ്രാഫ്റ്റ് (ടൂറിസം) എന്ന പേരില് വായ്പ/ഓവര്‍ഡ്രാഫ്റ്റ് ചെലവെഴുതേണ്ടതാണ്.\n11. പൊജക്ട് വായ്പ/ഓവര് ഡ്രാഫ്റ്റ് വായ്പാപേക്ഷഫോറങ്ങളും പ്രമാണങ്ങളും ഉപയോഗിക്കേണ്ടതാണ്.\n12. യാതൊരു കാരണവും കൂടാതെ തന്നെ വായ്പ നിരസിക്കുന്നതിന് ബാങ്കിന് അധികാരമുണ്ടായിരിക്കുന്നതും ആയത് ചോദ്യം ചെയ്യുന്നതിന് അപേക്ഷകന് അധികാരമുണ്ടായിരിക്കുന്നതുമല്ല.\n13. വായ്പാ വിതരണം സംബന്ധിച്ച പൊതുനിര്‍ദ്ദേശങ്ങളിലെ വ്യവസ്ഥകള് ഈ വായ്പയ്ക്ക് ബാധകമായിരിക്കുന്നതാണ്.\nമെഡിക്കല്, പാരാ മെഡിക്കല്, ഹോമിയോ, ഫിസിയോതെറാപ്പിസ്റ്റ്, തുടങ്ങിയ മേഖലകളില് പ്രവര്‍ത്തിക്കുന്ന യോഗ്യതയുളള പ്രൊഫഷണല്‍സിന് ക്ളിനിക് തുടങ്ങുന്നതിനും, നവീകരണത്തിനും, പുനരുദ്ധാരണത്തിനും, എക്റേ ലാബ്, പാത്തോളജിക്കല് ലാബ്, ഫിസിയോ തുടങ്ങിയവ ആരംഭിക്കുന്നതിനും, ഫിസിയോതെറാപ്പി ഉപകരണങ്ങള് വാങ്ങുന്നതിനും മറ്റുമായി ഈ വായ്പാ പദ്ധതി പ്രയോജനപ്പെടുത്താവുന്നതാണ്. പരമാവധി 40 ലക്ഷം രൂപവരെ, 100 മാസം കാലാവധി.


ലോക്ഡൗൺ തുടരുന്നതിനിടെ അമിതാഭ് ബച്ചനും ആയുഷ്മാൻ ഖുറാനയും ഒരുമിച്ച ചിത്രം ഗുലാബോ സിതാബോ ആമസോൺ പ്രൈമിലൂടെ റിലീസ് ചെയ്യും. ചിത്രം ജൂൺ 12നാണ് റിലീസിനെത്തുക. ഇതോടെ ലോക്ഡൗൺ കാലത്ത് ഒടിടി പ്ലാറ്റ്ഫോമിലൂടെ റിലീസ് ചെയ്യുന്ന ആദ്യ ബോളിവുഡ് ചിത്ര മാകും ഗുലോബോ സിതാബോ.\nപികുവിന് ശേഷം അമിതാഭ് ബച്ചനും ഷൂജിത് സിർകാറുംവീണ്ടുമൊന്നിക്കുന്ന ചിത്രമാണിത്. തിരക്കഥ ജൂഹി ചതുർവേദിയാണ് . ഡിജിറ്റൽ ഗ്ലോബൽ റിലീസ് ആയി വീടുകളില് എത്തുന്ന ചിത്രം 200 രാജ്യങ്ങളിൽ സ്ട്രീം ചെയ്യും.


കാട്ടിലെ കഥകള്, എഴുതിയത് റഡ്‌യാര്‍ഡ് കിപ്ലിംഗ് , വിഷയം ബാലസാഹിത്യം , ISBN 9788182647862, Published by Mathrubhumi Books ::: കേരളാ ബുക്ക് സ്റ്റോർ\nISBN : 9788182647862\nAuthor റഡ്‌യാര്‍ഡ് കിപ്ലിംഗ്\nOther Books of റഡ്‌യാര്‍ഡ് കിപ്ലിംഗ്\nmore about author റഡ്‌യാര്‍ഡ് കിപ്ലിംഗ്\nBook Name in English : Kattile Kadhakal\nവിശ്വവിഖ്യാതമാണ് റഡ്‌യാര്‍ഡ് കിപ്‌ളിംഗിന്റെ Jungle Book ; അത് ലോകമെമ്പാടുമുള്ള കുട്ടികളുടെ പ്രിയപ്പെട്ട കഥാപുസ്തകമാണ് . Jungle Book-ലെയും The Second Jungle Bookലെയും കഥകളുടെ മലയാളസംഗ്രഹമാണ് കാട്ടിലെ കഥകള് . ഉത്തരേന്ത്യയിലെ ഇരുണ്ട വനാന്തരങ്ങളിലെ മാംസഭോജികളായ ചെന്നായ്ക്കള് ഒരു മനുഷ്യക്കുട്ടിയെ വളര്‍ത്തിയെടുത്തു ; ആ കുട്ടി കാട്ടിലെ മറ്റു മൃഗങ്ങള്‍ക്കും പ്രിയപ്പെട്ടവനായിരുന്നു . ആ കുട്ടിയുടെ കഥകളാണ് മൗഗ്‌ളിയുടെ കഥ . ഇന്ത്യയുടെ പശ്ചാത്തലത്തിലാവുമ്പോള് , ഭാരതീയരായ നമുക്ക് അവ ഹൃദ്യമായിരിക്കും . ഭാരതീയപശ്ചാത്തലം അവകാശപ്പെടാവുന്ന മറ്റു രണ്ടു കഥകളാണ് സന്ന്യാസിയും സൈന്യത്തിലെ മൃഗങ്ങളും . കടലില് ജീവിക്കുന്ന സീലുകള് അഥവാ കടല്‍നായ്ക്കളുടെ വൈചിത്ര്യമാര്‍ന്ന കഥയാണ് കടല്‍നായ്ക്കളുടെ കഥ . സീലുകളെപ്പറ്റി വായനക്കാര്‍ക്കു മനസ്സിലാകുവാന് അവയുടെ സവിശേഷതകള് പ്രതിപാദിച്ചുകൊണ്ടുള്ള ഒരു ലേഖനം കഥയുടെ ആമുഖമായി ചേര്‍ത്തിട്ടുണ്ട് . ബാലിശമെന്നു നമുക്കു തോന്നിയേക്കാമെങ്കിലും വിചിത്രമായ ആചാരങ്ങളും വിശ്വാസങ്ങളും ഉള്ളവരാണ്, ആറു മാസം ഇരുട്ടില് ജീവിക്കുന്ന മഞ്ഞുമൂടിയ ധ്രുവപ്രദേശങ്ങളിലെ എസ്‌കിമോക്കാര് എന്നറിയപ്പെടുന്ന മനുഷ്യര് . അത്തരം ഒരു എസ്‌കിമോ കുടുംബത്തിന്റെ കഥയാണ് ’ധ്രുവപ്രദേശങ്ങളിലെ മനുഷ്യര്’.\nWrite Your Review about കാട്ടിലെ കഥകള്


02 January, 2022 12:42:33 PM\nകോട്ടയം: പൊലീസ് ഉദ്യോഗസ്ഥന്‍റെ വീടിന്‍റെ ജനാലകളും വാതിലും അടിച്ച് തകര്‍ത്ത 'മിന്നല് മുരളി'യെ തെരഞ്ഞ് പൊലീസ്. കോട്ടയം കുമരകത്താണ് അടുത്തിടെ ഏറെ ചര്‍ച്ച ചെയ്യപ്പെട്ട സിനിമ മിന്നല് മുരളിയെ ഓര്‍മ്മപ്പെടുത്തുന്ന രീതിയിലെ സമാന സംഭവങ്ങള് നടന്നത്. പൊലീസ് ഉദ്യോഗസ്ഥനായ ചെപ്പന്നൂക്കരി ചെമ്പിത്തറ ഷാജിയുടെ വീട്ടിലാണ് അക്രമം നടന്നത്. വാതിലും ജനലും തകര്‍ത്ത ശേഷം വാതില്‍ക്കല് മലമൂത്ര വിസര്‍ജനം നടത്തിയ അക്രമി ഭിത്തിയില് 'മിന്നല് മുരളി ഒറിജിനല്' എന്നെഴുതി വച്ച ശേഷമാണ് കടന്നുകളഞ്ഞത്.\nകോട്ടയം റെയില്‍വേ പൊലീസുകാരനായ ഷാജിയും ഭാര്യ മഞ്ജുവും മൂന്ന് പെണ്‍മക്കളും വെച്ചൂരാണ് നിലവില് താമസിക്കുന്നത്. ഇതോടെ ഒഴിഞ്ഞുകിടക്കുന്ന വീട്ടില് സാമൂഹ്യ വിരുദ്ധരുടെ ശല്യമുണ്ട്. കഴിഞ്ഞ ദിവസം രാത്രിയില് കുമരകം പൊലീസ് നടത്തിയ പരിശോധനയില് മദ്യപ സംഘത്തെ ഇവിടെ നിന്ന് ഓടിച്ചിരുന്നു. ഇതിന്‍റെ പ്രതികാരമാണ് അക്രമമെന്നാണ് പൊലീസ് നിഗമനം.\nസംഭവ സ്ഥലത്തുണ്ടായിരുന്ന ബൈക്കുകള് വച്ച് അക്രമികളെ കണ്ടെത്താനാവുമെന്ന കണക്കുകൂട്ടലിലാണ് പൊലീസുള്ളത്. വൈകുന്നേരമായാല് ഈ പ്രദേശം സാമൂഹ്യ വിരുദ്ധരുടെ വിഹാര കേന്ദ്രമെന്നാണ് നാട്ടുകാര് ആരോപിക്കുന്നത്. റിസോര്‍ട്ടിനായി പരിസരത്തെ സ്ഥലങ്ങള് വാങ്ങി വീടുകള് പൊളിച്ചതോടെ ഈ പ്രദേശം ഏറെക്കുറെ വിജനമായതാണ് ഇവിടം സാമൂഹ്യവിരുദ്ധരുടെ സങ്കേതമായതിന് കാരണം.


'ഞാന് സവര്‍ക്കറെ ആരാധിക്കുന്നു' ചര്‍ച്ചയായി കങ്കണ റണാവത്തിന്റെ കുറിപ്പ് - BIGNEWSLIVE | Latest Malayalam News\n‘ഞാന് സവര്‍ക്കറെ ആരാധിക്കുന്നു’ ചര്‍ച്ചയായി കങ്കണ റണാവത്തിന്റെ കുറിപ്പ്\nതാന് ജയിലിലേക്ക് പോകാന് കാത്തിരിക്കുകയാണെന്ന് ബോളിവുഡ് താരം കങ്കണ റണാവത്ത്. ട്വിറ്ററിലൂടെയാണ് താരത്തിന്റെ പ്രതികരണം. ഹിന്ദു മഹാസഭ സ്ഥാപകനായ സവര്‍ക്കറെ താന് ആരാധിക്കുന്നുണ്ടെന്നും താരം കുറിച്ചു. വിദ്വേഷം പരത്തിയെന്ന് ആരോപിച്ച് മുംബൈ കോടതി കങ്കണയ്‌ക്കെതിരെ കേസെടുത്തതിന് പിന്നാലെയാണ് താരത്തിന്റെ പ്രതികരണം. ഇതോടെ കുറിപ്പ് സോഷ്യല്‍മീഡിയയിലും ചര്‍ച്ചയായി കഴിഞ്ഞു.\nകങ്കണയുടെ കുറിപ്പ് ഇങ്ങനെ;\n‘സവര്‍ക്കര്, നേതാ ബോസ്, ഝാന്‍സി റാണി തുടങ്ങിയവരെപ്പോലുള്ളവരെയാണ് ഞാന് ആരാധിക്കുന്നത്. ഇന്ന് എന്നെ ജയിലില് അടയ്ക്കാന് സര്‍ക്കാര് ശ്രമങ്ങള് നടത്തുകയാണ്. അത് എന്റെ തെരഞ്ഞെടുപ്പില് എനിക്ക് ആത്മവിശ്വാസം നല്‍കുന്നു. ഞാന് ജയിലിലേക്ക് പോകാനുള്ള കാത്തിരിപ്പിലാണ്. അതിലൂടെ എന്റെ ആരാധനാപാത്രങ്ങള് കടന്നുപോയ അതേ ദുഃഖത്തിലൂടെ കടന്നുപോകാന് എനിക്കാവും. അത് എന്റെ ജീവിതത്തിന് അര്‍ത്ഥം നല്‍കും. മാഹാരാഷ്ട്രയിലെ ഫാസിസ്റ്റ് സര്‍ക്കാരിനെതിരെ പ്രതികരിച്ചതു കൊണ്ടാണ് എനിക്ക് ഇങ്ങനെ സംഭവിക്കുന്നത്.\nTags: Actor Kangana Ranautkanganakangana ranautKangana Ranaut's bungalowlike SavarkarOn Kangana Ranautwilling to suffer\nസാമൂഹിക അകലം തുണച്ചു; ബിടെക് പരീക്ഷയില് കൂട്ട കോപ്പിയടി! പരീക്ഷ റദ്ദാക്കി


BJP will not give 20 more seats to BDJS in Kerala Assembly Election 2021 | ബിഡിജെഎസിന് ബിജെപിയുടെ ഉഗ്രന് പൂട്ട്; സീറ്റുകള് പിടിച്ചെടുക്കും, വെട്ടിലായി തുഷാറും സംഘവും - Malayalam Oneindia\nPublished: January 13 2021, 11:41 [IST]\nകൊച്ചി: എന്‍ഡിഎിലെ സഖ്യകക്ഷിയായ ബിഡിജെഎസിനെ ഒതുക്കാന് ബിജെപിയുടെ നീക്കം. ആവശ്യപ്പെട്ട സീറ്റുകള് ബിഡിജെഎസിന് നല്‍കേണ്ട എന്ന് ബിജെപിയുടെ തീരുമാനം. കഴിഞ്ഞ തവണ മല്‍സരിച്ച അത്രയും സീറ്റെങ്കിലും വേണമെന്ന് ബിഡിജെഎസ് ആവശ്യപ്പെട്ടു. അതും നല്‍കില്ലെന്ന് ബിജെപി അറിയിച്ചു. പ്രധാന സീറ്റുകളെല്ലാം ബിജെപി പിടിച്ചെടുക്കും. ഇതോടെ തിരഞ്ഞെടുപ്പിന് മുമ്പ് തന്നെ എന്‍ഡിഎയില് പൊട്ടിത്തെറിക്ക് കളമൊരുങ്ങി. ബിഡിജെഎസിന്റെ സീറ്റുകള് പിടിച്ചെടുക്കാന് ബിജെപിക്ക് ന്യായവുമുണ്ട്. വിശദാംശങ്ങള് ഇങ്ങനെ....\nനിയമസഭാ തിരഞ്ഞെടുപ്പില് 37 സീറ്റുകളാണ് ഇത്തവണയും ബിഡിജെഎസ് ആവശ്യപ്പെട്ടത്. ഇത്രയും സീറ്റുകള് നല്‍കില്ലെന്ന് ബിജെപി അറിയിച്ചു. തദ്ദേശ തിരഞ്ഞെടുപ്പിലെ മോശം പ്രകടനമാണ് ബിഡിജെഎസിനെ തഴയാന് കാരണം. മല്‍സരിച്ച സീറ്റുകളില് ജയിക്കാനോ ബിജെപിയെ ജയിപ്പിക്കാനോ ബിഡിജെഎസിന് സാധിച്ചില്ല എന്നാണ് ബിജെപി നേതാക്കളുടെ പ്രതികരണം.\n20ല് താഴെ നല്‍കിയേക്കും\nബിഡിജെഎസിന് 20ല് താഴെ സീറ്റുകള് മാത്രം നല്‍കിയാല് മതി എന്നാണ് ബിജെപിയുടെ തീരുമാനം. എന്നാല് 37 സീറ്റ് എന്ന തങ്ങളുടെ പഴയ കണക്ക് ഇത്തവണയും ബിഡിജെഎസ് ആവര്‍ത്തിക്കുന്നു. ഇരുപക്ഷവും കടുംപിടിത്തം തുടര്‍ന്നാല് എന്‍ഡിഎയില് ഭിന്നത രൂക്ഷമാകുമെന്ന് ഉറപ്പായിരിക്കുകയാണ്.\nബിഡിജെഎസില് നിന്ന് പ്രധാന സീറ്റുകള് പിടിച്ചെടുക്കാനാണ് ബിജെപിയുടെ തീരുമാനം. കോവളം, വര്‍ക്കല, വാമനപുരം, കരുനാഗപ്പള്ളി, തൊടുപുഴ, തിരുവല്ല, കുട്ടനാട്, കൊടുങ്ങല്ലൂര്, നാട്ടിക തുടങ്ങിയ സീറ്റുകളെല്ലാം ബിജെപി പിടിച്ചെടുക്കും. പ്രധാന സീറ്റുകള് നല്‍കാത്തത് ബിഡിജെഎസിനെ പ്രകോപിതരാക്കുമെന്ന് ഉറപ്പാണ്.\nബിഡിജെഎസിന്റെ പുതിയ ആവശ്യം\n2016 ബിഡിജെഎസ് 37 സീറ്റുകളിലാണ് മല്‍സരിച്ചത്. ഇത്തവണ 30 സീറ്റെങ്കിലും വേണം എന്ന് ആവശ്യപ്പെട്ടു. കഴിഞ്ഞ തവണ മല്‍സരിച്ച അതേ സീറ്റുകള് ആവശ്യമില്ല എന്നും അവര് അറിയിച്ചു. എന്നാല് ഇതൊന്നും പരിഗണിക്കാന് സാധിക്കില്ലെന്ന് ബിജെപി നേതൃത്വം തീരുമാനമെടുത്തിരിക്കുകയാണ്. ഇത്രയും കടുത്ത തീരുമാനം ബിജെപി എടുക്കുമെന്ന് ബിഡിജെഎസ് പ്രതീക്ഷിച്ചതല്ല.\nഎന്‍ഡിഎയിലെ കക്ഷികള്‍ക്ക് അതൃപ്തി\nകേരളത്തിലെ എന്‍ഡിഎയിലെ പ്രധാന സഖ്യകക്ഷിയാണ് ബിഡിജെഎസ്. ഇവര്‍ക്ക് മതിയായ പ്രാതിനിധ്യം നല്‍കിയില്ലെങ്കില് മുന്നണിയില് കൂടുതല് പ്രതിസന്ധി രൂപപ്പെടുമെന്ന് ഉറപ്പണ്. എന്‍ഡിഎയിലെ മറ്റൊരു കക്ഷിയായ പിസി തോസമിന്റെ പാര്‍ട്ടി ഏത് സമയവും യുഡിഎഫിലേക്ക് മാറുമെന്ന സൂചന നല്‍കിക്കഴിഞ്ഞു.\n7 നിയമസഭാ മണ്ഡലങ്ങള്\nബിജെപി സംസ്ഥാന അധ്യക്ഷന് കൊറോണ മുക്തനായി തിരിച്ചെത്തിയാല് സീറ്റ് വിഭജന ചര്‍ച്ചകള്‍ക്ക് വേഗത കൂടും. ബിജെപി ഇത്തവണ ശക്തമായ ഒരുക്കമാണ് സംസ്ഥാനത്ത് നടത്തുന്നത്.7നിയമസഭാ മണ്ഡലങ്ങളില് സംസ്ഥാനത്ത് അവര്‍ക്ക് പ്രതീക്ഷയുണ്ട്. കുമ്മനം രാജശേഖരന് ഉള്‍പ്പെടെയുള്ള നേതാക്കളെ കളത്തിലിറക്കാന് പാര്‍ട്ടി തീരുമാനിച്ചു. രാജഗോപാല് മല്‍സരിക്കില്ലെന്ന് അറിയിച്ചിട്ടുണ്ട്.\nbjp bdjs k surendran kerala assembly election 2021 kerala politics ബിജെപി ബിഡിജെഎസ് തുഷാര് വെള്ളാപ്പള്ളി കെ സുരേന്ദ്രന് കേരള നിയമസഭാ തിരഞ്ഞെടുപ്പ് 2021 politics\nBJP will not give 20 more seats to BDJS in Kerala Assembly Election 2021\nStory first published: Wednesday, January 13, 2021, 11:41 [IST]


നാദിർഷയെ കാത്തിരുന്ന പോലീസ് ശശി.. ആശുപത്രി വിട്ടത് പോലീസിനൊപ്പം! പിന്നെവിടെപ്പോയ്? | Is Nadirshah in Police Custody ? - Malayalam Oneindia\n» നാദിർഷയെ കാത്തിരുന്ന പോലീസ് ശശി.. ആശുപത്രി വിട്ടത് പോലീസിനൊപ്പം! പിന്നെവിടെപ്പോയ്?\nUpdated: Tue, Sep 12, 2017, 10:02 [IST]\nകൊച്ചി: നടിയെ ആക്രമിച്ച കേസുമായി ബന്ധപ്പെട്ട് സംവിധായകന് നാദിര്‍ഷയെ ചോദ്യം ചെയ്യുന്നതിലെ അനിശ്ചിതത്വം തുടരുകയാണ്. ചോദ്യം ചെയ്യലില് നിന്നും ഒഴിവാകാന് ആശുപത്രിയില് അഭയം തേടിയെങ്കിലും കഴിഞ്ഞ ദിവസം നാദിര്‍ഷ ഡിസ്ചാര്‍ജ് ആയിരുന്നു. അതിന് ശേഷം നാദിര്‍ഷ എവിടെയാണ്? ഒളിവിലാണോ അതോ പോലീസ് കസ്റ്റഡിയിലുണ്ടോ ? ഈ ചോദ്യത്തിനുള്ള ഉത്തരം നാദിർഷ തന്നെ പറയുന്നു.\nദിലീപിനൊപ്പമുള്ള ആദ്യഘട്ട ചോദ്യം ചെയ്യലിന് ശേഷം സംവിധായകന് നാദിര്‍ഷയെ പൊതുരംഗത്തൊന്നും കണ്ടിട്ടില്ലായിരുന്നു. ഈ കാലത്ത് നാദിര്‍ഷ പലയിടങ്ങളിലെ റിസോര്‍ട്ടുകളില് ഒളിവില് കഴിയുകയായിരുന്നുവെന്ന് പോലീസ് കണ്ടെത്തിയെന്ന് വാര്‍ത്തകളുണ്ടായിരുന്നു\nഇത്തവണ ചോദ്യം ചെയ്യാന് വിളിപ്പിച്ച ശേഷം ആശുപത്രിയില് ആണ് നാദിര്‍ഷ അഭയം തേടിയത്. ഒടുവില് പോലീസെത്തി നിര്‍ബന്ധിച്ച് ഡിസ്ചാര്‍ജ് ചെയ്യിക്കുകയായിരുന്നു എന്നും അറിയുന്നു. എന്നാല് അതിന് ശേഷവും നാദിര്‍ഷയെ ചോദ്യം ചെയ്തിട്ടില്ല\nആശുപത്രി വിട്ട ശേഷം നാദിര്‍ഷ എവിടെ എന്ന ചോദ്യമാണ് ഉയരുന്നത്. വീട്ടിലുണ്ടോ അതോ ഒളിവിലാണോ അതുമല്ലെങ്കില് പോലീസ് കസ്റ്റഡിയിലെടുത്ത് കഴിഞ്ഞോ എന്നാണ് സംശയം ഉയരുന്നത്. ഇതിനുള്ള ഉത്തരം നാദിര്‍ഷ തന്നെ പറയും\nപോലീസ് കസ്റ്റഡിയില് അല്ല\nതാന് പോലീസ് കസ്റ്റഡിയില് അല്ല എന്നാണ് ഇക്കാര്യത്തില് നാദിര്‍ഷ പ്രതികരിച്ചിരിക്കുന്നത്. ഞായറാഴ്ച വൈകിട്ടാണ് കൊച്ചിയിലെ സ്വകാര്യ ആശുപത്രിയില് നിന്നും നാദിര്‍ഷയെ ഡിസ്ചാര്‍ജ് ചെയ്യുന്നത്. ശേഷം ചോദ്യം ചെയ്യലിന് ഹാജരാകുമെന്ന് പ്രതീക്ഷിക്കപ്പെട്ടു\nകാത്തിരുന്ന പോലീസ് ശശി\nആലുവ പോലീസ് ക്ലബ്ബില് നാദിര്‍ഷയെ കാത്തിരുന്ന പോലീസുകാരെ നിരാശരാക്കി അതുണ്ടായില്ല. ഇനി നോട്ടീസ് നല്‍കി നാദിര്‍ഷയെ വിളിപ്പിക്കേണ്ടതില്ല എന്ന നിലപാടിലാണ് പോലീസ്. കഴിഞ്ഞ ബുധനാഴ്ചയാണ് നാദിര്‍ഷയ്ക്ക് പോലീസ് നോട്ടീസ് നല്‍കിയിരുന്നത്.\nകൊച്ചിയിലെ ആശുപത്രിയില് നിന്നും നാദിര്‍ഷ ഞായറാഴ്ച രാത്രി 10.30തോട് കൂടി പുറത്ത് പോയത് മഫ്ടിയിലുള്ള പോലീസുകാര്‍ക്കൊപ്പമാണ് എന്നാണ് ദൃക്‌സാക്ഷികള് പറയുന്നത്. പക്ഷേ എന്തുകൊണ്ട് അപ്പോള് പോലീസ് നാദിര്‍ഷയെ കസ്റ്റഡിയിലെടുത്ത് ചോദ്യം ചെയ്തില്ല എന്ന ചോദ്യമാണ് ഉയരുന്നത്.\nനാദിര്‍ഷയുടെ മുന്‍കൂര് ജാമ്യാപേക്ഷ നാളെയാണ് ഹൈക്കോടതി പരിഗണിക്കുന്നത്. അതിന് ശേഷം മാത്രം നാദിര്‍ഷയെ ചോദ്യം ചെയ്യാനാണ് പോലീസ് തീരുമാനം എന്നാണ് റിപ്പോര്‍ട്ടുകള്. അതുവരെ പോലീസിന് മുന്നില് ഹാജരാവേണ്ടതില്ല എന്നാണ് നാദിര്‍ഷയുടേയം തീരുമാനം\nഅറസ്റ്റ് തടയാൻ കഴിയില്ല\nനാദിര്‍ഷയുടെ അറസ്റ്റ് തടയണമെന്ന ആവശ്യം ഹൈക്കോടതി തള്ളിയിരുന്നു .അറസ്റ്റിന്റെ കാര്യത്തില് പോലീസിന് തീരുമാനമെടുക്കാം എന്നാണ് ഹൈക്കോടതി വ്യക്തമാക്കിയത്. നടിയെ ആക്രമിച്ച കേസില് നാദിര്‍ഷയെ ഇതുവരെ പ്രതി ചേര്‍ത്തിട്ടില്ല. അത്‌കൊണ്ട് തന്നെ ജാമ്യത്തിന്റെ ആവശ്യമില്ല എന്ന നിലപാടാണ് ഹൈക്കോടതി നാദിർഷയുടെ ജാമ്യഹർജി പരിഗണിക്കുമ്പോൾ പോലീസ് സ്വീകരിക്കുക എന്നാണ് സൂചന. മാത്രമല്ല അന്വേഷണത്തിന്റെ ഒരു ഘട്ടം മാത്രമേ ദിലീപിന്റെ അറസ്റ്റോടെ പൂര്‍ത്തിയായിട്ടുള്ളൂ\ndileep arrest,\tattack,\thigh court,\tbail,\tbhavana,\tkavya madhavan,\tmanju warrier,\tactress,\tpulsar suni,\tconspiracy,\tkochi,\tkerala,\tദിലീപ്,\tഅറസ്റ്റ്,\tനടി,\tഹൈക്കോടതി,\tജാമ്യം,\tമഞ്ജു വാര്യർ,\tജയിൽ,\tസിനിമ,\tകൊച്ചി,\tനാദിര്‍ഷ,\tnadirsha\nIs Nadirshah in Police Custody ?


മഹായോഗി മാതാജിപ്രഹ്ലാദ്ജാനി സ്ഥൂല ശരീരം വെടിഞ്ഞു. – Golden mirror Tv\n1940 മുതൽ അന്നവും ജലപാനവും ഉപേക്ഷിച്ച ശ്രീ പ്രഹ്ലാദ് ജാനി സ്ഥൂല ശരീരം വെടിഞ്ഞു.\nതന്റെ7-മത്തെ വയസ്സിൽ വീട് വിട്ടു കാട്ടിലേക്ക് പോയ ഇദ്ദേഹം തിരിച്ചു വരുന്നത് ദേവിയുടെ അനുഗ്രഹം അദ്ദേഹത്തിന് കിട്ടി എന്നും പറഞ്ഞു കൊണ്ടാണ്. അന്ന് മുതൽ ഒരു ചുവന്ന വസ്ത്രമനിഞ്ഞു മുക്കുത്തിയും കമ്മലും മാലയുമനിഞ്ഞു സ്ത്രീയെപ്പോലെ നടക്കുന്ന ഇദ്ദേഹത്തെ ജനങ്ങള് വിളിക്കുന്നതും മാതാജി എന്നാണ്. അത്ഭുതപ്പെടുതുന്ന കാര്യം എന്താണെന്ന് വച്ചാൽ തന്റെ 15 ആമത്തെ വയസ്സിൽ ഇദ്ദേഹം ഭക്ഷണവും വെള്ളവും ഉപേക്ഷിച്ചു പിന്നെ ഒരു തവണ പോലും ഭക്ഷണമോ വെള്ളമോ കുടിച്ചിട്ടില്ല.\nഒരിക്കൻ ഇത് കേട്ടറിഞ്ഞ അഹമദാബാദിലെ സ്റ്റെർലിങ്ങ് ഹോസ്പിറ്റലിലെ ഡോക്ടർ ആയ സുധീർ ഷാ അദ്ധേഹത്തെ നിരീക്ഷിക്കാനുള്ള അനുമതി ചോദിച്ചു. അത് സമ്മതിച്ച യോഗിവര്യൻ 10 ദിവസം അടച്ചിട്ട മുറിക്കുള്ളിൽ കഴിഞ്ഞു കുടി. ഭക്ഷണമോ വെള്ളമോ ഉപയോഗിച്ചില്ല എന്ന് മാത്രമല്ല അദ്ദേഹം മല മുത്ര വിസര്ജനം പോലും നടത്തുന്നില്ല എന്ന് അദ്ദേഹം certify ചെയ്തു. 2010 ഇൽ വീണ്ടും അദ്ദേഹത്തെ നിരീക്ഷനങ്ങൾക്ക് വിധേയനാക്കി ഏപ്രിൽ 22 മുതൽ മെയ്6വരെ defence ഇൻസ്റിടുടിലെ റിസർച്ച് വിങ്ങും ( DRDO)ഡോക്ടർസും 35 ഇൽ അധികം ശാസ്ത്രഞ്ഞന്മാരും ചേർന്ന് അദ്ധേഹത്തെ അടച്ചിട്ട മുറിക്കുള്ളിലാക്കി cctv കാമറയുടെ സഹായത്താൽ 24 മണിക്കുറും അദ്ധേഹത്തെ നിരീക്ഷിച്ചു. അൽപ സമയം മുറിയിൽ നിന്നും പുറത്തു വരുന്ന സമയത്തും ക്യാമറകൾ അദ്ധേഹത്തെ പിൻതുടർന്നു. എല്ലാ ദിവസവും ബ്ലഡ് ടെസ്റ്റും സ്കാന്നിങ്ങും നടത്തി ആരോഗ്യനില പരിശോദിച്ചു.5ആമത്തെ ദിവസം മുതൽ മാത്രം അദ്ദേഹത്തിന് വായ കഴുകാൻ മാത്രം വെള്ളം നല്കി അതാണെങ്കിൽ അദ്ദേഹം തുപ്പിക്കളയുകയും ചെയ്യുന്നുണ്ടായിരുന്നു. ഈ ദിവസങ്ങളിലൊന്നും അദ്ദേഹം മല മുത്ര വിസര്ജനം ചെയ്തില.\n15 ആമത്തെ ദിവസം അദ്ധേഹത്തെ ടെസ്റ്റ് ചെയ്ത ഡോക്ടർമാർ റിപ്പോർട്ട് നല്കി. അദ്ധേഹത്തിന്റെ ആരോഗ്യം ഇപ്പോഴും ഒരു 35 വയസ്സുകാരന്റെ ആരോഗ്യത്തിനു തുല്യമത്രേ. മലമുത്രാദികൽ പോകുന്നില്ലെങ്കിലും അവയവങ്ങളുടെ പ്രവർതനമൊക്കെ 100% ഓക്കേ ആണത്രേ. ആഹാരം ഒഴിവാക്കി ഒരാൾക് വേണമെങ്കിൽ2മുതൽ3മാസം വരെ പിടിച്ചു നില്കാം പക്ഷെ വെള്ളം കുടിക്കാതെ ഒരാൾക് ജീവിക്കാൻ പറ്റുന്നത് മാക്സിമം4മുതൽ5ദിവസം വരെ മാത്രമാണ്, അമേരിക്ക ജർമ്മനി ഓസ്ട്രിയ എന്നിവിടങ്ങളിലെ ശാസ്ത്രഞ്ജന്മാർ അദ്ധേഹത്തെ പരിശോധിച്ചിരുന്നു .ഈ മഹാ യോഗി വര്യനാണ് തൻ്റെ സ്ഥൂല ശരീരത്തോട് വിട പറഞ്ഞത്.\nസമാധി ചടങ്ങുകൾ മെയ് 28ന് രാവിലെ 8:15 ന് അംബാജി ഗാബർ ആശ്രമത്തിൽ നടക്കും.\nPrevious Previous post: “ക്വാറൻ്റൈൻ സ്പെഷ്യൽ”\nNext Next post: ജനാധിപത്യ മര്യാദ പാലിക്കണം.


Mohanlal's latest photo makes buzz in social media\nMohanlals Latest Photo Makes Buzz In Social Media\nഡംബല്‍സ് കൈയ്യിലേന്തി നില്‍ക്കുന്ന ചിത്രമാണ് മോഹന്‍ലാല് ഫെയ്സ്ബുക്കില് പോസ്റ്റ് ചെയ്തത്\nMay 31, 2018 08:53:23 am\nഒടിയനായി വേഷപ്പകര്‍ച്ച നടത്തി ഏവരെയും ഞെട്ടിച്ചതിന് പിന്നാലെ മറ്റൊരു ചിത്രവും പോസ്റ്റ് ചെയ്ത് ഏവരെയും ഞെട്ടിച്ചിരിക്കുകയാണ് മോഹന്‍ലാല്. ഡംബല്‍സ് കൈയ്യിലേന്തി നില്‍ക്കുന്ന ചിത്രമാണ് മോഹന്‍ലാല് ഫെയ്സ്ബുക്കില് പോസ്റ്റ് ചെയ്തത്. ഭാരം ഏറെ കുറഞ്ഞെന്ന് വ്യക്തമായി കാണാനാവുന്ന ചിത്രം കണ്ട് അതിശയിച്ചിരിക്കുകയാണ് ആരാധകര്. കേന്ദ്ര കായികമന്ത്രി രാജ്യവര്‍ധന് റാത്തോഡിന്‍റെ വെല്ലുവിളി സ്വീകരിച്ചാണ് മോഹൻലാൽ ചിത്രം പോസ്റ്റ് ചെയ്തത്. ശാരീരിക ക്ഷമത നിലനിര്‍ത്താനുള്ള സന്ദേശവുമായി ആരംഭിച്ച ഹം ഫിറ്റ് ഇന്ത്യ ഫിറ്റ് ചലഞ്ച് ക്യാംപെയിന്‍റെ ഭാഗമായുള്ള വെല്ലുവിളിയാണ് മോഹൻലാൽ സ്വീകരിച്ചത്.\nസൂര്യ, ജൂനിയർ എൻടിആർ, പൃഥ്വിരാജ് എന്നിവരെ മോഹൻലാൽ ചലഞ്ച് സ്വീകരിക്കാന് ക്ഷണിച്ചിട്ടുണ്ട്. കഴിഞ്ഞ ദിവസം ബ്രിട്ടനില് നിന്നുളള ചിത്രങ്ങള് മോഹന്‍ലാല് പോസ്റ്റ് ചെയ്തത് ആരാധകര് ആഘോഷമാക്കിയിരുന്നു. ലാലേട്ടനെ നായകനാക്കി ഹിറ്റ്‌മേക്കര് രഞ്ജിത്ത് സംവിധാനം ചെയ്യുന്ന പുതിയ ചിത്രത്തിന്റെ ഷൂട്ടിങ് കഴിഞ്ഞ ദിവസം യുകെയില് ആരംഭിച്ചിരിക്കുന്നു. അവിടെ നിന്നുള്ള ലാലേട്ടന്റെ ചുള്ളന് ഫോട്ടോയാണ് കഴിഞ്ഞ ദിവസം പുറത്തു വന്നത്. പുതിയ ചിത്രവും ഇവിടെ നിന്നുളളതാണെന്നാണ് വിവരം.\nഒടിയന് വേണ്ടി ശരീരഭാരം കുറച്ചതിനാല് ചെറുപ്പക്കാരനായ ലാലേട്ടനെയാണ് ചിത്രത്തില് കാണാന് കഴിയുന്നത്. അവിടെയുള്ള ഹൈഡ് പാര്‍ക്കില് നിന്നും നീല നിറമുള്ള ടീ ഷര്‍ട്ടും ഷോര്‍ട്ട്സും ധരിച്ച് നില്‍ക്കുന്ന ലാലേട്ടനെ കണ്ടാല് ഒറ്റനോട്ടത്തില് ചുള്ളന് ചെക്കനായാണ് തോന്നുക. പ്രായത്തെ തോല്‍പ്പിക്കാനുള്ള മമ്മൂട്ടിയുടെ വഴിയില് തന്നെയാണ് ലാലേട്ടനും.\nഇത്തിക്കര പക്കി, നീരാളി തുടങ്ങിയ സിനിമകളിലെ കിടിലൻ ചിത്രങ്ങള്‍ക്കു പിന്നാലെയെത്തിയ ലാലേട്ടന്റെ പുതിയ ഫോട്ടോ സോഷ്യല് മീഡിയയില് പുതിയ ചര്‍ച്ചള്‍ക്കും വഴിവച്ചിട്ടുണ്ട്. ട്രോളന്‍മാരും ലാലേട്ടന്റെ പുതിയ ചിത്രത്തിനു പിന്നാലെയാണ്.\nTags: Facebook, First Look Poster, Mohanlal


Kamala Harris| കമല ഹാരിസിന് കരുത്തായത് പുരോഗമന വാദിയായ മുത്തച്ഛൻ; പി വി ഗോപാലനെ കുറിച്ച് അറിയാം | P V Gopalan progressive Indian grandfather who inspired Kamala Harris – News18 Malayalam\nKamala Harris| കമല ഹാരിസിന് കരുത്തായത് പുരോഗമന വാദിയായ മുത്തച്ഛൻ; പി വി ഗോപാലനെ കുറിച്ച് അറിയാം\nകമലയുടെ പൊതുജീവിതത്തിൽ പി വി ഗോപാലന്റെ സ്വാധീനമാണ് നിറഞ്ഞുനിൽക്കുന്നത്. ''ലോകത്തിൽ തന്നെ എനിക്കേറ്റവും ഇഷ്ടമുള്ള വ്യക്തിയായിരുന്നു എന്റെ മുത്തച്ഛൻ'' - അടുത്തിടെ പുറത്തുവന്ന അഭിമുഖത്തിൽ കമല ഹാരിസ് പറയുന്നു.\nഅമേരിക്കയിലെ ബെർക്ക്ലിയിൽ നിന്നുള്ള ഏകദേശം5വയസ്സ് പ്രായമുള്ള പെൺകുട്ടിയെ സംബന്ധിച്ചിടത്തോളം, സ്വതന്ത്രമായ ആഫ്രിക്കൻ രാജ്യത്തിന്റെ തലസ്ഥാനത്ത് പച്ചപ്പ് നിറഞ്ഞ ഒരു ബംഗ്ലാവൊക്കെ ലഹരിയായിരുന്നു. പ്രസിഡന്റിന്റെ കാർ പാഞ്ഞുപോകവെ പിന്നാലെ കുട്ടികൾക്കൊപ്പം കമല ഹാരിസ് എന്ന ആ കുട്ടിയും ഓടി. അമേരിക്കൻ വൈസ് പ്രസിഡന്റ് സ്ഥാനാർഥിയായി ഡെമോക്രാറ്റിക് പാർട്ടി നാമനിർദേശം ചെയ്ത വനിത കമല ഹാരിസിന്റെ ജീവിതം രൂപപ്പെടുത്തിയതിന് പിന്നിൽ ആഫ്രിക്കയിലെ പഴയ കുട്ടിക്കാല ജീവിതവും ഒരു ഘടകമായി.\n1960 കളിൽ സാംബിയയിലെ ലുസാക്കയിലെ വീട്ടിലാണ് കമല ഹാരിസ് സമയം ചെലവഴിച്ചത്. കൊളോണിയൽ കാലഘട്ടത്തിന് ശേഷം സാംബിയയിലെ ഇന്ത്യൻ സിവിൽ സർവീസ് ഉദ്യോഗസ്ഥനായിരുന്നു കമലയുടെ മുത്തച്ഛൻ പി വി ഗോപാലൻ. റൊഡേഷ്യയിൽ (സിംബാബ് വെയുടെ പഴയ പേര്) നിന്നുള്ള അഭയാർത്ഥികളുടെ വരവ് കൈകാര്യം ചെയ്യുന്നതിന് സാംബിയയെ സഹായിക്കാൻ ഇന്ത്യ നിയോഗിച്ച ഉദ്യോഗസ്ഥനായിരുന്നു പി വി ഗോപാലൻ. ബ്രിട്ടനിൽ നിന്ന് സാംബിയ സ്വാതന്ത്ര്യം നേടിയത് ആയിടെയായിരുന്നു.\nകമലയുടെ പൊതുജീവിതത്തിൽ പി വി ഗോപാലന്റെ സ്വാധീനമാണ് നിറഞ്ഞുനിൽക്കുന്നത്. ''ലോകത്തിൽ തന്നെ എനിക്കേറ്റവും ഇഷ്ടമുള്ള വ്യക്തിയായിരുന്നു എന്റെ മുത്തച്ഛൻ'' - അടുത്തിടെ പുറത്തുവന്ന അഭിമുഖത്തിൽ കമല ഹാരിസ് പറയുന്നു. മാതാവ് ശ്യാമള ഗോപാലനാണ് തന്റെ സൂപ്പർ ഹീറോയെന്ന് കമല പറയുന്നു. 1958ൽ ഇന്നേവരെ തങ്ങൾ കേട്ടിട്ടില്ലാത്ത ബെർക്ക്ലി യൂണിവേഴ്സിറ്റിയിൽ തന്റെ പഠനത്തിനായി അപേക്ഷ സമർപ്പിത് അറിഞ്ഞ് ശ്യാമള അത്ഭുതപ്പെട്ടു.\nനാലുമക്കളിൽ മൂത്തയാളായിരുന്നു അന്ന് 19കാരിയായ ശ്യാമള. ഇന്ത്യക്ക് പുറത്തേക്ക് ഒരു ചുവടുപോലും വെച്ചിട്ടുണ്ടായിരുന്നില്ല. അന്നൊക്കെ വിവാഹിതരല്ലാത്ത പെൺകുട്ടികൾ വിദേശത്ത് പോയി പഠിക്കുന്നത് അപൂർവമായിട്ടായിരുന്നു. പല എതിർപ്പുകളും ഉയർന്നെങ്കിലും അഡ്മിഷൻ കിട്ടിയാൽ പോയി പഠിക്കാൻ ഗോപാലനും ഭാര്യ രാജവും മകളോട് പറഞ്ഞു.\nബ്രാഹ്മണകുടുംബമായിരുന്നു ഗോപാലന്റേത്. പുരുഷന്മാർ പൂജാരിമാരായി പോകുന്ന പരമ്പരാഗത കുടുംബം. സ്ത്രീകൾ ജോലിക്ക് പോകുന്ന പതിവുമില്ല. എന്നാൽ ഗോപാലനും അതിനുശേഷമുള്ള തലമുറകളും ഈ പാരമ്പര്യമെല്ലാം തച്ചുതകർത്തു. കമലയുടെ അമ്മാവനായ ബാലചന്ദ്രൻ വിസ്കോൻസിൻ യൂണിവേഴ്സിറ്റിയിൽ നിന്ന് ഇക്കണോമിക്സിലും കമ്പ്യൂട്ടർ സയൻസിലും പിഎച്ച്ഡി എടുത്തു. ഒരു മെക്സിക്കൻ വനിതയെ വിവാഹവും ചെയ്തു. സഹോദരിമാര് ഡോക്ടറും ശാസ്ത്രജ്ഞയുമായി.\nദക്ഷിണ ചെന്നൈയിലുള്ള പൈങ്കനാട്ടിൽ 1911ലാണ് ഗോപാലൻ ജനിച്ചത്. പിന്നീട് രാജത്തെ വിവാഹം ചെയ്തു. സ്റ്റെനോഗ്രാഫറായിട്ടായിരുന്നു ആദ്യ നിയമനം. പിന്നീട് ന്യൂഡൽഹിയിലും മുംബൈയിലും കൊൽക്കത്തയിലും ജോലി നോക്കി. ഒടുവിൽ സിവിൽ സർവീസ് പദവി സ്വന്തമാക്കി.\n1950ൽ ഗോപാലൻ സീനിയർ കൊമേഴ്സ്യൽ ഓഫീസറായി മുംബൈയിൽ ജോലി ചെയ്തു. കൈക്കൂലിക്കാരെയെല്ലാം കൈയകലെ നിർത്തി. വീട്ടിലേക്ക് പാഴ്സലുകൾ വരുന്നതുപോലും വാങ്ങരുതെന്ന് വീട്ടുകാരോട് ചട്ടം കെട്ടി. എന്നാൽ സന്ദർശകർ വരുമ്പോൾ ശ്യാമളയും ബാലചന്ദ്രനും പാഴ്സലുകൾ വാങ്ങി തുറന്നുനോക്കി. മധുരപലഹാരങ്ങളോ പഴവർഗങ്ങളോ ആണെങ്കിൽ വാങ്ങുമായിരുന്നുവെന്ന് ബാലചന്ദ്രൻ പറയുന്നു.\nകമലയുടെ അമ്മ ശ്യാമള നല്ലൊരു ഗായിക കൂടിയാണ്. കർണാടക സംഗീതം അഭ്യസിച്ചിട്ടുണ്ട്. ദേശീയ മത്സരത്തിൽ സ്വർണമെഡലും നേടിയിട്ടുണ്ട്. ഇർവിൻ കോളജിലായിരുന്നു ശ്യാമള ഹോം സയൻസ് പഠിച്ചത്. ഗോപാലന്റെ ഭാര്യ രാജം മക്കളുടെ പഠനത്തിലുള്ള അഭിരുചി മനസ്സിലാക്കി വേണ്ട പ്രോത്സാഹനം നൽകി. പിന്നീട് ശ്യാമള ബെർക്ക്ലിയിൽ ഉന്നത പഠനത്തിന് പോയി. അന്ന് ടെലിഫോൺപോലും സർവസാധാരണമായിരുന്നു. കത്തിലൂടെയായിരുന്നു ശ്യാമളയുടെ വിവരങ്ങൾ വീട്ടുകാർ അറിഞ്ഞത്. അതും കത്ത് കിട്ടാന‍് രണ്ടാഴ്ചയിലധികം സമയമെടുക്കും.\nകറുത്തവർഗക്കാരുടെ അവകാശ പോരാട്ടത്തിനിടെയാണ് ജമൈക്കൻ വിദ്യാർഥിയായിരുന്ന ഡൊണാൾഡ് ഹാരിസിനെ ശ്യാമള പരിചയപ്പെടുന്നത്. അങ്ങനെ ഇരുവരും 1963ൽ വിവാഹിതരായി. വീട്ടുകാരെ അറിയിക്കാതെയായിരുന്നു വിവാഹം. ജമൈക്കക്കാരനായതുകൊണ്ടായിരുന്നില്ല, കുടുംബത്തിന് എതിർപ്പ്. ഇന്ത്യയിൽ വച്ച് വിവാഹം കഴിക്കാത്തതായിരുന്നു. ശ്യാമളയുടെ കുടുംബത്തിൽ നിന്നാരും വിവാഹത്തിൽ പങ്കെടുത്തിരുന്നില്ല.\nപിന്നീട് ശ്യാമളയും ഡൊണാൾഡും മക്കളായ കമലയ്ക്കും മായക്കും ഒപ്പം സാംബിയയിൽ എത്തി ഗോപാലനെ കണ്ടു. 1970ൽ ശ്യാമളയും ഹാരിസും വിവാഹ മോചിതരായി. അതിനുശേഷം മക്കളുമായി നിരന്തരം ഇന്ത്യയിൽ എത്തിയിരുന്നു ശ്യാമള.\n''സമത്വത്തിനും അവകാശ സംരക്ഷണത്തിനും വേണ്ടിയുള്ള പോരാട്ടം ഞാൻ പഠിച്ചത് മുത്തച്ഛനിൽ നിന്നാണ്'' കമല ഹാരിസ് പിന്നീട് പറഞ്ഞു.\nFirst published: August 12, 2020, 14:11 IST


ഐ ഗ്രൂപ്പ് ഉറച്ച് തന്നെ | No change in I Groups stand: Muralidharan - Malayalam Oneindia\n5 min ago കർണാടകയിൽ ബിജെപിക്കൊപ്പം നിൽക്കാൻ ജെഡിഎസ്, സർക്കാർ വീഴാതിരിക്കാൻ സാധ്യമായതെല്ലാം ചെയ്യും\n12 min ago കൂടത്തായി കൊലപാതകം; ജോളി വീണ്ടും കുരുക്കിൽ, അന്നമ്മ വധക്കേസിലും ജോളിയെ അറസ്റ്റ് ചെയ്യും!\n16 min ago നരേന്ദ്ര മോദിയുമായി കൂടിക്കാഴ്ചയ്ക്കൊരുങ്ങി ശരദ് പവാര്; മോദിയുടെ എന്‍സിപി പുകഴ്ത്തലിന് പിന്നാലെ\nഐ ഗ്രൂപ്പ് ഉറച്ച് തന്നെ\nകോഴിക്കോട്: ഐ ഗ്രൂപ്പ് നിലപാടുകളില് ഒരു മാറ്റവും വരുത്തിയിട്ടില്ലെന്ന് കെ.മുരളീധരന് വ്യക്തമാക്കി.\nഅനുരഞ്ജനം എന്നൊക്കെ പറയുന്നത് എറണാകുളം റാലി പൊളിയ്ക്കാനുള്ള തന്ത്രമാണ്. ഇതിലൊന്നും ഐ വിഭാഗം വീഴില്ല. വാര്‍ത്താ സമ്മേളനത്തില് സംസാരിയ്ക്കവേയാണ് മുരളി ഇത് വ്യക്തമാക്കിയത്.\nഅച്ചടക്ക നടപടി സ്വീകരിച്ച് കുത്തിക്കൊല്ലാന് നോക്കി. ഇപ്പോള് അനുരഞ്ജനം എന്ന് പറഞ്ഞ് നക്കി കൊല്ലാന് നോക്കുകയാണ്. എറണാകുളം റാലി കഴിയുമ്പോള് ആര്‍ക്കും ഐ വിഭാഗത്തിന്റെ നിലപാടില് ഒരു സംശയവും ഉണ്ടാവില്ല. എറണാകുളം റാലിയില് നിലപാട് വ്യക്തമാക്കും.\nദില്ലിയില് കരുണാകരന് അഹമ്മദ് പട്ടേലും ഓസ്കാര് ഫെര്‍ണാണ്ടസും മാത്രമായേ ചര്‍ച്ച നടത്തിയിട്ടുള്ളു. സോണിയാ ഗാന്ധിയെ ഇതുവരെ കണ്ടിട്ടില്ല. ഇതുവരെ നടന്ന ചര്‍ച്ചകളിലൊന്നും പ്രശ്ന പരിഹാരത്തിനുള്ള ഒരു നിര്‍ദ്ദേശവും ഉണ്ടായിട്ടില്ല. മുരളി പിളര്‍പ്പിന്റെ സ്വരവും കരുണാകരന് അനുരഞ്ജനത്തിന്റെ സ്വരവുമാണെന്ന് പലരും പറയുന്നുണ്ട്. എന്നാല് ഇരുവരുടെയും നിലപാട് ഒന്നാണെന്ന് വൈകാതെ എല്ലാപേര്‍ക്കും മനസ്സിലാവും.\nഅനുരഞ്ജനം എന്ന് പരക്കെ പറയുന്നുണ്ടെങ്കിലും തകൃതിയായി അച്ചടക്ക നടപടിയും പുറത്താക്കലും നടക്കുന്നുണ്ട്. അനുരഞ്ജനം എന്ന് പറഞ്ഞ് പുത്തന് ഫോര്‍മുലയൊന്നും ആരും കൊണ്ടുവരണ്ട. ഇതുവരെ കൊണ്ടുവന്ന ഫോര്‍മുലകളൊക്കെ ചതിക്കുഴികളായിരുന്നു. ഇപ്പോള് കോണ്‍ഗ്രസുകാര് രണ്ടായി തന്നെയാണ് പ്രവര്‍ത്തിയ്ക്കുന്നത്.\nഉമ്മന് ചാണ്ടിയുടെ ഏകധിപത്യത്തിന് ദിനംപ്രതി തെളിവുകള് ഉണ്ടാവുകയാണ്. എറ്റവും പുതിയത് പുതിയ മദ്യനയമാണ്. കെപിസിസിയിലോ ഐക്യമുന്നണിയിലോ ചര്‍ച്ച ചെയ്യാതെയാണ് പുതിയ മദ്യനയം തീരുമാനിച്ചത്. മുഖ്യമന്ത്രി മദ്യ ലോബിയുടെ പിണിയാളായി പ്രവര്‍ത്തിയ്ക്കുകയാണ്. ഉമ്മന് ചാണ്ടി പറയുന്നത് നടപ്പാക്കുകയാണ് ഇപ്പോള് കെപിസിസി ചെയ്യുന്നത്.


മുട്ടുമടക്കി മോദി സര്‍ക്കാര്; കന്നുകാലി കശാപ്പു നിരോധന ഉത്തരവ് ഭേദഗതി ചെയ്തു – Chandrika Daily\nBy chandrika Tuesday April 10, 2018 12:34 pm\nമുട്ടുമടക്കി മോദി സര്‍ക്കാര്; കന്നുകാലി കശാപ്പു നിരോധന ഉത്തരവ് ഭേദഗതി ചെയ്തു\nന്യൂഡല്‍ഹി:കശാപ്പിനായി കന്നുകാലികളെ വില്‍ക്കുന്നതു നിരോധിച്ചു കൊണ്ട് ഏര്‍പ്പെടുത്തിയ ഉത്തരവ് കേന്ദ്ര സര്‍ക്കാര് ഭേദഗതി ചെയ്തു. കന്നുകാലികളെ കൈമാറുന്നത് കശാപ്പിനായല്ല എന്നു സാക്ഷ്യപ്പെടുത്തണമെന്ന നിബന്ധന ഭേദഗതി ചെയ്ത ചട്ടങ്ങളില്…\nന്യൂഡല്‍ഹി:കശാപ്പിനായി കന്നുകാലികളെ വില്‍ക്കുന്നതു നിരോധിച്ചു കൊണ്ട് ഏര്‍പ്പെടുത്തിയ ഉത്തരവ് കേന്ദ്ര സര്‍ക്കാര് ഭേദഗതി ചെയ്തു. കന്നുകാലികളെ കൈമാറുന്നത് കശാപ്പിനായല്ല എന്നു സാക്ഷ്യപ്പെടുത്തണമെന്ന നിബന്ധന ഭേദഗതി ചെയ്ത ചട്ടങ്ങളില് ഒഴിവാക്കിയതായാണ് വിവരം.\nകന്നുകാലിച്ചന്തകളില് വില്‍ക്കുന്ന മൃഗങ്ങള് കശാപ്പിനായല്ല വില്‍ക്കപ്പെടുന്നത് എന്നു ഉറപ്പുവരുത്തണമെന്ന് കഴിഞ്ഞ വര്‍ഷം പുറത്തിറക്കിയ വിവാദ ചട്ടങ്ങളില് നിര്‍ദേശിച്ചിരുന്നു. ഇതിനുവേണ്ടി സാക്ഷ്യപത്രം ഹാജരാക്കണമെന്നും ചട്ടങ്ങളില് നിര്‍ദേശിച്ചിരുന്നു.\nഇതിനെതിരെ വ്യാപക പ്രതിഷേധമുയര്‍ന്നിരുന്നു. കശാപ്പ് എന്ന വാക്ക് ഒഴിവാക്കിയാണ് ഇപ്പോള് കേന്ദ്ര വനം പരിസ്ഥിതി മന്ത്രാലയം ഭേദഗതി ചെയ്ത ചട്ടങ്ങള് പുറത്തിറക്കിയിരിക്കുന്നത്.\nകഴിഞ്ഞ വര്‍ഷം കൊണ്ടുവന്ന കരടു ഭേദഗതികള് രാജ്യത്തെ വിവിധ കോടതികള് സ്‌റ്റേ ചെയ്തിരുന്നു. പിന്നീട് സുപ്രീംകോടതി ഇതിന് രാജ്യവ്യാപക സ്റ്റേയും ഏര്‍പ്പെടുത്തി.


|4 Sep 2020 2:01 PM GMT\nഈസ്‌റ്റേണ് ബഹുരാഷ്ട്ര കമ്പനിക്ക് വിറ്റു\nസ്‌പൈസസ്, കറിപ്പൊടി രംഗത്തെ പ്രമുഖ ബ്രാന്‍ഡായ ഈസ്റ്റേണ് കോണ്ടിമെന്റ്‌സിന്റെ ഭൂരിഭാഗം ഓഹരികളും എംടിആര് ഫുഡ്‌സ് ഏറ്റെടുത്തതായി റിപ്പോര്‍ട്ട്. നോര്‍വീജിയന് കമ്പനിയായ ഒര്‍ക്ക്‌ല ഫുഡ്‌സിന്റെ ഉപകമ്പനിയായ എംടിആര് ആണ് ഈസ്‌റ്റേണിന്റെ 67.8 ശതമാനം ഓഹരികള് ഏറ്റെടുത്തിരിക്കുന്നത്.\nഎം. ഇ മീരാന് സ്ഥാപിച്ച ഈസ്റ്റേണ് കോണ്ടിമെന്റ്‌സിന്റെ 41.8 ശതമാനം ഓഹരികളാണ്, മീരാന് കുടുംബാംഗങ്ങളില് നിന്ന് എംടിആര് വാങ്ങിയിരിക്കുന്നത്. ഇതിന് പുറമേ ഈസ്റ്റേണില് ഓഹരി പങ്കാളിത്തമുള്ള മക്‌കോര്‍മിക് കൈവശം വെച്ചിരിക്കുന്ന ഓഹരികള് കൂടി എംടിആര് വാങ്ങും. നിലവില് ഈസ്‌റ്റേണില് 74 ശതമാനം ഓഹരി പങ്കാളിത്തം മീരാന് കുടുംബത്തിനും 26 ശതമാനം ഓഹരികള് മക്‌കോര്‍മിക്കിനുമാണ്. ഓഹരി വില്‍പ്പന പൂര്‍ത്തിയാകുന്നതോടെ എംടിആറിന്റെ കൈവശമാകും ഈസ്‌റ്റേണിന്റെ 67.8 ശതമാനം ഓഹരികള്. ഇതോടെ ഈസ്റ്റേണ് കോണ്ടിമെന്റ്‌സിന്റെ നിയന്ത്രണം എംടിആറിനാകും.\nചൈനയില് നിന്ന് ഫാക്ടറി മാറ്റുന്ന കമ്പനികള്‍ക്ക് സബ്‌സിഡിയുമായി ജപ്പാന്\nചൈനയില് നിന്ന് മാനുഫാക്ചറിംഗ് കേന്ദ്രം മാറ്റുന്ന കമ്പനികള്‍ക്ക് സബ്‌സിഡി അനുവദിച്ചുകൊണ്ട് ജപ്പാന്. ചൈനയില് നിന്ന് ഇന്ത്യ, ബംഗ്ലാദേശ് എന്നിവിടങ്ങളിലേക്ക് മാനുഫാക്ചറിംഗ് കേന്ദ്രങ്ങള് മാറ്റുന്ന കമ്പനികള്‍ക്ക് സബ്‌സിഡി നല്‍കാനായി ബജറ്റില് വിഹിതവും മാറ്റിവെച്ചു. ഒരു പ്രത്യേക പ്രദേശത്ത് മാത്രം കേന്ദ്രീകരിച്ചുള്ള സംവിധാനത്തെ വികേന്ദ്രീകരിക്കാനുള്ള പദ്ധതിയുടെ ഭാഗമായാണിത്.\nപ്രാദേശിക ലോക്ക്ഡൗണുകള് ബിസിനസ് വളര്‍ച്ചയെ ബാധിക്കുന്നു: ഐടിസി ചെയര്‍മാന് സഞ്ജീവ് പുരി\nപ്രാദേശിക ലോക്ക്ഡൗണുകള് ബിസിനസിന്റെ വളര്‍ച്ചയെ ഗണ്യമായി ബാധിക്കുന്നുണ്ടെന്നും ബിസിനസിന്റെ ഹ്രസ്വകാല സാധ്യതകള് പ്രവചനത്തിന് അതീതമാണെന്നും ഐ ടി സി ചെയര്‍മാന് സഞ്ജീവ് പുരി. കമ്പനിയുടെ വാര്‍ഷിക ജനറല് മീറ്റിംഗില് സംസാരിക്കുകയായിരുന്നു അദ്ദേഹം.\nടോമിന് തച്ചങ്കരി കെഎഫ്‌സി മേധാവി\nകേരള ഫിനാന്‍ഷ്യല് കോര്‍പ്പറേഷന് ചെയര്‍മാനും മാനേജിംഗ് ഡയറക്റ്ററുമായി ഡിജിപിയായി സ്ഥാനക്കയറ്റം ലഭിച്ച ടോമിന് തച്ചങ്കരിയെ നിയമിച്ചു. ആഭ്യന്തര വകുപ്പിന് കീഴില് ഡിജിപി തസ്തികകള് ഒഴിവില്ലാത്തതിനാലാണ് കെ എഫ് സി മേധാവി സ്ഥാനത്തേക്ക് ടോമിന് തച്ചങ്കരിയെ നിയമിച്ചത്. കൂടുതല് ചുമതലകള് തച്ചങ്കരിയെ ഏല്‍പ്പിച്ചേക്കുമെന്നും റിപ്പോര്‍ട്ടുകളുണ്ട്.\nമുരളി രാമകൃഷ്ണന് ഒക്ടോബര് ഒന്നിന് സ്ഥാനമേല്‍ക്കും\nസൗത്ത് ഇന്ത്യന് ബാങ്കിന്റെ മാനേജിംഗ് ഡയറക്റ്ററും ചീഫ് എക്‌സിക്യൂട്ടിവ് ഓഫീസറുമായി മുരളി രാമകൃഷ്ണന് ഒക്ടോബര് ഒന്നിന് ചുമതലയേല്‍ക്കും. ആറുവര്‍ഷമായി ബാങ്കിനെ നയിക്കുന്ന വി ജി മാത്യു സെപ്തംബര് 30 ന് വിരമിക്കും. മുരളി രാമകൃഷ്ണന്റെ നിയമനത്തിന് ആര് ബി ഐ അനുമതി ലഭിച്ചു. മൂന്നുവര്‍ഷത്തേക്കാണ് നിയമനം.\nഐസിഐസിഐ ബാങ്കില് സീനിയര് ജനറല് മാനേജരായിരുന്ന മുരളി രാമകൃഷ്ണന് ജൂലൈ ഒന്നുമുതല് സൗത്ത് ഇന്ത്യന് ബാങ്കില് അഡൈ്വസറായി പ്രവര്‍ത്തിച്ചു വരികയായിരുന്നു.\nസ്വകാര്യ ബാങ്കില് നിന്ന് സൗത്ത് ഇന്ത്യന് ബാങ്കിന്റെ സാരഥ്യത്തിലേക്ക് എത്തുന്ന ആദ്യ വ്യക്തിയാണ് മുരളി രാമകൃഷ്ണന്.\nജിയോയ്ക്ക് പിന്നാലെ നിക്ഷേപം വാരിക്കൂട്ടാന് റീലയന്‍സ് റീറ്റെയ്‌ലും\nലോക്ക് ഡൗണ് കാലത്ത് റിലയന്‍സ് ജിയോയിലേക്ക് രാജ്യാന്തര തലത്തില് നിന്ന് വന് തോതില് നിക്ഷേപം ആകര്‍ഷിച്ച മുകേഷ് അംബാനി റിലയന്‍സ് റീറ്റെയ്‌ലിലും അത് ആവര്‍ത്തിക്കാനൊരുങ്ങുന്നതായി റിപ്പോര്‍ട്ട്. യുഎസ് ആസ്ഥാനമായുള്ള സ്വകാര്യ നിക്ഷേപക സ്ഥാപനമായ സില്‍വര് ലേക്ക് 100 കോടി ഡോളര് നിക്ഷേപിക്കാന് തയാറെടുക്കുന്നതിയാണ് റിപ്പോര്‍ട്ട്. 5700 കോടിയുടെ വിപണി മൂല്യം കല്‍പ്പിക്കുന്ന റിലയന്‍സ് റീറ്റെയ്‌ലിന്റെ 1.75 ശതമാനം ഓഹരികള് ഇതിലൂടെ സില്‍വര് ലേക്കിന് നേടാനാകും.\nകമ്പനിയുടെ പത്തു ശതമാനം ഓഹരികള് വിറ്റഴിച്ച് 570 കോടി ഡോളര് സമാഹരിക്കുകയാണ് മുകേഷ് അംബാനിയുടെ ലക്ഷ്യമെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു.\nവില്‍പ്പന സമ്മര്‍ദ്ദത്തിന്റെ പിടിയില് വിപണി; സെന്‍സെക്‌സ് 634 പോയ്ന്റ് താഴ്ന്നു\nവാരാന്ത്യത്തിലെ വ്യാപാരത്തില് കുത്തനെ ഇടിവോടെ വിപണി. സെന്‍സെക്‌സ് 634 പോയ്ന്റ് അഥവാ 1.63 ശതമാനം ഇടിഞ്ഞ് 38,357ലും നിഫ്റ്റി 194 പോയ്ന്റ്, 2.69 ശതമാനം ഇടിഞ്ഞ് 11,334 ലും ക്ലോസ് ചെയ്തു.\nഈ വാരത്തിലെ പ്രകടനം എടുത്താല് സെന്‍സെക്‌സ് 2.8 ശതമാനമാണ് ഇടിഞ്ഞിരിക്കുന്നത്. നിഫ്റ്റി 2.69 ശതമാനവും.\nഅമേരിക്കന് വിപണിയിലെ ഇടിവും കോവിഡ് കേസുകള് കുത്തനെ കൂടുന്നതും നിക്ഷേപകരില് ആശങ്ക വര്‍ധിപ്പിച്ചപ്പോള് ലാഭമെടുത്ത് പിന്‍മാറുന്ന പ്രവണത ശക്തമായി.\nകേരള കമ്പനികളില് ഏഴ് ഓഹരികള്‍ക്ക് മാത്രമാണ് ഇന്ന് നേട്ടമുണ്ടാക്കാനായത്. 20 ഓഹരികള്‍ക്കാണ് ഇന്ന് വിപണിയില് കാലിടറിയത്. കെഎസ്ഇ ലിമിറ്റഡിന്റെ ഓഹരി വില 81.60 രൂപ കൂടി 1714.35 രൂപയിലെത്തി. അഞ്ചു ശതമാനം ഉയര്‍ച്ച. ഈസ്റ്റേണ് ട്രെഡ്‌സിന്റെ ഓഹരി വില 1.30 രൂപ കൂടി (3.92 ശതമാനം) 34.50 രൂപയും ഇന്‍ഡിട്രേഡിന്റേത് 50 പൈസ വര്‍ധിച്ച് (1.96 ശതമാനം) 26 രൂപയുമായി. എവിറ്റി നാച്വറല്‍സ് (1.69 ശതമാനം), നിറ്റ ജലാറ്റിന് (0.86 ശതമാനം), ധനലക്ഷ്മി ബാങ്ക് (0.15 ശതമാനം), സൗത്ത് ഇന്ത്യന് ബാങ്ക് (1.09 ശതമാനം) എന്നിവയാണ് ഇന്ന് നേട്ടമുണ്ടാക്കിയ മറ്റു കേരള കമ്പനികള്.\nനേട്ടമുണ്ടാക്കാനാകാതെ പോയ കേരള കമ്പനികളില് വെര്‍ട്ടെക്‌സ് സെക്യൂരിറ്റീസിന് 4.21 ശതമാനം വിലയിടിവ് ഉണ്ടായി. പാറ്റ്‌സ്പിന് ഇന്ത്യ (4.13 ശതമാനം), ഫെഡറല് ബാങ്ക് (3.32 ശതമാനം), ആസ്റ്റര് ഡി എം (2.95 ശതമാനം), റബ്ഫില ഇന്റര്‍നാഷണല് (2.86 ശതമാനം), അപ്പോളോ ടയേഴ്‌സ് (2.18 ശതമാനം), കേരള ആയുര്‍വേദ (2.05 ശതമാനം )\nഎഫ്എസിടി (2.00 ശതമാനം), കിറ്റെക്‌സ് (1.69 ശതമാനം), മുത്തൂറ്റ് കാപിറ്റല് സര്‍വീസസ് (1.44 ശതമാനം), കൊച്ചിന് മിനറല്‍സ് & റുട്ടൈല് (1.24 ശതമാനം), സിഎസ്ബി ബാങ്ക് (1.13 ശതമാനം), മുത്തൂറ്റ് ഫിനാന്‍സ് (1.00 ശതമാനം), മണപ്പുറം ഫിനാന്‍സ് (0.85 ശതമാനം), കൊച്ചിന് ഷിപ്പ് യാര്‍ഡ് (0.84 ശതമാനം), വിക്ടറി പേപ്പര് ആന്‍ഡ് ബോര്‍ഡ്‌സ് (0.76 ശതമാനം), ഹാരിസണ്‍സ് മലയാളം (0.71 ശതമാനം), ജിയോജിത്ത് ഫിനാന്‍ഷ്യല് സര്‍വീസസ് (0.51 ശതമാനം), വണ്ടര്‍ലാ ഹോളിഡേയ്‌സ് (0.38 ശതമാനം), വി ഗാര്‍ഡ് ഇന്‍ഡസ്ട്രീസ് (0.24 ശതമാനം) എന്നിവയാണ് നേട്ടമുണ്ടാക്കാനാകെ പോയ മറ്റു കേരള കമ്പനികള്


ദുബായ് കെ.എം.സി.സി. കാസര്‍കോട് മുനിസിപ്പല് കമ്മിറ്റി സി.എച്ച്. സെന്ററിന് 2,12,000 രൂപ കൈമാറും – Utharadesam\nJune 22, 2021 Published Time: 7:36 PM\nദുബായ്: മുസ്ലിം ലീഗ് ജില്ലാ കമ്മിറ്റിയുടെ നേതൃത്വത്തില് രൂപം കൊണ്ട സി.എച്ച്. സെന്ററിന് ദുബായ് കെ.എം.സി..സി കാസര്‍കോട് മുന്‍സിപ്പല് കമ്മിറ്റി സി.എച്ച് സെന്റര് ദിനത്തില് സമാഹരിച്ച രണ്ട് ലക്ഷം പന്ത്രണ്ടായിരം രൂപ സി.എച്ച് സെന്ററിന് കൈമാറും.\nപ്രസിഡണ്ട് ഹാരിസ് ബ്രദേര്‍സ് അധ്യക്ഷത വഹിച്ചു. ഭാരവാഹികളായ ശിഹാബ് നായന്മാര്‍മൂല, സിനാന് തോട്ടാന്, തല്‍ഹത്ത് തളങ്കര, ഹസ്സന് പതിക്കുന്നില്, സുഹൈര് യഹ്‌യ, ഹനീഫ് ചേരങ്കൈ, കാമില് ബാങ്കോട്, ബഷീര് ചേരങ്കൈ, അബ്ദുല്ല നെസ്റ്റര്, ഫിറോസ് അടുക്കത്ത്ബയല്, ശരീഫ് തുരുത്തി, മിര്‍ഷാദ് പൂരണം, ജാഫര് കുന്നില്, ഇക്ബാല് കെ.പി., മുഹമ്മദ് സുഹൈല്, അബൂബക്കര് ചേരങ്കൈ, നൂറുദ്ദീന് അടുക്കത്ത്ബയല്, സജീദ് ഓ.എ., ഹാഷിക്ക് പള്ളം, മുഹമ്മദ് സമീല്, അഹമ്മദ് റിജാസ്, അബ്ദുല് സലിം, മുഹമ്മദ് ഹനീഫ്, റൗഫ് മീലാദ്, മുഹമ്മദ് ഖാസിയാറകം, മുഹമ്മദ് അലി നെല്ലിക്കുന്ന്, നവാസ് തുരുത്തി, ഖാദര് ബാങ്കോട് തുടങ്ങിയവര് സംബന്ധിച്ചു.\nജനറല് സെക്രട്ടറി ഹസ്‌ക്കര് ചൂരി സ്വാഗതം പറഞ്ഞു. ദുബായ് കെ.എം.സി.സി. കാസര്‍കോട് മുന്‍സിപ്പല് സി.എച്ച് സെന്റര് കോ ഓര്‍ഡിനേറ്റര് അന്‍വര് സാജിദ് കണക്ക് അവതരിപ്പിച്ചു. ട്രഷറര് സര്‍ഫ്രാസ് റഹ്‌മാന് നന്ദിയും ഗഫൂര് ഊദ് പ്രാര്‍ത്ഥനയും നടത്തി.


Opposition should not beat the light of life of the poor: Minister TP Ramakrishnan\nപ്രതിപക്ഷം പാവങ്ങളുടെ ജീവിതവെളിച്ചം തല്ലിക്കെടുത്തരുത്: മന്ത്രി ടി പി രാമകൃഷ്ണന്\nരാജ്യത്ത് എല്ലാ കുടുംബങ്ങള്‍ക്കും വീടുള്ള ആദ്യസംസ്ഥാനമായി കേരളം മാറുന്നത് ചിലര്‍ക്ക് സഹിക്കാനേ കഴിയുന്നില്ല.\nAug 22, 2020, 3:33 PM\nതിരുവനന്തപുരം: സംസ്ഥാനത്തെ പാവപ്പെട്ടവരുടെ ജീവിതവെളിച്ചം തല്ലിക്കെടുത്തുന്ന വിനാശകരമായ ദൗത്യവുമായാണ് ലൈഫ് ഭവനപദ്ധതിക്കെതിരെ പ്രതിപക്ഷം രംഗത്തുവന്നിരിക്കുന്നതെന്ന് മന്ത്രി ടി പി രാമകൃഷ്ണന്. രാജ്യത്ത് എല്ലാ കുടുംബങ്ങള്‍ക്കും വീടുള്ള ആദ്യസംസ്ഥാനമായി കേരളം മാറുന്നത് ചിലര്‍ക്ക് സഹിക്കാനേ കഴിയുന്നില്ല. അവരാണ് പാവങ്ങളോട് യുദ്ധം പ്രഖ്യാപിച്ചിരിക്കുന്നതെന്നും മന്ത്രി ഫെയ്സ്ബുക്ക് കുറിപ്പില് പറഞ്ഞു.\nà´ªà´¾à´µà´ªàµà´ªàµà´àµà´à´µà´°àµà´àµ à´àµà´µà´¿à´¤à´µàµà´³à´¿à´àµà´à´ à´¤à´²àµà´²à´¿à´àµà´àµà´àµà´¤àµà´¤àµà´¨àµà´¨ à´µà´¿à´¨à´¾à´¶à´à´°à´®à´¾à´¯ à´¦àµà´¤àµà´¯à´µàµà´®à´¾à´¯à´¾à´£àµ à´²àµà´«àµ à´à´µà´¨à´ªà´¦àµà´§à´¤à´¿à´àµà´àµà´¤à´¿à´°àµ à´ªàµà´°à´¤à´¿à´ªà´àµà´·à´...\nPosted by TP Ramakrishnan on Friday, August 21, 2020\nവടക്കാഞ്ചേരി നഗരസഭയുടെ കൈവശമുള്ള ഭൂമിയില് ലൈഫ് പദ്ധതിയിലേക്ക് തെരഞ്ഞെടുക്കപ്പെട്ട ഗുണഭോക്താക്കള്‍ക്കായി ഭവനസമുച്ചയം നിര്‍മ്മിച്ച് കൈമാറാനാണ് റെഡ് ക്രസന്‍റുമായി ധാരണയിലെത്തിയത്. റെഡ്ക്രസന്‍റുമായി ലൈഫ് മിഷന് പണമിടപാട് നടത്തിയിട്ടില്ല. നിര്‍മ്മാണത്തിനുള്ള ഏജന്‍സിയെ നിശ്ചയിച്ചതും അവരുമായി സാമ്ബത്തിക ഇടപാട് നടത്തുന്നതും പദ്ധതി സ്പോണ്‍സര് ചെയ്ത റെഡ്ക്രസന്‍റ് നേരിട്ടാണ്. എന്നിട്ടും വസ്തുതകള് മറച്ചുവെച്ച് മുഖ്യമന്ത്രിക്കും സര്‍ക്കാരിനുമെതിരെ ഹീനമായ ആക്രമണം അഴിച്ചുവിടുന്നു. എല്‍ഡിഎഫ് ഗവണ്‍മെന്‍റിന്‍റെ വര്‍ധിച്ചുവരുന്ന ജനസമ്മതി പലരുടെയും സമനില തെറ്റിച്ചുകഴിഞ്ഞുവെന്നും അദ്ദേഹം പറഞ്ഞു.\nനാലുവര്‍ഷത്തെ ഭരണനേട്ടങ്ങള് സാധാരണക്കാരായ ജനങ്ങളില് വലിയ സ്വാധീനം ചെലുത്തിയിട്ടുണ്ട്. ജനങ്ങള്‍ക്കൊപ്പം നില്‍ക്കുന്ന സര്‍ക്കാരിന്‍റെ പിന്തുണ വര്‍ധിക്കുകയാണ്. ഇതില് പരിഭ്രാന്തി പൂണ്ട് രൂപപ്പെട്ട പുതിയ കൂട്ടായ്മ ജനക്ഷേമപദ്ധതികള്‍ക്ക് തുരങ്കം വെച്ച് കേരളത്തെ തകര്‍ക്കാന് ശ്രമിക്കുന്നു. സംസ്ഥാനത്തിന്‍റെ വികസനത്തിനും സാധാരണക്കാരുടെ ജീവിതഭദ്രതയ്ക്കും നേരെയാണ് ഇവരുടെ വെല്ലുവിളി. സംസ്ഥാനത്തിനു ലഭിക്കുന്ന സഹായങ്ങള് തടയാനുള്ള ഗൂഢാലോചനയുടെ ഭാഗം കൂടിയാണ് ഇപ്പോഴത്തെ തീവ്രകുപ്രചാരണദൗത്യം. കള്ളക്കഥകള് തുറന്നുകാട്ടപ്പെട്ടിട്ടും കൂസലില്ലാതെ ഇവര് പ്രചാരവേല തുടരുകയാണ്. ഇതൂകൊണ്ടൊന്നും ജനങ്ങളെ തെറ്റിദ്ധരിപ്പിക്കാനാവില്ല. അവര് സര്‍ക്കാരിന്‍റെ ക്ഷേമ-വികസനപ്രവര്‍ത്തനങ്ങള്‍ക്കൊപ്പം അണിനിരക്കുമെന്നും ദുഷ്പ്രചാരണങ്ങള്‍ക്ക് അധികം ആയുസ്സില്ലെന്ന് വൈകാതെ തെളിയുമെന്നും മന്ത്രി ടി പി പറഞ്ഞു.